വെക്കേഷന് വെറുതെ കളയാനുള്ളതല്ല; ചായങ്ങള്‍കൊണ്ട് പ്രതിഷേധം തീര്‍ത്ത് അധ്യാപക കൂട്ടായ്മ | Teachers in summer vacation - Malayalam Oneindia\nവെക്കേഷന് വെറുതെ കളയാനുള്ളതല്ല; ചായങ്ങള്‍കൊണ്ട് പ്രതിഷേധം തീര്‍ത്ത് അധ്യാപക കൂട്ടായ്മ\nUpdated: Mon, Apr 9, 2018, 11:51 [IST]\nമുക്കം: സാമൂഹിക തിന്‍മകള്‍ക്കെതിരെ ചായങ്ങള്‍കൊണ്ട് പ്രതിഷേധം തീര്‍ത്ത് അധ്യാപക കൂട്ടായ്മ. ബിയോണ്ട ദ ബ്ലാക്ക് ബോര്‍ഡ് എന്ന പേരില് രൂപവത്കരിച്ച ചിത്രകലാ അധ്യാപകരുടെ കൂട്ടായ്മയാണ് കൂട്ടവരയിലൂടെ ചിന്തയും പ്രതിഷേധവും ഉണര്‍ത്തുന്നത്.\nരണ്ടു വര്‍ഷം മുന്‍പാണ് ജില്ലയിലെ വിവിധ സ്‌കൂളുകളിലെ ആറു ചിത്രകലാ അധ്യാപകര് ചേര്‍ന്ന് കൂട്ടായ്മ രൂപവത്കരിച്ചത്. രാംദാസ് കക്കാട്ടില്, സന്തോഷ് പാലോറ, സിഗ്നി ദേവരാജ്, സുരേഷ് ഉണ്ണി പൂക്കോട്, കൃഷ്ണന് പാതിരിശേരി, ഹാറൂണ് അല് ഉസ്മാന് എന്നിവരാണ് കൂട്ടായ്മയിലുള്ളത്.\nസംസ്ഥാനത്തിന്റെ വിവിധ ഭാഗങ്ങളിലായി 40ഓളം ഇടങ്ങളില് ഇവര് ഒരുമിച്ചുനിന്ന് വരച്ചു. കണ്ണൂരില് നടന്ന സംസ്ഥാന സ്‌കൂള് കലോത്സവത്തിള് ഉള്‍പ്പെടെ വരച്ചു. മധുവിന്റെ കൊലപാതകത്തില് പ്രതിഷേധിച്ച് കോഴിക്കോട്ട് നടത്തിയ കൂട്ടവര ശ്രദ്ധേയമായി. വലിയ ക്യാന്‍വാസില് ആറു പേരും ചേര്‍ന്നാണ് ചിത്രം വരയുക. അനീതികള്‍ക്കെതിരെ മനുഷ്യ മനസിനെ ഉണര്‍ത്താനുള്ള വലിയ മാര്‍ഗം ചിത്രങ്ങളാണ് എന്ന തിരിച്ചറിവില്‍നിന്നാണ് കൂട്ടായ്മ രൂപവത്കരിച്ചതെന്ന് സിഗ്നിദേവരാജ് പറഞ്ഞു.\nമുക്കം എംകെഎച്ച്എംഎംഒ സ്‌കൂളിലെ പൂര്‍വവിദ്യാര്‍ഥി സംഗമത്തിന് മുന്നോടിയായി നടന്ന കൂട്ടവരവേദിയിലും ഇവരുണ്ടായിരുന്നു. മുക്കവുമായി ഏറെ ആത്മബന്ധമുള്ള എസ്.കെ പൊറ്റെക്കാട്ട്, മുഹമ്മദ് അബ്ദുറഹ്മാന്, മൊയ്തീന്‍കോയ ഹാജി, മുക്കം വേലായുധന് തുടങ്ങിയവരും വരകളിലൂടെ ക്യാന്‍വാസില് നിറഞ്ഞു.\nജില്ലാ സ്കൂൾ കലോത്സവത്തിനിടെ അക്രമം: അധ്യാപകൻ ഉൾപ്പെടെ ആറു പേർക്കെതിരെ കേസെടുത്തു\nteacher kozhikode summer vacation അധ്യാപകർ കോഴിക്കോട്\nTeachers in summer vacation


സ്വന്തം ലേഖകന് March 18, 2020\nകൊറോണ കേരളത്തില് സ്ഥിരീകരിക്കുന്നതിനുമുന്‍പ് അവതാരക രഞ്ജിനി ഹരിദാസ് യാത്ര നടത്തിയിരുന്നു. ബാങ്കോക്കിലാണ് രഞ്ജിനി പോയത്. യാത്രകള് ഏറെ ഇഷ്ടപ്പെടുന്ന് വ്യക്തിയാണ് രഞ്ജിനി. നിരവധി യാത്രാ അനുഭവങ്ങള് തന്റെ വ്‌ളോഗിലൂടെ രഞ്ജിനി പങ്കുവെച്ചിട്ടുണ്ട്. കൊറോണ കാലത്ത് താന് കണ്ട കാഴ്ചകള് രഞ്ജിനി വിവരിക്കുന്നു.\nകഴിഞ്ഞ മാസം കൊച്ചിയില് നിന്നും ബെംഗളൂരു, അവിടെനിന്ന് ബാങ്കോക്കിലേക്കാണ് യാത്ര. ആശങ്കയിലാണ് യാത്രക്കാര്. യാത്രയില് വിമാനത്താവളത്തിലും വിമാനത്തിലും മിക്കവരും മാസ്‌ക്കുകള് ധരിച്ചിരുന്നു. ആശങ്കയല്ല വേണ്ടത്, ജാഗ്രതയാണ് വേണ്ടതെന്ന് രഞ്ജിനി പറയുന്നു. ബാങ്കോക്ക് വിമാനത്താവളത്തില് ഇറങ്ങുന്നതിന് തൊട്ടുമുമ്പുവരെ തനിക്ക് ഒരു പേടിയും ഇല്ലായിരുന്നു എന്നാണ് രഞ്ജിനി പറയുന്നു.\nഅവിടെ എത്തിയപ്പോഴാണ് സഹയാത്രികര് മാസ്‌ക് ധരിച്ച് ഇറങ്ങുന്നത് കണ്ടത്. സംഭവം കുറച്ച് സീരിയസ്സാണെന്ന് മനസ്സിലായി.നാട്ടില് നിന്നും പുറപ്പെട്ടപ്പോഴും ഈ കൊറോണയൊന്നും തന്നെ ബാധിക്കില്ല എന്ന ആത്മവിശ്വാസത്തിലായിരുന്നുവത്രേ താരം. വിമാനത്തില് നിന്നും പുറത്തേക്കിറങ്ങിയ രഞ്ജിനി വീണ്ടും ഞെട്ടി. വിമാനത്താവളത്തിലെ ജീവനക്കാരും മറ്റു യാത്രക്കാരും എല്ലാം മാസ്‌ക് ധരിച്ചിരിക്കുന്നു. ആകെ ഒരു ഭീതിയുടെ അന്തരീക്ഷം. എല്ലാവരും അകലം പാലിച്ച് നടന്നുനീങ്ങുന്നു. അപ്പോഴാണ് കൊറോണ എന്ന് പറയുന്നത് പേടിക്കേണ്ട കാര്യമാണെന്ന് മനസ്സിലായതെന്നു രഞ്ജിനി. മാസ്‌കോ സാനിറ്റൈസറോ ഒന്നും തന്നെ രഞ്ജിനിയുടെ കൈവശം ഇല്ലായിരുന്നു.\nഅവിടെ നിന്നും ഒരു മീറ്റര് ടാക്‌സിയിലാണ് രഞ്ജിനി ബുക്ക് ചെയ്ത ഹോട്ടലിലേക്ക് പുറപ്പെട്ടത്. ടാക്‌സിക്കാരനോട് ബാങ്കോക്കില് എങ്ങനെയാണ് കൊറോണയുടെ അവസ്ഥ എന്ന് തിരക്കിയപ്പോള് പേടിക്കാനില്ല എന്നാണ് മറുപടി കിട്ടിയത്. ആ ഡ്രൈവറും മാസ്‌ക് ധരിച്ചിട്ടുണ്ടായിരുന്നില്ല, എങ്കിലും ഹോട്ടലിലേക്ക് കയറുന്നതിനു മുമ്പ് മാസ്‌കും സാനിറ്റൈസറും വാങ്ങാമെന്ന് രഞ്ജിനി തീരുമാനിച്ചു. പോകുന്ന യാത്രയില് കണ്ട മാര്‍ക്കറ്റില് നിന്നും സാനിറ്റൈസറും മാസ്‌കും രഞ്ജിനി വാങ്ങി. ഇപ്പോഴത്തെ സാഹചര്യത്തില് നിരവധിയാളുകള് മാസ്‌കും സാനിറ്റൈസറും വാങ്ങാന് എത്തുന്നതിനാല് ഒരാള് രണ്ടു മാസ്‌ക് മാത്രമേ ഷോപ്പില് നിന്നു വാങ്ങാന് അനുവദിക്കുകയുള്ളൂ.\nഈ വീഡിയോ ഒരു ബോധവല്‍ക്കരണമെന്ന നിലയിലാണ് പോസ്റ്റ് ചെയ്യുന്നതെന്ന് രഞ്ജിനി പറയുന്നു. ഇപ്പോഴത്തെ സാഹചര്യത്തില് കോവിഡ് 19 നെ ചെറുക്കുവാനായി നമ്മുടെ ആരോഗ്യ മന്ത്രാലയം സ്വീകരിക്കുന്ന നടപടികളും സുരക്ഷയുമെല്ലാം അഭിനന്ദിക്കേണ്ട കാര്യം തന്നെയാണ്. ആരും ആശങ്കപ്പെടേണ്ടതില്ല ജാഗ്രതയോടെ മുന്നോട്ട് പോകുക അതാണ് ഈ അവസരത്തില് ചെയ്യേണ്ടത്. യാത്ര ചെയ്യുന്നവര് ഇത്തരം സാഹചര്യങ്ങളില് ചില കാര്യങ്ങള് ശ്രദ്ധിക്കേണ്ടതുണ്ട്.\nTags: corona virus, ranjini haridas\nഗായിക ശ്രേയാ ഘോഷാലിന്റെ കണ്‍മണിക്ക് പേരിട്ടു, ചിത്രം പങ്കുവെച്ച് താരം


മറ്റൊരാളുമായി ബന്ധമുണ്ടെന്ന് സംശയം; എഞ്ചിനീയറിംഗ് വിദ്യാർത്ഥിനിയെ യുവാവ് കുത്തിക്കൊന്നു - Voice Of Punalur\nHome / Uncategories / മറ്റൊരാളുമായി ബന്ധമുണ്ടെന്ന് സംശയം; എഞ്ചിനീയറിംഗ് വിദ്യാർത്ഥിനിയെ യുവാവ് കുത്തിക്കൊന്നു\nമറ്റൊരാളുമായി ബന്ധമുണ്ടെന്ന് സംശയം; എഞ്ചിനീയറിംഗ് വിദ്യാർത്ഥിനിയെ യുവാവ് കുത്തിക്കൊന്നു\nഎഞ്ചിനീയറിംഗ് വിദ്യാർത്ഥിനിയെ യുവാവ് പട്ടാപ്പകൽ കുത്തിക്കൊന്നു. ആന്ധ്രാപ്രദേശിലെ ഗുണ്ടൂരിൽ സ്വതന്ത്ര്യദിനത്തിലായിരുന്നു സംഭവം. 20-കാരിയായ രമ്യ എന്ന യുവതിയാണ് കൊല്ലപ്പെട്ടത്. കഴുത്തിനും വയറിനുമായി ആറ് കുത്തുകളേറ്റ രമ്യ സംഭവ സ്ഥലത്തു തന്നെ മരിച്ചു. സിസിടിവി ദൃശ്യങ്ങൾ പുറത്തുവന്നതിന് പിന്നാലെ 22-കാരനായ ശശി കൃഷ്ണയെ പൊലീസ് അറസ്റ്റ് ചെയ്തു.\nഇൻസ്റ്റഗ്രാം വഴിയാണ് മൂന്നാം വർഷ ബിടെക് വിദ്യാർത്ഥിനിയായ രമ്യയും വർക് ഷോപ്പ് മെക്കാനിക്കായ ശശി കൃഷ്ണയും പരിചയപ്പെട്ടത്. ആറുമാസമായി തുടർന്ന സൗഹൃദത്തിനിടെ, രമ്യക്ക് മറ്റൊരാളുമായി ബന്ധമുണ്ടെന്ന് യുവാവിന് സംശയം തോന്നി. ഇതേത്തുടർന്നുണ്ടായ തർക്കവും വഴക്കും കൊലപാതകത്തിൽ കലാശിക്കുകയായിരുന്നു.\nകൊല്ലപ്പെടുന്നതിന് തൊട്ടുമുമ്പും ഇവർ തർക്കിച്ചു. പിന്നാലെ എത്തിയ പ്രതി റോഡിൽ വച്ച് രമ്യയെ കുത്തിവീഴ്ത്തുകയായിരുന്നു. അവിടെ നിന്നും രക്ഷപ്പെട്ട പ്രതിയെ സിസിടിവി ദൃശ്യങ്ങളുടെ സഹായത്തോടെ പിടികൂടി.\nപിടികൂടാനെത്തിയപ്പോൾ യുവാവ് കൈ ഞരമ്പ് മുറിച്ച് ആത്മഹത്യക്ക് ശ്രമിച്ചു. ഇയാളെ ആശുപത്രിയിലെത്തിച്ച് പ്രാഥമിക ചികിത്സ നൽകി. സംഭവത്തിൽ മുഖ്യമന്ത്രി ജഗൻ മോഹൻ റെഡ്ഡി നടുക്കം രേഖപ്പെടുത്തി. രമ്യയുടെ കുടുംബത്തിന് 10 ലക്ഷം രൂപ ധനസഹായം പ്രഖ്യാപിച്ചു. പ്രതിക്കെതിരെ കർശന നിയമനടപടി സ്വീകരിക്കാൻ അദ്ദേഹം ആവശ്യപ്പെട്ടു.\nമറ്റൊരാളുമായി ബന്ധമുണ്ടെന്ന് സംശയം; എഞ്ചിനീയറിംഗ് വിദ്യാർത്ഥിനിയെ യുവാവ് കുത്തിക്കൊന്നു Reviewed by VOP on August 21, 2021 Rating: 5


സലീം രാജ് വലിയ പുള്ളിതന്നെ; ജാമ്യത്തിന് വേണ്ടി ഹവാലകാരന് രംഗത്ത്•ഇ വാർത്ത | evartha\nസലീം രാജ് വലിയ പുള്ളിതന്നെ; ജാമ്യത്തിന് വേണ്ടി ഹവാലകാരന് രംഗത്ത്\nevartha Desk September 11, 2013, 9:31 pm September 11, 2013\nസംസ്ഥാനത്ത് ഈയിടെ വാര്‍ത്തകളില് നിറഞ്ഞു നില്‍ക്കുന്ന വ്യക്തിയാരെന്നു ചോദിച്ചാല് നിസംശയം പറയാം, മുഖ്യമന്ത്രിയുടെ മുന് ഗണ്‍മാനായ സലീംരാജാണെന്ന്. അതു ശരിവയ്ക്കുന്ന തരത്തിലാണ് ിപ്പോഴത്തെ കാര്യങ്ങളുടെ പോക്കും. യുവാവിനെയും യുവതിയെയും തട്ടികൊണ്ടുപോകാന് ശ്രമിച്ച കേസില് അറസ്റ്റിലായ സലീം രാജിന്റെ ജാമ്യത്തിന് വേണ്ടി രംഗത്തെത്തിയത് ഹവാല ഇടപാടു കേസിലെ പ്രതി. 2006-ല് രാജ്യത്തേക്ക് 336 കോടിയുടെ ഹവാലപ്പണം കടത്തിയ കേസിലെ മുഖ്യപ്രതിയും കോഴിക്കോട് സ്വദേശിയുമായ അബ്ദുള് മജീദാണ് കോടതി പരിസരത്ത് സലിമിന്റെ അഭിഭാഷകരുടെ ഒപ്പമുണ്ടായിരുന്നത്. സലീമിന്റെ ബന്ധുക്കളും ഒപ്പമുണ്ടായിരുന്നു. 336 കോടിയുടെ ഹവാല കേസില് കഴിഞ്ഞയാഴ്ച കൊച്ചിയിലെ ഇന്‍കം ടാക്‌സ് ട്രൈബ്യൂണല് അബ്ദുള് മജീദിനോട് 200 കോടി രൂപ പിഴയടക്കാന് വിധിച്ചിരുന്നു. കസ്റ്റംസും എന്‍ഫോഴ്‌സമെന്റ് വിഭാഗങ്ങളും മജീദിനെതിരെ കേസുകള് രജിസ്റ്റര് ചെയ്തിട്ടുണ്ട്. അതേസമയം സലീം രാജ് ഉള്‍പ്പടെ ഏഴു പേരുടെ ജാമ്യാപേക്ഷ പരിഗണിക്കുന്നത് കോടതി ഇന്നത്തേക്ക് മാറ്റിയിരിക്കുകയാണ്.


Sat Aug 08 2020 20:36:26 GMT+0530 (India Standard Time)\n'കട്ടാര് ഹിന്ദു ഏകത' എന്ന വാട്സ്ആപ്പ് ഗ്രൂപ്പാണ് കലാപകാരികള് ഉപയോഗിച്ചത്. ''മുസ്ലിംകളെ കൊല്ലുക'', ''മൃതദേഹങ്ങള് അഴുക്കുചാലില് വലിച്ചെറിയുക'' എന്നിങ്ങനെയുള്ള ആഹ്വാനങ്ങളാണ് വാട്‌സ്ആപ്പ് ഗ്രൂപ്പ് അംഗങ്ങള് നടത്തിയത്.\nNAKN3 July 2020 6:21 PM GMT\nന്യൂഡല്‍ഹി: വടക്കുകിഴക്കന് ഡല്‍ഹിയില് ഹിന്ദുത്വര് ആസൂത്രണം ചെയ്ത കലാപത്തില് മുസ്‌ലിംകളെ കൊലപ്പെടുത്തുന്നതിന് വേണ്ടിമാത്രം വാട്‌സ്ആപ്പ് ഗ്രൂപ്പുകള്‍ക്ക് രൂപം നല്‍കിയിരുന്നെന്ന് പോലിസ്. ആമിന്, ഭുരെ അലി, ഹംസ എന്നീ മൂന്നു പേരുടെ കൊലപാതകവുമായി ബന്ധപ്പെട്ട് പോലിസ് കോടതിയില് സമര്‍പ്പിച്ച കുറ്റപത്രത്തിലാണ് ഞെട്ടിക്കുന്ന വിവരങ്ങള് പുറത്തുവന്നത്. 125 അംഗങ്ങളുള്ള വാട്‌സ്ആപ്പ് ഗ്രൂപ്പിന്റെ സഹായത്തോടെയാണ് അക്രമികള് സംഘം ചേര്‍ന്നതെന്നും കുറ്റപത്രത്തില് പറയുന്നു.\n'കട്ടാര് ഹിന്ദു ഏകത' എന്ന വാട്സ്ആപ്പ് ഗ്രൂപ്പാണ് കലാപകാരികള് ഉപയോഗിച്ചത്. ''മുസ്ലിംകളെ കൊല്ലുക'', ''മൃതദേഹങ്ങള് അഴുക്കുചാലില് വലിച്ചെറിയുക'' എന്നിങ്ങനെയുള്ള ആഹ്വാനങ്ങളാണ് വാട്‌സ്ആപ്പ് ഗ്രൂപ്പ് അംഗങ്ങള് നടത്തിയത്. ആവശ്യമുള്ളപ്പോള് ആളുകളെ സംഘടിപ്പിച്ചതും തോക്കുകള് ആവശ്യപ്പെട്ടതും ഈ ഗ്രൂപ്പിലൂടെയായിരുന്നു.\n2020 ഫെബ്രുവരി 25 ഉച്ച മുതല് ഫെബ്രുവരി 26ന് അര്‍ധരാത്രി വരെ ഭഗീരതി വിഹാര്, ഇ-ബ്ലോക്ക് എന്നിവിടങ്ങളിലാണ് ഹിന്ദുത്വ അക്രമികള് സംഘടിച്ചത്. വഴിയാത്രക്കാരെ തടഞ്ഞുനിര്‍ത്തി അവരുടെ പേര്, വിലാസം, തിരിച്ചറിയല് രേഖ എന്നിവ ചോദിക്കുകയും മുസ്‌ലിം ആണെന്നു കണ്ടാല് 'ജയ് ശ്രീ റാം' വിളിക്കാന് ആവശ്യപ്പെടുകയുമായിരുന്നു ചെയ്തത്. ഇത്തരത്തില് അവര്‍ക്കുമുന്നിലെത്തിയ ഒമ്പത് മുസ്‌ലിംകളെയാണ് ഹിന്ദുത്വ അക്രമികള് കൊലപ്പെടുത്തി മൃതദേഹം അഴുക്കുചാലില് എറിഞ്ഞത്. ഇതിനു പുറമെ നിരവധി പേരെ അക്രമിച്ച് പരുക്കേല്‍പ്പിക്കുകയും ചെയ്തു.\nലോകേഷ് സോളങ്കി (19), പങ്കജ് ശര്‍മ (31), അങ്കിത് ചൗധരി (23), പ്രിന്‍സ് (22), ജതിന് ശര്‍മ (19), ഹിമാന്‍ഷു താക്കൂര് (19), വികാസ് പഞ്ചാല് (20), റിഷാബ് ചൗധരി (20), സുമിത് ചൗധരി (23), എന്നിവരെയാണ് മൂന്ന് കുറ്റപത്രങ്ങളിലായി പ്രതി ചേര്‍ത്തിട്ടുള്ളത്. വാട്‌സ്ആപ്പ് സംഭാഷണങ്ങളെ പ്രധാന തെളിവുകളായി കണക്കാക്കുമെന്നും അന്വേഷണ ഏജന്‍സി വ്യക്തമാക്കി. അക്രമി സംഘത്തിലെ\n12 പേരുടെ മൊബൈല് ഫോണുകള് പോലീസ് പിടിച്ചെടുത്ത് ഫോറന്‍സിക് പരിശോധനയ്ക്ക് അയച്ചു. ''ഈ ഗ്രൂപ്പിലെ മറ്റംഗങ്ങളെ സംബന്ധിച്ച അന്വേഷണം തുടരുന്നുണ്ടെന്നും കോടതിയെ അറിയിച്ചു.


ദേശീയ ജല പുരസ്‌ക്കാരത്തിന് അപേക്ഷ ക്ഷണിച്ചു; ഫെബ്രുവരി 10നകം | Applications invited for National Water Award\nദേശീയ ജല പുരസ്‌ക്കാരത്തിന് അപേക്ഷ ക്ഷണിച്ചു; ഫെബ്രുവരി 10നകം\nTrivandrum, First Published Jan 11, 2021, 3:52 PM IST\nരാജ്യത്തെ അഞ്ച് സോണുകളാക്കി ഒരോ സോണിലും വെവ്വേറെ പുരസ്‌ക്കാരങ്ങൾ നൽകും.\nതിരുവനന്തപുരം: കേന്ദ്ര ജൽശക്തി മന്ത്രാലയത്തിലെ ജലവിഭവ-നദീ വികസന വകുപ്പിന്റെ മൂന്നാമത് ദേശീയ ജല പുരസ്‌ക്കാരത്തിന് അപേക്ഷ ക്ഷണിച്ചു. ജല സംരക്ഷണ-ജല മാനേജ്‌മെന്റ് മേഖലകളിലെ പ്രവർത്തന മികവിന്റെ അടിസ്ഥാനത്തിൽ മികച്ച സംസ്ഥാനം, ജില്ല, ഗ്രാമപഞ്ചായത്ത്, നഗരസഭ, മീഡിയ, സ്‌കൂൾ, സന്നദ്ധ സംഘടന, വ്യവസായ സ്ഥാപനം എന്നിങ്ങനെ പത്ത് വിഭാഗങ്ങളിലാണ് പുരസ്‌ക്കാരങ്ങൾ നൽകുക.\nരാജ്യത്തെ അഞ്ച് സോണുകളാക്കി ഒരോ സോണിലും വെവ്വേറെ പുരസ്‌ക്കാരങ്ങൾ നൽകും. നിശ്ചിത മാതൃകയിലുള്ള അപേക്ഷാ ഫോറത്തിൽ ഫെബ്രുവരി 10നകം അപേക്ഷിക്കണം. വിശദ വിവരണങ്ങൾക്കും അപേക്ഷാ ഫോറത്തിനും www.mowr.gov.in, www.cgwb.gov.in എന്നീ വെബ്‌സൈറ്റുകൾ സന്ദർശിക്കുക. നെഹ്‌റു യുവ കേന്ദ്ര ജില്ലാ ഓഫീസുകളിൽ വിവരങ്ങൾ ലഭിക്കും.\nLast Updated Jan 11, 2021, 3:52 PM IST\nദേശീയ ജല പുരസ്‌ക്കാരം


സഞ്ജുവിന്റെ വളർച്ച കാംബ്ളിക്ക് സഹിക്കാൻ പറ്റുന്നില്ല | USA Malayalam News Paper\nസഞ്ജുവിന്റെ വളർച്ച കാംബ്ളിക്ക് സഹിക്കാൻ പറ്റുന്നില്ല\nStory Dated: Monday, April 23, 2018 10:13 hrs EDT\nമലയാളി താരം സഞ്ജു സാംസണ്‍ന്‍റെ ഏറ്റവും മികച്ച ഐ.പി.എല് സീസണാണിത്. എന്നാല് സഞ്ജുവിനെതിരെയുള്ള മുന് ഇന്ത്യന് താരം വിനോദ് കാംബ്ലിയുടെ ട്വീറ്റ് ആരാധകര്‍ക്കിടയില് രോഷത്തിന് ഇടയാക്കിയിരിക്കുകയാണ്.\nഅഞ്ചു മത്സരങ്ങള് കഴിഞ്ഞപ്പോള് റണ്‍വേട്ടയില് വിരാട് കോലിയെയും ക്രിസ് ഗെയ്‌ലിനെയുമെല്ലാം മറികടന്ന് ഓറഞ്ച് ക്യാപ്പും സഞ്ജു സ്വന്തമാക്കിക്കഴിഞ്ഞു. സഞ്ജുവിന്‍റെ ബാറ്റിങ് കരുത്തിലാണ് രാജസ്ഥാന് റോയല്‍സ് റോയല് ചാലഞ്ചേഴ്‌സിനെയും മുംബൈ ഇന്ത്യന്‍സിനെയും ഡെല്‍ഹി ഡെയര് ഡെവിള്‍സിനെയുമെല്ലാം പരാജയപ്പെടുത്തിയത്. ഒന്നിലൊഴികെ മറ്റു മത്സരങ്ങളിലെല്ലാം ഉജ്വലമായ ബാറ്റിങ് പ്രകടനമാണ് സഞ്ജു കാഴ്ചവച്ചത്. പതിനൊന്നാം സീസണിന്‍റെ താരമായി മാറിക്കഴിഞ്ഞു ഈ മലയാളി താരം.\nഅതുകൊണ്ടു തന്നെ കമന്‍റേറ്റര്‍മാരുടെ ഇഷ്ടതാരം കൂടിയാണ് ഇപ്പോള് സഞ്ജു. എന്നാല്, ഈ പുകഴ്ത്തലിനെതിരെ രോഷം പ്രകടിപ്പിച്ചിരിക്കുകയാണ് മുന് ഇന്ത്യന് താരം വിനോദ് കാംബ്ലി. ട്വിറ്ററിലൂടെയാണ് കാംബ്ലി തന്‍റെ രോഷം പ്രകടിപ്പിച്ചത്.\nസഞ്ജുവിന്‍റെ ഡൊമസ്റ്റിക് സീസണിനെയും ഐ.പി.എല് സീസണിനെയും കുറിച്ച് കമന്‍റേറ്റര്‍മാര് പറയുന്നത് കേട്ടാല് തോന്നും അവര്‍ക്ക് വേറൊന്നും പറയാനില്ലെന്ന്. അത്രയ്ക്കും ബോറാണത്. എന്നായിരുന്നു കാംബ്ലിയുടെ ട്വീറ്റ്.\nഎന്നാല്, കാംബ്ലിയുടെ ഈ ട്വീറ്റ് ക്രിക്കറ്റ് ആരാധകര്‍ക്ക് അത്ര പിടിച്ചിട്ടില്ല. ഈ ട്വീറ്റിനെതിരേ വന് വിമര്‍ശനമാണ് ട്വിറ്ററില് ഉണ്ടാകുന്നത്. കമന്‍റേറ്റര്‍മാരെ വിമര്‍ശിക്കണമെങ്കില് അതിലേയ്ക്ക് എന്തിനാണ് സഞ്ജുവിന്‍റെ പേര് വലിച്ചിഴയ്ക്കുന്നത് എന്നായിരുന്നു ഒരു ചോദ്യം. വേണമെങ്കില് ടി.വി. മ്യൂട്ട് ചെയ്ത് ഹിന്ദി കമന്‍ററി കേട്ടോളൂ എന്ന പരിഹാസവുമുണ്ട്. സെലക്ടര്‍മാര് വേണ്ടത്ര പരിഗണന നല്‍കാത്തതുകൊണ്ടാണ് കമന്‍റേറ്റര്‍മാര്‍ക്ക് പറയേണ്ടിവരുന്നത് എന്നാണ് മറ്റൊരു അഭിപ്രായം.\nഅനുഭവ സമ്ബത്ത് കുറഞ്ഞിട്ടും ഇത്രയും മികച്ച രീതിയില് കളിക്കുന്ന മറ്റ് ഏതൊരു താരമുണ്ട് എന്ന് ചിലര് ചോദിച്ചു. ഈ സീസണില് ആറു കളികളില് നിന്ന് മൊത്തം 239 റണ്‍സാണ് സഞ്ജു നേടിയത്. രണ്ട് അര്‍ധശതകം ഉള്‍പ്പെടുന്നതാണ് ഇന്നിങ്‌സ്. പുറത്താകാതെ നേടിയ 92 റണ്‍സാണ് ഏറ്റവും ഉയര്‍ന്ന സ്‌കോര്. രണ്ടാം സ്ഥാനത്തുള്ള കോലി അഞ്ചു കളികളില് നിന്ന് 231ഉം മൂന്നാം സ്ഥാനത്തുള്ള കെയ്ന് വില്ല്യംസണ് അഞ്ചു കളികളില് നിന്ന് 230 റണ്‍സും നാലാം സ്ഥാനത്തുള്ള ക്രിസ് ഗെയ്ല് മൂന്ന് കളികളില് നിന്ന് 229 റണ്‍സുമാണ് നേടിയത്.


Mohanlal's Onscreen Daughter Esther Anil About The Changes From Drishyam To Drishyam 2,ദൃശ്യം സെറ്റിൽ നിന്ന് ഏറ്റവും കൂടുതൽ കേട്ട പരാതി ഇതായിരുന്നു, വെളിപ്പെടുത്തി എസ്തർ - Malayalam Filmibeat\n| Updated: Saturday, February 13, 2021, 17:42 [IST]\nപ്രേക്ഷകർ ആകാംക്ഷയോടെ കാത്തിരിക്കുന്ന ചിത്രമാണ് ദൃശ്യം2. ആറ് വർഷത്തിന് ശേഷം ജോർജ്ജ്കുട്ടിയും കുടുംബവും വീണ്ടും പ്രേക്ഷകരുടെ മുന്നിൽ എത്തുകയാണ്. ദൃശ്യത്തിന്റെ ആദ്യം ഭാഗം ഇന്നും പ്രേക്ഷകരുടെ ഇടയിൽ ചർച്ച വിഷയമാണ്. ഒരു ചെറിയ ഇടവേളയ്ക്ക് ശേഷം ചിത്രം വീണ്ടും എത്തുമ്പോൾ ഏറെ പ്രതീക്ഷയോടെയാണ് പ്രേക്ഷകർ കാത്തിരിക്കുന്നത്. ജോർജ്ജ് കുട്ടിയുടേയും കുടംബത്തിന്റേയും കഥയാണ് ദൃശ്യം 2.\nതാരപുത്രത്തിന്റെ ഏറ്റവും പുതിയ ചിത്രങ്ങൾ കാണാം\nദൃശ്യം2നെ കുറിച്ചുളള വെളിപ്പെടുത്തലുമായി നടി എസ്തർ. ദൃശ്യം ആദ്യ ഭാഗത്ത് ഏറ്റവും കൂടുതൽ പ്രേക്ഷകരുടെ ഇടയിൽ ചർച്ച ചെയ്യപ്പെട്ട കഥാപാത്രമായിരുന്നു എസ്തറിന്റേത്. അനുമോൾ എന്ന കഥാപാത്രത്തെയാണ് നടി ചിത്രത്തിൽ അവതരിപ്പിക്കുന്നത്. ഇപ്പോഴിതാ ആറ് വർഷത്തെ മാറ്റത്തെ കുറിച്ച് വെളിപ്പെടുത്തി എസ്തർ. മാത്യഭൂമി ഡോട്കോമിന് നൽകിയ അഭിമുഖത്തിലാണ് ഇക്കാര്യം വെളിപ്പെടുത്തിയത്.\nപ്രതീക്ഷിക്കാതെ വന്നെത്തിയ ചിത്രമാണ് ദൃശ്യം2എന്നാണ് എസ്തർ പറയുന്നത്. എട്ട് വർഷത്തിന് ശേഷം ദൃശ്യം കുടുംബത്തിലേക്ക് തിരിച്ചെത്താനായതിൽ ഒരുപാട് സന്തോഷം. ഒട്ടും പ്രതീക്ഷിച്ചിരുന്നതല്ല ഇത്. പ്രതീക്ഷിക്കാതെ നല്ല കാര്യങ്ങൾ ജീവിതത്തിൽ നടക്കുമ്പോൾ ഭയങ്കര സന്തോഷമല്ലേ. സിനിമാ ചിത്രീകരണമൊക്കെ നിന്ന, ലോക്ഡൗണിൽ എന്താ ചെയ്യേണ്ടതെന്നറിയാതെ ആളുകൾ വീട്ടിലിരുന്ന സമയത്താണ് ജീത്തു അങ്കിൽ പെട്ടെന്ന് വിളിച്ചിട്ട് പറയുന്നത് നമ്മൾ ദൃശ്യം2ചെയ്യാൻ പോവുകയാണെന്ന്. ഭയങ്കര സന്തോഷമായിരുന്നു. ഇപ്പോ സിനിമ റിലീസിന് തയ്യാറെടുക്കുകയല്ലേ,അതിന്റെ ചെറിയൊരു പേടിയുമുണ്ട്.\nസെറ്റിൽ നിന്ന് കേൾക്കേണ്ടി വന്ന പരാതിയെ കുറിച്ചും എസ്തർ അഭിമുഖത്തിൽ പറയുന്നു.വ്യക്തിപരമായി ഓരോരുത്തർക്കും കുറേ മാറ്റങ്ങൾ വന്നിട്ടുണ്ട്. ദൃശ്യം 2-ന്റെ സെറ്റിൽ വന്നപ്പോൾ ഞാൻ ഏറ്റവുമധികം കേട്ട പരാതിയാണ് എസ്തർ ഭയങ്കര സൈലന്റായി എന്ന്. പണ്ട് എല്ലാവരോടും കലപില പറഞ്ഞ് നടന്ന കുട്ടിയാണ് ആ എസ്തറിന് എന്തോ പറ്റി, ഭയങ്കര റിസർവ്ഡ് ആയി എന്നൊക്കെ എല്ലാവരും പറ‍ഞ്ഞിരുന്നു. ആ വ്യത്യാസം ഉണ്ട്. പിന്നെ സിനിമയെ കുറച്ച് കൂടി ഗൗരവമായി കാണാൻ തുടങ്ങി. അതുപോലെ അനുമോൾ എന്ന കഥാപാത്രത്തിനും മാറ്റമുണ്ട്.\nദൃശ്യം ഒന്നിലെ കഥാപാത്രമല്ല രണ്ടാം ഭാഗത്തിലെത്തുമ്പോൾ. ദൃശ്യം രണ്ടിലെ മൂന്ന് സ്ത്രീകൾ എന്നാണ് എന്നെയും മീന ആന്റിയെയും ഹൻസിബ ചേച്ചിയെയും പ്രമോഷനും മറ്റുമായി എവിടെ പോയാലും അഭിസംബോധന ചെയ്യുന്നത്. ആദ്യത്തേതിലെ പോലെ ഭയങ്കര ട്വിസ്റ്റ് സംഭവിക്കുന്ന ഒരു അവസരമൊന്നും എനിക്ക് രണ്ടാം ഭാഗത്തിൽ ഇല്ല. കുടുംബ ബന്ധങ്ങളെ കുറിച്ച് സംസാരിക്കുന്ന സിനിമയാകും ദൃശ്യം2എന്നും എസ്തർ പറയുന്നു.\nകുറേ നാളുകൾക്ക് ശേഷമാണ് ജോലി ചെയ്യുന്നത്. ഡബ്ബിങ്ങിന്റെ സമയത്ത് ഞാൻ ജീത്തു അങ്കിളിനോട് പറഞ്ഞിരുന്നു മൈക്കിന്റെ മുന്നിൽ സംസാരിക്കുമ്പോൾ എനിക്ക് നല്ല ഉത്കണ്ഠയുണ്ടെന്ന്. രണ്ട് മൂന്ന് ടേക്ക് എടുക്കേണ്ടി വന്നു. അഭിനയിക്കാൻ നിന്നപ്പോഴും ഇതേ ആകുലത ഉണ്ടായിരുന്നുവെങ്കിലും കൊറോണ വന്നതോ, ഇത്രയും നാളത്തെ ഗ്യാപ് വന്നതോ ഒന്നും ബാധിച്ചിട്ടേ ഇല്ലായിരുന്നു എല്ലാവരുടെയും പെരുമാറ്റത്തിൽ. അത് ലാലങ്കിൾ ആകട്ടെ, മീന ആന്റി ആകട്ടെ, ജീത്തു അങ്കിൾ ആവട്ടെ... അത്രയ്ക്ക് നല്ല വരവേല്‍പായിരുന്നു സെറ്റിൽ ലഭിച്ചത്.\nRead more about: esther anil drishyam\nMohanlal's Onscreen Daughter Esther Anil About The Changes From Drishyam To Drishyam 2,


ചെലവ് ചുരുക്കലിനും വരുമാന വര്‍ധനവിനും ഊന്നല് നല്‍കി സംസ്ഥാന ബജറ്റ്; പോക്കുവരവുള്‍പ്പെടെയുള്ള സേവനങ്ങള്‍ക്ക് ഫീസ് കൂടും\nരാജ്യത്തെ സാമ്പത്തിക പ്രതിസന്ധിയും പൌരത്വപ്രക്ഷോഭങ്ങളും സൂചിപ്പിച്ചാണ് ധനമന്ത്രി ബജറ്റവതരണം തുടങ്ങിയത്. അടിസ്ഥാന സൌകര്യ വികസന പദ്ധതികളിലേക്കുള്ള നിക്ഷേപത്തിന് ഇപ്പോഴും പ്രതീക്ഷ കിഫ്ബി തന്നെ\n07 Feb, 2020 at 07:21 AM\nവരുമാന വര്‍ധനവിന് പുതിയ നികുതി നിര്‍ദേശങ്ങള് മുന്നോട്ടു വെച്ചും ചെലവ് ചുരുക്കാനുള്ള പദ്ധതികള് പ്രഖ്യാപിച്ചും പിണറായി സര്‍ക്കാരിന്റെ നാലാം ബജറ്റ്. ക്ഷേമപെന്‍ഷനുകള് വര്‍ധിപ്പിച്ചു. സര്‍ക്കാര് ജീവനക്കാരുടെ ശമ്പള പരിഷ്കരണം ഈ വര്‍ഷം നടപ്പാക്കുമെന്നും ധനമന്ത്രി പറഞ്ഞു.\nരാജ്യത്തെ സാമ്പത്തിക പ്രതിസന്ധിയും പൌരത്വപ്രക്ഷോഭങ്ങളും സൂചിപ്പിച്ചാണ് ധനമന്ത്രി ബജറ്റവതരണം തുടങ്ങിയത്. അടിസ്ഥാന സൌകര്യ വികസന പദ്ധതികളിലേക്കുള്ള നിക്ഷേപത്തിന് ഇപ്പോഴും പ്രതീക്ഷ കിഫ്ബി തന്നെ. അധിക വിഭവ സമാഹരണത്തിന് രജിസ്ട്രേഷന് ഫീസുകളും സര്‍വീസ് ഫീസും വാഹന നികുതിയും വര്‍ധിപ്പിച്ചു., ഭൂമിയുടെ ന്യായവിലയില് പത്ത് ശതമാനമാണ് വര്‍ധന. മുച്ചക്രവാഹനങ്ങള്‍ക്ക് രണ്ട് ശതമാനം നികുതി കൂട്ടി. ഉദ്യോഗസ്ഥ പുനര്‍വിന്യാസവും സര്‍ക്കാര് വകുപ്പുകള്‍ക്ക് വാഹനങ്ങള് വാങ്ങുന്നതിനുള്ള നിയന്ത്രണവുമാണ് ചെലവ് ചുരുക്കാനുള്ള പ്രധാന നിര്‍ദേശങ്ങള്.\nഅതേസമയം ആയിരം അധ്യാപക തസ്തികകള് സൃഷ്ടിക്കുമെന്നും ബജറ്റ് പ്രഖ്യാപിക്കുന്നു.നൂറ് രൂപയാണ് ക്ഷേമപെന്‍ഷനുകളിലെ വര്‍ധന. പ്രവാസി വകുപ്പിന് 90 കോടി രൂപ അനുവദിച്ചു. ആയിരം കോടിയുടെ തീരദേശ പാക്കേജ് പ്രഖ്യാപിച്ചു. തദ്ദേശസ്ഥാപനങ്ങലുടെ വിഹിതം 12,024 രൂപയാക്കി. കെ.എസ്.ആര്.ടി.സിക്ക് ആയിരം കോടി അനുവദിച്ചു. സംസ്ഥാനം ഇപ്പോള് നേരിടുന്ന സാമ്പത്തിക പ്രതിസന്ധി, അടുത്ത സാമ്പത്തിക വര്‍ഷത്തില് മറികടക്കാനാകുമെന്ന പ്രതീക്ഷ പങ്കുവയ്ക്കുകയാണ് ധനമന്ത്രി.\nDr Thomas IsaacKerala budget 2020


ഗുരുവായൂർ ദേവസ്വം ഫണ്ടിൽ നിന്നും ദുരിതാശ്വാസനിധിയിലേക്ക് സംഭാവന; കേസ് ചീഫ് ജസ്റ്റിസിന്റെ പരിഗണയ്ക്ക്| Donations from Guruvayoor Devaswom Fund to CMDRF; case is being considered by the Chief Justice – News18 Malayalam\nഗുരുവായൂർ ദേവസ്വം ഫണ്ടിൽ നിന്നും ദുരിതാശ്വാസനിധിയിലേക്ക് സംഭാവന; കേസ് ചീഫ് ജസ്റ്റിസിന്റെ പരിഗണയ്ക്ക്\nഅഞ്ചു കോടി രൂപയാണ് ഗുരുവായൂർ ദേവസ്വം ബോർഡ് മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവനയായി നൽകിയത്.\nLast Updated : May 08, 2020, 14:23 IST\nകൊച്ചി: ഗുരുവായൂർ ദേവസ്വം ബോർഡ് ഫണ്ടിൽ നിന്നും മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവന നൽകിയതിനെതിരായ കേസ് ചീഫ് ജസ്റ്റിസിന്റെ പരിഗണനയ്ക്ക് വിട്ടു.\nദുരിതാശ്വാസനിധിയിലേക്ക് പണം നൽകിയതിന്റെ സാധുത കോടതിയുടെ തീർപ്പിന് വിധേയമായിരിക്കും എന്നും ഹൈക്കോടതി അറിയിച്ചു. ദേവസ്വം ബോർഡ് ഫണ്ട് കൈകാര്യം ചെയ്യുന്നത് സംബന്ധിച്ച് വ്യത്യസ്തമായ വിധികൾ നിലവിലുള്ള സാഹചര്യത്തിലാണ് കേസ് ചീഫ് ജസ്റ്റിസിന്റെ പരിഗണനയ്ക്ക് വിട്ടത്.\nഅതേസമയം, ദുരിതാശ്വാസ നിധിയിലേക്ക് കൂടുതൽ സംഭാവന നൽകാൻ നിലവിൽ തീരുമാനിച്ചിട്ടില്ലെന്ന് ദേവസ്വം ബോർഡ് കോടതിയെ അറിയിച്ചു. അഞ്ചു കോടി രൂപയാണ് ഗുരുവായൂർ ദേവസ്വം ബോർഡ് മുഖ്യമന്ത്രിയുടെ ദുരിതാശ്വാസ നിധിയിലേക്ക് സംഭാവനയായി നൽകിയത്.\nതുക തിരിച്ചുപിടിക്കണമെന്നും, അധികാര ദുർവിനിയോഗം കാട്ടിയ ദേവസ്വം ബോർഡ് പിരിച്ചുവിട്ട് റിസീവർ ഭരണം ഏപ്പെടുത്തണമെന്നുമാണ് ഹർജിയിൽ ആവശ്യപ്പെട്ടിരിക്കുന്നത്.\nദേവസ്വം ബോർഡ് ഫണ്ടിൽ നിന്നും ദുരിതാശ്വാസനിധിയിലേക്ക് പണം നൽകിയതിനെതിരെ ബിജെപി സംസ്ഥാന അധ്യക്ഷൻ കെ സുരേന്ദ്രനും കുമ്മനം രാജശേഖരനും അടക്കമുള്ളവർ രംഗത്തു വന്നിരുന്നു. ഇതിന് പിന്നാലെയാണ് ഹൈക്കോടതിയിൽ ഹർജി സമർപ്പിച്ചത്.\nYou may also like:BREAKING: റെയിൽവേ ട്രാക്കിൽ ഉറങ്ങിയ ഇതര സംസ്ഥാന തൊഴിലാളികൾ ട്രെയിൻ കയറി മരിച്ചു [NEWS]കന്യാസ്ത്രീ വിദ്യാർത്ഥിനി മുങ്ങിമരിച്ചതെന്ന് പോസ്റ്റുമോർട്ടം; വനിതാ കമ്മീഷൻ റിപ്പോർട്ട് ആവശ്യപ്പെട്ടു [NEWS]റിയാദിൽ നിന്ന് ഇന്നെത്തുന്നത് 149 പേർ; കോഴിക്കോട് ഇറങ്ങുന്ന വിമാനത്തിൽ 84 ഗർഭിണികളും 22 കുട്ടികളും [NEWS]\nദേവസ്വം വരുമാനം ക്ഷേത്ര കാര്യങ്ങൾക്കല്ലാതെ ഉപയോഗിക്കാൻ പാടില്ലെന്ന് നിയമം അനുശാസിക്കുന്നുണ്ടെന്നാണ് പ്രധാന ആരോപണം.\nഅതേസമയം, സ്ഥിരനിക്ഷേപത്തിന്റേയും സ്വര്‍ണ നിക്ഷേപത്തിന്റേയും ഒരു മാസത്തെ പലിശ വരുമാനത്തിന്റെ പകുതിയാണ് ദുരിതാശ്വാസ നിധിയിലേക്ക് നല്‍കിയതെന്ന് ചെയർമാൻ അഡ്വ. കെബി മോഹന്‍ദാസ് പറഞ്ഞു. സ്ഥിരനിക്ഷേപം പിന്‍വലിച്ച് ദുരിതാശ്വാസനിധിയിലേക്ക് സംഭാവന നല്‍കിയതെന്ന വാര്‍ത്ത വസ്തുതാ വിരുദ്ധമാണ്.\nക്ഷേത്ര വരുമാനം കുറഞ്ഞെങ്കിലും ദേവസ്വത്തിന്റെ സാമ്പത്തിക ഭദ്രതയെ അത് ബാധിച്ചിട്ടില്ലെന്നും ദേവസ്വം കമ്മീഷണറുടെ അനുവാദത്തോടെ നിയമപരമായാണ് പണം നല്‍കിയതെന്നും അദ്ദേഹം പറഞ്ഞു.\nFirst published: May 08, 2020, 14:22 IST\ncmdrfcmdrf donationdevaswam boardGuruvayur temple revenuekerala high court


US election 2020: donald trump says red wave will come and he will win election | റിപബ്ലിക്കന് പാര്‍ട്ടി തെരഞ്ഞെടുപ്പ് തൂത്തുവാരും, യുഎസ്സില് റെഡ് വേവ് ഉണ്ടാകുമെന്ന് ട്രംപ്!! - Malayalam Oneindia\nPublished: October 17 2020, 13:34 [IST]\nവാഷിംഗ്ടണ്: അമേരിക്കന് തെരഞ്ഞെടുപ്പ് സര്‍വേകളെ തള്ളി പ്രസിഡന്റ് ഡൊണാള്‍ഡ് ട്രംപ്. നവംബര് മൂന്നിന് നടക്കുന്ന പ്രസിഡന്‍ഷ്യന് തിരഞ്ഞെടുപ്പില് റിപ്ലബിക്കന് പാര്‍ട്ടിയുടെ തൂത്തുവാരല് അമേരിക്ക കാണുമെന്ന് ട്രംപ് പറഞ്ഞു. പല സര്‍വേകളിലും ഡെമോക്രാറ്റിക് പാര്‍ട്ടി പ്രസിഡന്റ് സ്ഥാനാര്‍ത്ഥി ജോ ബൈഡന് പിന്നിലാണ് ട്രംപെന്ന് പ്രവചിച്ചിരുന്നു. സ്വിംഗ് സ്റ്റേറ്റുകളില് ട്രംപിന് ഇപ്പോഴും ബൈഡനൊപ്പം എത്താന് പോലും സാധിച്ചിട്ടില്ലെന്ന് സര്‍വേകളില് പറയുന്നു. ഇതിനിടെയാണ് റിപബ്ലിക്കന് പാര്‍ട്ടിയുടെ കുതിപ്പ് പ്രവചിച്ച് ട്രംപ് രംഗത്തെത്തിയിരിക്കുന്നത്.\nപോള് നമ്പറുകള് വളരെ ശക്തമാണ്. തനിക്ക് അനുകൂലമാണ് കാര്യങ്ങള്. വലിയ ആള്‍ക്കൂട്ടങ്ങളാണ് കണ്ടുവരുന്നത്. വോട്ടെടുപ്പിനുള്ള ആകാംക്ഷ അവരില് പ്രകടമാണ്. വലിയ തോതിലുള്ള ചുവന്ന തരംഗമാണ് വരാന് പോകുന്നതെന്നും ട്രംപ് ട്വീറ്റ് ചെയ്തു. റെഡ് വേവ് എന്നുള്ളത് അമേരിക്കയെ മഹത്തരമാക്കാന് ട്രംപ് ഉണ്ടാക്കിയ ആക്ഷന് പ്ലാനാണ് റെഡ് വേവ്. എന്നാല് തെരഞ്ഞെടുപ്പ് ട്രംപ് പ്രതീക്ഷിച്ചത് പോലെ എളുപ്പമാകില്ലെന്നാണ് സൂചന. നേരത്തെ കോവിഡ് ബാധിച്ചതിനെ തുടര്‍ന്ന് ട്രംപിന്റെ പ്രചാരണം നിര്‍ത്തിവെച്ചിരുന്നു. എന്നാല് വിര്‍ച്വല് റാലിക്ക് താന് തയ്യാറല്ലെന്നാണ് ട്രംപ് ഇതിന് പിന്നാലെ പ്രഖ്യാപിച്ചത്.\n്അതേസമയം കോവിഡ് മാനദണ്ഡങ്ങള് നിലവിലുണ്ടെങ്കിലും റാലികള്‍ക്ക് വലിയ തോതില് ജനങ്ങള് എത്തുന്നുണ്ട്. സോഷ്യല് ഡിസ്റ്റന്‍സിംഗ് പാലിക്കപ്പെടാന് ഭരണകൂടം നന്നായി ബുദ്ധിമുട്ടുന്നുണ്ട്. എന്നാല് രാജ്യത്ത് ചുവപ്പ് തരംഗം ഉണ്ടാവുമെന്നും, അമേരിക്ക അതിന് സാക്ഷ്യം വഹിക്കുമെന്നും ട്രംപ് പറഞ്ഞു. നോര്‍ത്ത് കരോലിനയിലെ ഗ്രീന്‍വില്ലെ സിറ്റിയില് നടന്ന പ്രചാരണത്തിനിടെയായിരുന്നു ട്രംപിന്റെ പ്രഖ്യാപനം. സാധാരണ പ്രവര്‍ത്തി ദിവസമായിട്ടും പതിനായിരം ആളുകള് അദ്ദേഹം സംസാരിക്കുന്നത് കേള്‍ക്കാന് എത്തിയിരുന്നു. ഉച്ചയ്ക്ക് ഒന്നരയ്ക്ക് ഇത്രയും വലിയൊരു ആള്‍ക്കൂട്ടം എത്തിയത് വലിയ സംഭവമാണെന്ന് ട്രംപ് അവകാശപ്പെട്ടു.\nനമ്മുടെ ജനങ്ങള് പുറത്തിറങ്ങാന് ആഗ്രഹിക്കുന്നു. അവര്‍ക്ക് വോട്ടു ചെയ്യണം. ഇതൊരു വലിയ ചുവപ്പ് തരംഗത്തിലേക്ക് നയിക്കുമെന്ന് ട്രംപ് പറഞ്ഞു. അതേസമയം മാധ്യമ സര്‍വേകളിലെല്ലാം ട്രംപിനേക്കാള് ഇരട്ടി ലീഡാണ് ബൈഡന് പ്രവചിക്കുന്നത്. ബൈഡന്റെ ലീഡ് 11 പോയിന്റ് വരുമെന്നാണ് ദേശീയ സര്‍വേകള് പ്രവചിക്കുന്നത്. ചിലത് 15 ശതമാനത്തില് അധികമാണ് പ്രവചിക്കുന്നത്. പോരാട്ടത്തില് 4.5 ശതമാനമാണ് ബൈഡന്റെ ലീഡ്. ഇത് തെരഞ്ഞെടുപ്പ് ഗോദയില് വലിയ ലീഡായിട്ടാണ് കണക്കാക്കുന്നത്. എന്നാല് വിജയം ഉറപ്പാണെന്ന് ട്രംപ് പറയുന്നത് റിപബ്ലിക്കന് പാര്‍ട്ടിയും ഗൗരവത്തോടെ എടുത്തില്ല.\nus election 2020: donald trump says red wave will come and he will win election


ആഴ്‌ചയില് ശരാശരി 80 പേര്‍ക്കു വീതം പുതുതായി രോഗം സ്‌ഥിരീകരിക്കുന്നുണ്ട്.\n31 Aug, 2019 at 03:58 AM\nആഫ്രിക്കന് രാജ്യമായ കോംഗോയില് എബോള പടരുന്നു. ഒരു വര്‍ഷത്തിനിടെ മൂവായിരത്തോളം പേര്‍ക്കാണ് എബോള വൈറസ് ബാധ റിപ്പോര്‍ട്ട് ചെയ്തത്. വൈറസിനെ തുരത്തുന്നതിനായി സര്‍ക്കാരിന്റെ ഭാഗത്ത് നിന്ന് നടപടി സ്വീകരിക്കുന്നില്ലെന്ന ആക്ഷേപവും ഉയരുന്നുണ്ട്.\nനോര്‍ത്ത് കിവു പ്രവിശ്യയിലാണ് രോഗം ഏറ്റവും കൂടുതല് റിപ്പോര്‍ട്ട് ചെയ്‌തിരിക്കുന്നത്. ഒരു വര്‍ഷത്തിനിടെ രണ്ടായിരത്തിലേറെ പേര് മരിച്ചതായും മൂവായിരത്തോളം പേര്‍ക്ക് എബോള വൈറസ് ബാധ റിപ്പോര്‍ട്ട് ചെയ്‌തതായും ലോകാരോഗ്യ സംഘടന അറിയിച്ചു. ഇതിൽ 2,899 എണ്ണം സ്ഥിരീകരിച്ചതും 105 എണ്ണം രോഗസാധ്യതയുള്ളതുമാണ്.\nആഫ്രിക്കയിലെ മാനവരാശിക്ക് ഭീഷണിയാകും വിധം എബോള പടരുകയാണെന്നും ഇതിനെ ചെറുക്കാന് രാജ്യാന്തര സമൂഹം ഇടപെടണമെന്നും ലോകാരോഗ്യ സംഘടന അഭ്യര്‍ഥിച്ചു. ആഴ്‌ചയില് ശരാശരി 80 പേര്‍ക്കു വീതം പുതുതായി രോഗം സ്‌ഥിരീകരിക്കുന്നുണ്ട്. എന്നാല് എബോള ചികിത്സിച്ച് മാറ്റുന്നതിനായി സര്‍ക്കാര് നടപടി സ്വീകരിക്കുന്നില്ലെന്ന ആക്ഷേപവും ശക്തമാണ്.\nപടിഞ്ഞാറന് ആഫ്രിക്കയിലാണ് എബോള ഏറ്റവുമധികം നാശം വിതച്ചിരിക്കുന്നത്. 2013 മുതല് 2016 വരെ ഇവിടെ 11,000 ത്തിലേറെപ്പേര് എബോള ബാധിച്ചു മരിച്ചതായാണ് ലോകാരോഗ്യ സംഘടനയുടെ കണക്ക്.


ഗ്രാമീണ മേഖലയിലും ഇന്റര്‍നെറ്റ് വേഗം കൂടും, ഇന്ത്യയുടെ വലിയപക്ഷി ജിസാറ്റ് - 11 ഭ്രമണപഥത്തിൽ - themediasyndicate\nഗ്രാമീണ മേഖലയിലും ഇന്റര്‍നെറ്റ് വേഗം കൂടും, ഇന്ത്യയുടെ വലിയപക്ഷി ജിസാറ്റ് – 11 ഭ്രമണപഥത്തിൽ\nin India, Latest, Technology\nബംഗളൂരു: ഇന്ത്യയുടെ ഏറ്റവും പുതിയ വാര്‍ത്താവിനിമയ ഉപഗ്ര‌ഹമായ ജിസാറ്റ്-11 വിജയകരമായി വിക്ഷേപിച്ചു. ഫ്രഞ്ച് ഗയാനയിലെ കൗറൂവിൽ നിന്ന് ഇന്ത്യൻ സമയം ബുധനാഴ്ച പുലർച്ചെ 2.07നായിരുന്നു വിക്ഷേപണം. ഇന്ത്യ നിർമിച്ചതിൽ ഏറ്റവും ഭാരമേറിയ വാർത്താവിനിമയ ഉപഗ്രഹമാണിത്. എരിയൻ-5 റോക്കറ്റാണ് ഉപഗ്രഹത്തെ ഭ്രമണപഥത്തിൽ എത്തിച്ചത്.\nവലിയ പക്ഷി എന്ന ഓമനപ്പേരുള്ള ഉപഗ്രഹത്തിന് 5,845 കിലോഗ്രാം ഭാരമുണ്ട്. കെഎ, കെയു ബാൻഡുകളിൽ 12 ജിബിപിഎസ് ഇന്‍റർനെറ്റ് ബ്രോഡ്ബാൻഡ് സേവനം നല്കാൻ ഉദ്ദേശിച്ചുള്ളതാണ് ഇത്. ഗ്രാമീണമേഖലയുടെ ഇന്റർനെറ്റ് വേഗം കൂട്ടുകയാണ് ജിസാറ്റ് 11ന്റെ പ്രാഥമിക ലക്ഷ്യം. ഗ്രാമീണ മേഖലയിൽ ഇനി ഇന്റർനെറ്റ് സൗകര്യങ്ങൾ കൂടുതൽ വേഗത്തിലും ഫലപ്രദമായും ലഭ്യമാകും. റേഡിയോ സിഗ്നൽ സ്വീകരിക്കുകയും പുറത്തുവിടുകയും ചെയ്യുന്ന 40 ട്രാൻസ്പോണ്ടറുകൾ ഉപഗ്രഹത്തിലുണ്ട്. ഈ ഉപഗ്രഹത്തിനും വിക്ഷേപണത്തിനുമായി 1,117 കോടി രൂപയാണ് ചെലവായത്.\nജിസാറ്റ് -11 മേയിൽ വിക്ഷേപിക്കാനാണ് ഇന്ത്യൻ ബഹിരാകാശ ഗവേഷണ സംഘടന (ഇസ്രോ) ലക്ഷ്യമിട്ടിരുന്നതെങ്കിലും ചില തകരാറുകൾ ശ്രദ്ധയിൽപ്പെട്ടതിനാൽ ഉപഗ്രഹം തിരിച്ചുവിളിച്ചു. ഉപഗ്രഹത്തിന്‍റെ പ്രശ്നങ്ങൾ പരിഹരിച്ച ശേഷമാണ് വീണ്ടും വിക്ഷേപണം നടത്തിയത്. ഈ ശ്രേണിയിൽപ്പെട്ട ജിസാറ്റ് -19, ജിസാറ്റ് -29 എന്നീ ഉപഗ്രഹങ്ങൾ നേരത്തെ വിക്ഷേപിച്ചിരുന്നു. 2019ൽ ജിസാറ്റ്-20 ഇസ്രോ വിക്ഷേപിക്കും.\nചാലിയാറില് ഒഴുക്കില്‍പ്പെട്ട രണ്ടാമത്തെ ആളുടെ മൃതദേഹവും കണ്ടെടുത്തു\nശബരിമല : കറുപ്പണിഞ്ഞ് പി.സി ജോർജ് നിയമസഭയിൽ


ബോര്‍ഡില് ഫോട്ടോ ചെറുതായെന്ന വിവാദം: അര്‍ഹമായ ആദരവും പരിഗണനയും ലഭിക്കുന്നില്ലെന്ന് തൃശ്ശൂര് മേയര് | thrissur mayor mk varghees photo controversy\nബോര്‍ഡില് ഫോട്ടോ ചെറുതായെന്ന വിവാദം: അര്‍ഹമായ ആദരവും പരിഗണനയും ലഭിക്കുന്നില്ലെന്ന് തൃശ്ശൂര് മേയര്\nDec 8, 2021, 01:50 PM IST\nബോര്‍ഡില് തന്റെ ഫോട്ടോ എംഎല്‍എയെക്കാള്‍ചെറുതായെന്ന് പറഞ്ഞ് പുങ്കുന്നം സര്‍ക്കാര് സ്‌കൂളില് വിദ്യാര്‍ഥികളെ ആദരിക്കുന്ന ചടങ്ങ് കഴിഞ്ഞ ദിവസം മേയര് ബഹിഷ്‌കരിച്ചിരുന്നു.\nഎംകെ വര്‍ഗ്ഗീസ്, സ്‌കൂളില് സ്ഥാപിച്ച ബോര്‍ഡ്\nതൃശ്ശൂര്: മേയര് എന്ന നിലയില് അര്‍ഹമായ പരിഗണനയും ആദരവും കിട്ടുന്നില്ലെന്ന ആരോപണവുമായി വീണ്ടും തൃശ്ശൂര് മേയര് എം.കെ. വര്‍ഗ്ഗീസ്. ബോര്‍ഡില് ഫോട്ടോ ചെറുതായെന്ന് പറഞ്ഞ് പുങ്കുന്നം സര്‍ക്കാര് സ്‌കൂളില് വിദ്യാര്‍ഥികളെ ആദരിക്കുന്ന ചടങ്ങ് കഴിഞ്ഞ ദിവസം മേയര് ബഹിഷ്‌കരിച്ചിരുന്നു. ഈ വിവാദത്തില് മാതൃഭൂമി ന്യൂസിനോട് പ്രതികരിക്കവെയാണ് സംസ്ഥാന സര്‍ക്കാര് പരിപാടികളില് ഉള്‍പ്പെടെ അര്‍ഹതപ്പെട്ട ആദരവ് കിട്ടുന്നില്ലെന്ന് എംകെ വര്‍ഗീസ് ആരോപിച്ചത്.\nപുങ്കുന്നം സര്‍ക്കാര് സ്‌കൂള് തൃശ്ശൂര് കോര്‍പ്പറേഷന് പരിധിയിലുള്ള സ്‌കൂളാണ്. എസ്.എസ്.എല്.സി വിദ്യാര്‍ഥികളുടെ അവാര്‍ഡ് ദാന ചടങ്ങിലേക്ക് ക്ഷണിക്കാനായി സ്‌കൂള് പ്രിന്‍സിപ്പള് തന്നെ വന്നുകണ്ടിരുന്നു. ക്ഷണം സ്വീകരിക്കുയും ചെയ്തു. എന്നാല് പരിപാടി സംബന്ധിച്ച് പിന്നീടുള്ള കാര്യങ്ങളൊന്നും തന്നെ അറിയിച്ചിട്ടില്ല. പരിപാടിയുടെ ബ്രോഷര്, ബോര്‍ഡ് എന്നിവ ഉള്‍പ്പെടെ സ്ഥാപിക്കുമ്പോള് മേയറോട് ചോദിക്കണമെന്ന മര്യാദ കാണിക്കേണ്ടത് അവരുടെ ഉത്തരവാദിത്വമായിരുന്നു.\nപരിപാടി നിശ്ചയിച്ച ദിവസം കൃത്യസമയത്തുതന്നെ സ്‌കൂളിലെത്തി. അപ്പോഴാണ് സ്‌കൂളിന് മുന്നില് സ്ഥാപിച്ച ബോര്‍ഡ് ശ്രദ്ധിച്ചത്. പരിപാടിയില് എംഎല്‍എയെയാണ് ഉദ്ഘാടകനാക്കിയത്. നല്ല കാര്യമാണ്. അതില് യാതൊരു വിഷമവുമില്ല. എന്നാല് ബോര്‍ഡില് എംഎല്‍എയുടെ ഫോട്ടോ വലുതും മേയറായ തന്റെ ഫോട്ടോ ചെറുതുമായിരുന്നു. കോര്‍പ്പറേഷന് കൗണ്‍സിലര്‍മാരുടെ കൂട്ടത്തില് മേയറായ തന്റെ ഫോട്ടോ വെച്ചത് മാനസികമായി വിഷമുണ്ടാക്കി.\nപ്രോട്ടോക്കോള് പ്രകാരം എംപിയും എംഎല്‍എയുമെല്ലാം മേയറെക്കാള് താഴെയുള്ളവരാണ്. തന്റെ കോര്‍പ്പറേഷന് പരിധിയിലുള്ള സ്‌കൂളില് പോലും തന്നെ അപമാനിക്കുന്ന തരത്തിലാണ് ബോര്‍ഡ് സ്ഥാപിച്ചത്. മനപൂര്‍വ്വമാണ് ഇത്തരമൊരു അവസ്ഥയെന്ന് തോന്നി. ഇതൊന്നും ശരിരായ കീഴ്‌വഴക്കമല്ല. പ്രോട്ടോക്കോള് ലംഘനമാണിത്. ഈ സാഹചര്യത്തിലാണ് ചടങ്ങ് ബഹിഷ്‌കരിക്കുന്നതായി സ്‌കൂള് അധികൃതരെ അറിയിച്ചത്.\nവര്‍ഗ്ഗീസ് എന്ന വ്യക്തിക്ക് ബഹുമാനമൊന്നും നല്‍കേണ്ട. എന്നാല് മേയര് എന്ന പദവിയോട് ഇങ്ങനെയൊന്നും ചെയ്യാന് പാടില്ല. പ്രോട്ടോക്കോള് പ്രകാരമുള്ള ആദരവ് മേയര്‍ക്ക് നല്‍കണമെന്ന ആഗ്രഹമേ തനിക്കുള്ളു. സംസ്ഥാന പ്രോട്ടോക്കോള് ഓഫീസര്‍ക്ക് ഇക്കാര്യത്തില് കത്തയച്ചിട്ടുണ്ട്. അവര് ഇക്കാര്യത്തില് തീരുമാനമുണ്ടാക്കട്ടെ.\nസംസ്ഥാന സര്‍ക്കാര് പരിപാടികളിലും സ്ഥിരമായി തന്നെ വിശിഷ്ടാധിഥിയാക്കുകയാണ് ചെയ്യുന്നത്. കോര്‍പ്പറേഷന് പരിധിയിലെ പരിപാടിക്കും അധ്യക്ഷ പദവി കിട്ടേണ്ടത് തനിക്കാണ്. എന്നാല് താന് മുഖ്യാതിഥിയോ വിശിഷ്ടാതിഥിയോ ആയിരിക്കും. കാലങ്ങളായി ഇങ്ങനെയാണ് കാര്യങ്ങള്. മറ്റുപലരും ഇതൊന്നും ചോദിച്ചിട്ടുണ്ടാകില്ല. പ്രോട്ടോക്കോള് പ്രകാരം ഡെപ്യൂട്ടി സ്പീക്കറുടെ അതേനിലയിലാണ് മേയര്. രാഷ്ട്രപതിയോ പ്രധാനമന്ത്രിയോ ആയാല് പോലും ഇവിടെ വന്നാല് സ്വീകരിക്കേണ്ട ആള് മേയറാണ്. പ്രോട്ടോക്കോള് പ്രകാരം കാര്യങ്ങള് ഇങ്ങനെയല്ലെങ്കില് അധികൃതര് തന്നെ ബോധ്യപ്പെടുത്തട്ടെ - മേയര് എംകെ വര്‍ഗ്ഗീസ് പറഞ്ഞു.\nപോലീസ് ഉദ്യോഗസ്ഥര് തനിക്ക് സല്യൂട്ട് നല്‍കാത്തത് പ്രോട്ടോക്കോള് ലംഘനമാണെന്ന മേയര് വര്‍ഗ്ഗീസിന്റെ പരാതി നേരത്തെ വലിയ വിവാദമായിരുന്നു.\ncontent highlgihts: thrissur mayor mk varghees photo controversy\nകണ്ണൂര്: കണ്ണൂരില് കോളേജുകളില് കോവിഡ് മാനദണ്ഡം ലംഘിച്ച് എസ്എഫ്‌ഐ ..\nഫോട്ടോ ചെറുതായെന്ന വിവാദം: പദവിക്ക് പരിഗണന ലഭിക്കുന്നില്ല, പരാതി നല്‍കി തൃശ്ശൂര് മേയര്\nപോലീസ് സല്യൂട്ട് ചെയ്യുന്നില്ല, ഉത്തരവിറക്കണം; ഡിജിപിക്ക് പരാതി നല്‍കി തൃശ്ശൂര് മേയര്


4malayalees - വിദ്യാര്‍ത്ഥിയ്ക്ക് നിപ ബാധിച്ചത് വവ്വാല് കടിച്ച പേരയ്ക്കയില് നിന്നെന്ന് നിഗമനം\nവിദ്യാര്‍ത്ഥിയ്ക്ക് നിപ ബാധിച്ചത് വവ്വാല് കടിച്ച പേരയ്ക്കയില് നിന്നെന്ന് നിഗമനം\nചികിത്സയില് കഴിയുന്ന വിദ്യാര്‍ത്ഥിയ്ക്ക് നിപ ബാധിച്ചത് പേരയ്ക്കയില് നിന്നെന്ന് സംശയം. രോഗം വരുന്നതിന് രണ്ടാഴ്ച മുമ്പ് ഇയാള് ചീത്ത പേരയ്ക്ക കഴിച്ചിരുന്നതായി കേന്ദ്ര സംഘം ജില്ലാ കളക്ടര്‍ക്ക് റിപ്പോര്‍ട്ട് നല്‍കി. വിഷയത്തില് കൂടുതല് പഠനം വേണമെന്ന നിലപാടിലാണ് കേന്ദ്രസംഘം.\nകേന്ദ്ര വിദഗ്ധ സംഘം രോഗബാധിതനായ വിദ്യാര്‍ത്ഥിയുമായി കൂടിക്കാഴ്ച നടത്തിയിരുന്നു. ഇത്തരത്തില് നേരിട്ട് സംസാരിച്ച സമയത്താണ് താന് രോഗംവരുന്നതിന് രണ്ടാഴ്ച മുമ്പ് പേരയ്ക്ക കഴിച്ചിരുന്നുവെന്ന് വ്യക്തമാക്കിയത്. പേരയ്ക്കയില് നിന്നായിരിക്കാം വൈറസ് പകര്‍ന്നതെന്നാണ് ഇപ്പോഴത്തെ നിഗമനം. ഇത്പ്രാഥമിക നിഗമനം മാത്രമാണെന്നും അന്വേഷണ സംഘം പറഞ്ഞു. യുവാവ് കഴിച്ച പേരയ്ക്ക വവ്വാല് കടിച്ചതാണോയെന്ന് വ്യക്തമല്ലെന്നും സംഘംപറഞ്ഞു. പഴം തീനി വവ്വാലുകളാണ് നിപ വൈറസിന്റെ വാഹകര്. ഇവയുടെ സ്രവങ്ങളാണ് നിപ പകരാന് കാരണം .


കയർ കേരളയിൽ ഇന്ന് (Oct 06) – Coir Kerala 2017\nആലപ്പുഴ: കയർ കേരളയോടനുബന്ധിച്ച് ചുങ്കം കയർ മെഷീനറി മാനുഫാക്ച്വറിംഗ് കമ്പനിയിൽ നാലു വിഷയങ്ങളിലാണ് ഇന്ന് (വെള്ളി) സെമിനാറുകൾ നടക്കുന്നത്. രാവിലെ ഒൻപതിന് സംസ്ഥാന ആസൂത്രണ ബോർഡ് ഉപാധ്യക്ഷൻ പ്രൊഫ. വി.കെ. രാമചന്ദ്രൻ സെമിനാറുകൾ ഉദ്ഘാടനം ചെയ്യും. ആസൂത്രണ ബോർഡ് അംഗം ഡോ. ബി.ഇക്ബാൽ അധ്യക്ഷത വഹിക്കും. ഫോം മാറ്റിംഗ്‌സ് ചെയർമാൻ കെ.ആർ.ഭഗീരഥൻ സ്വാഗതവും കയർ അഡീ. ഡയറക്ടർ ബി.രമേശ് നന്ദിയും പറയും.\n10.30ന് കയർ ഭൂവസ്ത്രത്തിന്റെ ശാസ്ത്രത്തേയും പരിസ്ഥിതിയേയും പറ്റിയുള്ള സെമിനാറിൽ ഡൽഹി ഐഐടി റിട്ട. പ്രൊഫസർ ഡോ. ജി.വി.റാവു, എൻസിആർഎംഐ ഡയറക്ടർ ഡോ.കെ.ആർ.അനിൽ, കുസാറ്റിലെ പ്രൊഫസർ ഡോ. കെ.എസ്.ബീന എന്നിവർ മുഖ്യപ്രഭാഷണം നടത്തും. ഗുലാത്തി ഇൻസ്റ്റിറ്റ്യൂട്ട് ഓഫ് ഫിനാൻസ് ആൻഡ് ടാക്‌സേഷനിലെ ഡയറക്ടർ ഡോ. ഡി.നാരായണ മോഡറേറ്ററാകും. സിഇടിയിലെ റിട്ട. പ്രൊഫസർ ഡോ. കെ.ബാലൻ പാനൽ അധ്യക്ഷനാകും.\nഇതേസമയം നടക്കുന്ന കയർ കോമ്പോസിറ്റുകളെ പറ്റിയുള്ള സെമിനാറിൽ നെതർഡലാൻഡ്‌സിൽ നിന്നുള്ള ഡോ. ജാൻ വാൻ ഡാം മുഖ്യപ്രഭാഷണം നടത്തും. സൗത്ത് ആഫ്രിക്കയിൽ നിന്നുള്ള ഗവേഷകനായ ഡോ. രാജേഷ് ആനന്ദ്ജിവാല, കൊൽക്കൊത്ത എൻഐആർജെഎഎഫ്ടിയിലെ ഡോ. ഗൗതം ബോസ്, സിസിആർഐ ഡയറക്ടർ ഡോ. അനിതാ ദാസ്, തിരുവനന്തപുരം ആർആർഎൽ റിട്ട. ഡയറക്ടർ ഡോ. എ.ഡി.ദാമോദരൻ തുടങ്ങിയവർ പങ്കെടുക്കും.\nഉച്ചകഴിഞ്ഞ് 2.30ന് തീരസംരക്ഷണത്തിന് കയർ ഭൂവസ്ത്രം ഉപയോഗിക്കുന്നതിനെപ്പറ്റിയുള്ള സെമിനാറിൽ എൻസിആർഎംഐ ഡയറക്ടർ ഡോ. കെ.ആർ.അനിൽ, നെതർലാൻഡ്‌സിൽ നിന്നുള്ള പ്രൊഫ. (ഡോ.) എസ്‌ജെഎംഎച്ച് ഹൽഷർ സംസ്ഥാന ആസൂത്രണ ബോർഡ് അംഗം ഡോ. കെ.രവിരാമൻ, ജലസേചന വകുപ്പ് സെക്രട്ടറി ടിങ്കു ബിസ്വാൾ തുടങ്ങിയവർ പങ്കെടുക്കും. ഇതേസമയം നടക്കുന്ന കയർ അക്കൊസ്റ്റിക്കിനെപ്പറ്റിയുള്ള സെമിനാറിൽ ഇൻഡ്യൻ ഇൻസ്റ്റിറ്റ്യൂട്ട് ഓഫ് ഇന്റീരിയർ ഡിസൈനിലെ ജബീൻ സക്കറിയ, അക്കൊസ്റ്റിക് കൺസൾട്ടന്റ് മാത്യു എം.ജോർജ് തുടങ്ങിയവർ പങ്കെടുക്കും.\nഇന്നു നടത്താൻ നിശ്ചയിച്ചിരുന്ന കയർ വ്യവസായ മ്യൂസിയത്തെപ്പറ്റിയുള്ള സെമിനാർ നാളത്തേക്കു മാറ്റി.\nഇഎംഎസ് സ്റ്റേഡിയത്തിൽ ഇന്നു രാത്രി 6.30ന് ജോസഫ് വിൽസൻ അവതരിപ്പിക്കുന്ന മിമിക്രി, 7ന് തിരൂർ ഷായും സംഘവും അവതരിപ്പിക്കുന്ന മാപ്പിള ഗാനമേള, 9ന് കെപിഎസിയുടെ നാടകം ഈഡിപ്പസ്.\nകയര് സഹകരണ സംഘങ്ങളെ ആധുനിക യന്ത്രവല്‍കൃത ഫാക്ടറികളാക്കി മാറ്റും: മുഖ്യമന്ത്രി


Pakistani Media using Old Images to claim IAF plane shot down-doing | ഇന്ത്യന് വിമാനങ്ങള് തകര്‍ത്തെന്ന് പാകിസ്താന്!പുറത്ത് വിട്ടത് വ്യാജ ചിത്രങ്ങള്! പൊളിച്ചടുക്കി - Malayalam Oneindia\nഇന്ത്യന് വിമാനങ്ങള് തകര്‍ത്തെന്ന് പാകിസ്താന്!പുറത്ത് വിട്ടത് വ്യാജ ചിത്രങ്ങള്! പൊളിച്ചടുക്കി\nUpdated: Wed, Feb 27, 2019, 14:42 [IST]\nബാലകോട്ട് ഇന്ത്യ നല്‍കിയ തിരിച്ചടിക്ക് പിന്നാലെ അതിര്‍ത്തി സംഘര്‍ഷ ഭരിതമായിരിക്കുകയാണ്. പ്രദേശത്ത് യുദ്ധസമാനമായ അന്തരീക്ഷമാണ് നിലനില്‍ക്കുന്നത്. ഗ്രാമീണര് ഉള്‍പ്പെടെയുള്ളവരെ സുരക്ഷിത സ്ഥലത്തേക്ക് മാറ്റിയിട്ടുണ്ട്. പ്രദേശത്ത് ഇന്ത്യന് സൈന്യം അതീവ ജാഗ്രത തുടരുകയാണ്.\nഅതിനിടെയാണ് ബാലകോട്ടെ തിരിച്ചടിക്ക് ഇന്ത്യയ്ക്ക് മറുപടി നല്‍കിയെന്ന അവകാശവാദവുമായി പാകിസ്താന് രംഗത്തെത്തിയത്. അതിര്‍ത്തി കടന്നെത്തിയ ഇന്ത്യന് വിമാനം വെടിവെച്ചിട്ടെന്നും പൈലറ്റിനെ അറസ്റ്റ് ചെയ്തെന്നും പാകിസ്താന് അവകാശപ്പെട്ടു. ഇത് തെളിയിക്കാന് വീഡിയോയും പാക് മാധ്യമങ്ങള് പങ്കുവെച്ചു. എന്നാല് പാകിസ്താന് പുറത്തുവിട്ടത് വ്യാജ വീഡിയോയും ചിത്രങ്ങളുമാണെന്ന് തെളിഞ്ഞു.\nപാക് സൈന്യം സജ്ജം\nബാലകോട്ട് തിരിച്ചടിയില് ഇന്ത്യ സര്‍പ്രൈസിനായി കാത്തിരുന്നോളൂവെന്നായിരുന്നു പാകിസ്താന്‍റെ വെല്ലുവിളി. ഇന്ത്യയ്ക്ക് മറുപടി നല്‍കാന് പാക് സൈന്യം സജ്ജമയായിരിക്കുകയാണെന്നും കഴിഞ്ഞ ദിവസം പാക് സൈനിക മേധാവി പറഞ്ഞിരുന്നു.\nഇന്ന് രാവിലെയോടെ അതിര്‍ത്തി സംഘര്‍ഷഭരിതമായിരുന്നു.പൂഞ്ച്, മെന്‍ധാര്, നൗഷേറ മേഖലകളില് ചൊവ്വാഴ്ച്ച രാവിലെ പാകിസ്താന് ഷെല്ലാക്രമണം നടത്തിയി.ഇന്ത്യന് സൈന്യം ശക്തമായി തിരിച്ചടിക്കുകയും ചെയ്തു.\nമൂന്ന് എഫ്-16 വിമാനങ്ങള്\nഇതിന് പിന്നാലെയാണ് അതിര്‍ത്തി കടന്നെത്തിയ പാകിസ്താന്‍റെ മൂന്ന് വിമാനങ്ങള് ഇന്ത്യ സൈന്യം വെടിവെച്ചിട്ടത്. രജൗരിയിലെ സൈനിക പോസ്റ്റിന് സമീപം ബോംബു വര്‍ഷിച്ച\nമൂന്ന് എഫ്-16 വിമാനങ്ങളാണ് ഇന്ത്യന് സേന വെടിവെച്ചിട്ടത്.\nഅതിര്‍ത്തി കടന്ന് മൂന്ന് കിമി ഉള്ളിലേക്കായിരുന്നു പാക് വിമാനം പ്രവേശിച്ചത്. വിമാനം തകര്‍ന്ന പിന്നാലെ പൈലറ്റ് പാരച്യൂടില് പറന്നിറങ്ങുത് കണ്ടതായി എന്‍ഐഎയും റിപ്പോര്‍ട്ട് ചെയ്തിരുന്നു.\nഎന്നാല് പാക് അതിര്‍ത്തി കടന്നെത്തിയ ഇന്ത്യന് വിമാനങ്ങള് വെടിവെച്ചിട്ടെന്നാണ് പാക് സേന ഇപ്പോള് അവകാശപ്പെടുന്നത്. ഒരു ഇന്ത്യന് പൈലറ്റിനേയും അറസ്റ്റ് ചെയ്തുവെന്ന് പാക് മേജര് ജനറല് എ ഖഫൂര് അവകാശപ്പെട്ടിരുന്നു.\nചിത്രങ്ങള് പുറത്ത് വിട്ട് പാകിസ്താന്\nവെടിവെച്ചിട്ട വിമാനങ്ങളില് ഒന്ന് വീണത് ഇന്ത്യയിലാണെന്നും പാകിസ്താന് പറയുന്നു.ഇത് സമര്‍ത്ഥിക്കാനായി ചില ദൃശ്യങ്ങളും പാകിസ്താന് മാധ്യമങ്ങള് പുറത്തുവിട്ടു.\nപാക് മാധ്യമമായ പാക് എക്സ്പ്രസ് റിപ്പോര്‍ട്ട് ചെയ്ത വാര്‍ത്തയില് പക്ഷേ ഉപയോഗിച്ചിരിക്കുന്നത് വ്യാജ ചിത്രങ്ങളാണ്. 2018 ല് ഒഡിഷയില് തകര്‍ന്ന് വീണ ജെറ്റ് വിമാനത്തിന്‍റെ ചിത്രങ്ങളാണ് മാധ്യമം നല്‍കിയിരിക്കുന്നത്.\nപാക് തിരിച്ചടിയുടെ വീഡിയോ എന്ന പേരില് മാധ്യമങ്ങള് പങ്കുവെയ്ക്കുന്നത് രാജസ്ഥാനില് 2016 ല് യുദ്ധവിമാനങ്ങള് തകര്‍ന്നു വീഴുന്ന വീഡിയോ ആണ്. പാകിസ്താന് മാധ്യമങ്ങള് മാത്രമല്ല പാകിസ്താനിലെ വെരിഫൈഡ് ട്വിറ്റര് അക്കൗണ്ടുകളില് നിന്നും ഈ വ്യാജ ചിത്രങ്ങളും ഓഡിയോകളും പ്രചരിക്കുന്നുണ്ട്.\nഇപ്പോഴും പാക് അവകാശവാദത്തെ കുറിച്ച് തെളിവുകള് ഒന്നും പുറത്തുവന്നിട്ടില്ല. അതേസമയം പാക് അവകാശവാദങ്ങളെല്ലാം ഇന്ത്യ തള്ളി. ഇന്ത്യന് പോസ്റ്റിന് സമീപത്തുണ്ടായ വ്യോമാക്രമണത്തില് ആളപായമില്ലെന്നും ഇന്ത്യന് സൈന്യം അറിയിച്ചു.\nകാശ്മീരില് വ്യോമസേന ഹെലികോപ്റ്റര് തകര്‍ന്ന് വീണതായും രണ്ട് പൈലറ്റുമാര് കൊല്ലപ്പെട്ടതായും ഇന്ത്യന് സൈന്യം അറിയിച്ചു. സാങ്കേതിക തകരാറിനെ തുടര്‍ന്നാണ് ഹെലികോപ്റ്റര് തകര്‍ന്നതെന്ന് ഇന്ത്യ വ്യക്തമാക്കി.\nPakistani Media using Old Images to claim IAF plane shot down-doing


വിളവൂർക്കലിൽ ചുഴലിക്കാറ്റ് | Thiruvananthapuram\nവീടുകളും വൈദ്യുത ലൈനും കൃഷിയും നശിച്ചു;\nഈഴക്കോട് ബിജുവിന്റെ വീടിനു മുകളിൽ മരവും മതിലിൽ വൈദ്യുതത്തൂണും വീണനിലയിൽ\nവിളവൂർക്കൽ: ആഞ്ഞടിച്ച ചുഴലിക്കാറ്റിൽ വിളവൂർക്കൽ പഞ്ചായത്തിലെ കുരിശുമുട്ടം, ആലന്തറക്കോണം, ഈഴക്കോട് എന്നിവിടങ്ങളിൽ വ്യാപക നാശം. വെള്ളിയാഴ്ച പുലർച്ചെ അഞ്ചരയോടെയാണ് ശക്തമായ കാറ്റുവീശിയത്. മരങ്ങൾ കടപുഴകിവീണും മരച്ചില്ലകൾ ഒടിഞ്ഞും വീടുകൾ തകർന്നു. വൈദ്യുതത്തൂണുകളും ലൈനും പൊട്ടിവീണു. വൻതോതിൽ കൃഷിനാശവുമുണ്ടായി. പൂർണമായി വീടു തകർന്ന അഞ്ചു കുടുംബങ്ങളെ ദുരിതാശ്വാസ ക്യാമ്പിലേയ്ക്കു മാറ്റി. വീടിന്റെ ടെറസിൽ അലങ്കാരച്ചെടികൾ വളർത്തിയിരുന്ന കുരിശുമുട്ടം എബി ഗാർഡൻസ് ഉടമ ശീബയ്ക്ക് ലക്ഷങ്ങളുടെ നഷ്ടമാണുണ്ടായത്.\nആയിരങ്ങൾ വിലവരുന്ന അഗ്ലോണിമ, വിവധയിനം ഓർക്കിഡുകൾ, ഫേൺ എന്നിവയുടെ നൂറുകണക്കിനു ചെടികൾ കാറ്റിൽ ഗ്രീൻഹൗസ് തകർന്ന് നശിച്ചു. ആലന്തറക്കോണത്ത് ഫാദർ ഗോഡ്‌വിന്റെ കാരുണ്യ വീടിനു മുകളിലെ ഷീറ്റിട്ട വലിയ മേൽക്കൂര കാറ്റിലുയർന്ന് നിലംപൊത്തി. സമീപത്ത് ജോൺസന്റെ ബഥേൽ ഹൗസിൽ വീടിന്റെ ഷീറ്റിട്ട മേൽക്കൂര തകർന്നുവീണ് സജിതയ്ക്ക് കാലിൽ പരിക്കേറ്റു. ആലന്തറക്കോണം മേലെ പുത്തൻവീട്ടിൽ ടെറിൻരാജിന്റെ പുരയിടത്തിലെ അക്കേഷ്യാ മരം ഇദ്ദേഹത്തിന്റെ മാരുതിവാനിനു മുകളിൽ ഒടിഞ്ഞുവീണു. വീടിന്റെ ഓടിട്ട മേൽക്കൂരയും തകർന്നു. പുരയിടത്തിലെ മുന്നൂറുമൂടു വീതം വരുന്ന വെണ്ട, പയർ പച്ചക്കറിക്കൃഷി നശിച്ചു. കരിപ്പൂര് പണ്ടാരക്കണ്ടം വീട്ടിൽ അശ്വതിയിൽ ഗോപാലൻനായരുടെ 50 റബ്ബർമരം, നൂറുമൂട് വാഴ എന്നിവ ഒടിഞ്ഞു. ആലന്തറക്കോണം വീട്ടിൽ ഇ.പ്രഭയുടെ വാഴയും മരച്ചീനികൃഷിയും മരംവീണ് നശിച്ചു. വിൻസ്റ്റന്റെ കപ്പവാഴ കൃഷി നശിച്ചു. ഇദ്ദേഹത്തിന്റെ പഴയ വീടിനു മുകളിൽ പ്ലാവ് ഒടിഞ്ഞുവീണു. ചിത്ര പി.നായരുടെ ഉടമസ്ഥതയിലുള്ള പഴയ കെട്ടിടത്തിന്റെ ഷീറ്റിട്ട മേൽക്കൂര പൂർണമായി തകർന്നു. വീടിനുള്ളിൽ വെള്ളം കയറിയതോടെ അവിടെ വാടകയ്ക്കു താമസിയ്ക്കുന്ന അബ്ദുൽസലാമിന്റെ കുടുംബം ദുരിതത്തിലായി. സ്വന്തമായി വീടില്ലാത്ത കുടുംബം ലൈഫ് പദ്ധതിയിൽ അപേക്ഷ നൽകി കാത്തിരിക്കുകയാണ്. വരുന്ന 28-നു പാലുകാച്ചാൻ തയ്യാറായിരുന്ന ഈഴക്കോട് വളവിള ബിജുസദനത്തിൽ ബിജുവിന്റെ പുതിയ വീടിനു മുകളിൽ വലിയ മാവും പ്ലാവും വീണ് നാശമുണ്ടാക്കി.\nഈഴക്കോട് വളവിള പുത്തൻവീട്ടിൽ ചന്ദ്രന്റെയും മഹേഷിന്റെയും വീടിനു മുകളിൽ മരം വീണ് മേൽക്കൂര തകർന്നു. മഹാഗണി, പെരുമരം എന്നിവയാണ് വീടിനു മുകളിൽ വീണത്. വീട് നഷ്ടപ്പെട്ട അഞ്ചു കുടുംബങ്ങളെ കുരിശുമുട്ടം വിജ്ഞാന കൈരളി ഗ്രന്ഥശാല, അങ്കണവാടി എന്നിവിടങ്ങളിൽ മാറ്റിപ്പാർപ്പിച്ചു.\nബ്ലോക്ക് പഞ്ചായത്ത് പ്രസിഡന്റ് എൽ.ശകുന്തളകുമാരി, പഞ്ചായത്ത് പ്രസിഡന്റ് വി.അനിൽകുമാർ, അംഗം പനങ്ങോട് വിജയൻ എന്നിവർ ദുരിതാശ്വാസ പ്രവർത്തനത്തിനു നേതൃത്വംനൽകി. നെടുമങ്ങാട് ആർ.ഡി.ഒ. ജയമോഹനൻ, കാട്ടാക്കട തഹസീൽദാർ ഹരിചന്ദ്രൻ എന്നിവർ സ്ഥലത്തെത്തി. സ്ത്രീകളും കുട്ടികളുമുൾപ്പെടെ 15 പേരുള്ള ദുരിതാശ്വാസ ക്യാമ്പിൽ വിളവൂർക്കൽ ആരോഗ്യ കേന്ദ്രത്തിൽനിന്നു വൈദ്യസഹായമെത്തിച്ചു.


ചിപ്പിക്കൂണിലുണ്ട് കൊളസ്‌ട്രോള് ഒതുക്കും വൈദ്യം | health benefits of oyster mushrooms - Malayalam BoldSky\n33 min ago വജൈനല് ഡിസ്ചാർജ് അളവ് കൂടിയാൽ ഗർഭധാരണം വേഗം\n| Published: Tuesday, June 25, 2019, 16:59 [IST]\nകൂണ് എന്നും നമ്മുടെ വിഭവങ്ങളില് പ്രധാനപ്പെട്ടത് തന്നെയാണ്. നോണ്‍വെജ് ഇഷ്ടമില്ലാത്തവര്‍ക്ക് ഏറ്റവും കൂടുതല് ഇഷ്ടപ്പെടുന്ന വിഭവമാണ് പലപ്പോഴും കൂണ്. കൂണ് പല വിധത്തില് ഉണ്ട്. ഭക്ഷ്യയോഗ്യമല്ലാത്തത് ഭക്ഷ്യയോഗമായത് എന്നിവ. എന്നാല് ഭക്ഷ്യയോഗ്യമായ ഒരു കൂണ് ഇനമാണ് ചിപ്പിക്കൂണ്. ഇത് ആരോഗ്യത്തിന് വളരെയധികം സഹായിക്കുന്ന ഒന്നാണ് ചിപ്പിക്കൂണ്. ചിപ്പിക്കൂണ് സാധാരണയായി വെള്ള നിറത്തിലോ പിങ്ക് നിറത്തിലോ ഉണ്ടാവുന്നുണ്ട്. ഇത് കൃഷി ചെയ്യുന്നതിന് അല്‍പം ശ്രദ്ധയും സമയവും അത്യാവശ്യമായി വേണ്ടതാണ്.\nവയ്‌ക്കോലിലാണ് ഇത് വിളവെടുക്കുന്നതും കൃഷി ചെയ്യുന്നതും. ഔഷധ ഗുണത്തിലും പോഷക ഗുണത്തിലും മണത്തിലുമെല്ലാം മികച്ച് നില്‍ക്കുന്ന ഒന്നാണ് ചിപ്പിക്കൂണ്. രക്തസമ്മര്‍ദ്ദം, ക്യാന്‍സര്, കൊളസ്‌ട്രോള് എന്നിവയെല്ലാം ഇല്ലാതാക്കുന്നതിന് വേണ്ടി സഹായിക്കുന്നുണ്ട് കൂണ്. അതുകൊണ്ട് തന്നെ വലിയ വില കൊടുത്തും ആരോഗ്യത്തിന് വേണ്ടി ചിപ്പിക്കൂണ് വാങ്ങിക്കുന്നതിന് പലരും തയ്യാറാവുന്നുണ്ട്. ചിപ്പികൂണ് ഉപയോഗിക്കുന്നതിലൂടെ അത് ആരോഗ്യത്തിന് വളരെയധികം സഹായിക്കുന്നുണ്ട്. എന്തൊക്കെ ഗുണങ്ങളാണ് ഇതിലൂടെ ഉണ്ടാവുന്നത് എന്ന് നോക്കാവുന്നതാണ്.\nകലോറി കുറവാണ് ചിപ്പിക്കൂണില്. അമിത വണ്ണത്തിന് കാരണമാകുന്ന അവസ്ഥക്കെല്ലാം പരിഹാരം നല്‍കി ശരീരത്തിലെ ചീത്ത കൊളസ്‌ട്രോള് കുറക്കുന്നതിനും കൊഴുപ്പിനെ ഇല്ലാതാക്കുന്നതിനും സഹായിക്കുന്നുണ്ട് ചിപ്പിക്കൂണ്. ഇതില് കലോറിയുടെ അളവ് വളരെയധികം കുറവാണ്. അതുകൊണ്ട് തന്നെ അമിതവണ്ണം പോലുള്ള അസ്വസ്ഥതകള്‍ക്ക് പരിഹാരം കാണുന്നതിന് സഹായിക്കുന്നുണ്ട് ചിപ്പിക്കൂണ്.\nകൊളസ്‌ട്രോള് കുറക്കുന്നതിന് വേണ്ടി അല്‍പം ചിപ്പിക്കൂണ് കഴിച്ചാല് മതി. കൊളസ്‌ട്രോള് കുറയുന്നതിന് വേണ്ടി ചിപ്പിക്കൂണ് സ്ഥിരമാക്കാവുന്നതാണ്. ഇത് ശരീരത്തിലെ ചീത്ത കൊളസ്‌ട്രോള് ഇല്ലാതാക്കി ആരോഗ്യം വര്‍ദ്ധിപ്പിക്കുന്നു. ആരോഗ്യ സംരക്ഷണത്തിന് വില്ലനാവുന്ന പല അസ്വസ്ഥതകള്‍ക്കും പരിഹാരം കാണുന്നതിന് മികച്ചതാണ് ചിപ്പിക്കൂണ്.\nഫൈബറിന്റെ അളവ് വളരെ കൂടുതലാണ് ചിപ്പിക്കൂണില്. അതുകൊണ്ട് തന്നെ ഇത് അമിതവണ്ണത്തിനും മറ്റ് പ്രശ്‌നങ്ങള്‍ക്കും പരിഹാരം കാണുന്നതിന് സഹായിക്കുന്നു. അതോടൊപ്പം തന്നെ ആരോഗ്യത്തിന് വില്ലനാവുന്ന പല അസ്വസ്ഥതകള്‍ക്കും ചാടിയ വയറിനും പൂര്‍ണമായും വിട നല്‍കുന്നതിന് സഹായിക്കുന്നുണ്ട് ചിപ്പിക്കൂണ്. ഇത് കഴിക്കുന്നതിലൂടെ അത് ശരീരത്തിലെ പല അസ്വസ്ഥതകളേയും ഇല്ലാതാക്കി ആത്മവിശ്വാസം വര്‍ദ്ധിപ്പിക്കുന്നു.\nഫോളിക് ആസിഡിന്റെ കലവറയാണ് ഇതെന്ന കാര്യത്തില് സംശയം വേണ്ട. ഫോളിക് ആസിഡ് കൂടുതല് ഭക്ഷണത്തില് ഉള്‍പ്പെടുത്തുന്നത് ഗര്‍ഭധാരണ ശേഷി വര്‍ദ്ധിപ്പിക്കുന്നു. അതുകൊണ്ട് തന്നെ ചിപ്പിക്കൂണ് കഴിക്കുന്നത് ഫോളിക് ആസിഡ് കഴിക്കുന്ന അതേ ഗുണം നല്‍കുന്നുണ്ട്. ഇത്തരം അസ്വസ്ഥതകള്‍ക്ക് പരിഹാരം കാണുന്നതിന് വേണ്ടി നമുക്ക് ദിവസവും ചിപ്പിക്കൂണ് ഉപയോഗിക്കാവുന്നതാണ്.\nആന്റി ഓക്‌സിഡന്റിന്റെ കലവറയാണ് ചിപ്പിക്കൂണ്. ഇത് ആരോഗ്യ ഗുണങ്ങള് വര്‍ദ്ധിപ്പിക്കുന്നു. രോഗങ്ങളുടെ കലവറയായ നമ്മുടെ ശരീരത്തെ അതില് നിന്ന് മോചിപ്പിക്കുന്നതിന് ചിപ്പിക്കൂണ് സഹായിക്കുന്നുണ്ട്. ഇതിലുള്ള ആന്റി ഓക്‌സിഡന്റ ആരോഗ്യത്തിന് നല്‍കുന്ന ഗുണങ്ങള് ചില്ലറയൊന്നും അല്ല.\nക്യാന്‍സര് കോശങ്ങള്‍ക്ക് പരിഹാരം കാണുന്നതിന് വേണ്ടി സഹായിക്കുന്ന ഒന്നാണ് ചിപ്പിക്കൂണ്. ഇത് കഴിക്കുന്നതിലൂടെ ശരീരത്തിലെ ക്യാന്‍സര് കോശങ്ങള് വ്യാപിക്കുന്നത് തടയുന്നതിന് സഹായിക്കുന്നു. ഇതിലുള്ള ആന്റി ഓക്‌സിഡന്റ് തന്നെയാണ് ക്യാന്‍സറിനെ പരിഹരിക്കുന്നതിന് സഹായിക്കുന്നത്. ഇത്തരം അവസ്ഥകള്‍ക്ക് പരിഹാരം കാണുന്നതിന് മികച്ച് നില്‍ക്കുന്ന ഒന്നാണ് ചിപ്പിക്കൂണ്.\nരോഗപ്രതിരോധ ശേഷി വര്‍ദ്ധിപ്പിക്കുന്ന കാര്യത്തില് ഏറ്റവും മികച്ച് നില്‍ക്കുന്ന ഒന്നാണ് ചിപ്പിക്കൂണ്.ഇത് കഴിക്കുന്നതിലൂടെ ശരീരത്തിന്റെ രോഗപ്രതിരോധ ശേഷി വര്‍ദ്ധിപ്പിക്കുകയും രോഗങ്ങളെ ശരീരത്തില് നിന്ന് ഇല്ലാതാക്കുകയും ചെയ്യുന്നുണ്ട്. പനി, ജലദോഷം, ചുമ പോലുള്ള അസ്വസ്ഥതകള്‍ക്ക് പരിഹാരം കാണുന്നതിന് മികച്ച് നില്‍ക്കുന്നുണ്ട് ഇത്.\nപ്രമേഹത്തിന് പരിഹാരം കാണുന്നതിന് ചിപ്പിക്കൂണ് സഹായിക്കുന്നതാണ്. ഇത് ഭക്ഷണത്തില് ഉള്‍പ്പെടുത്തുന്നതിലൂടെ പ്രമേഹ പരിഹാരം ഉണ്ടാവുന്നു. പല അസ്വസ്ഥതകള്‍ക്കും പെട്ടെന്ന് പരിഹാരം കാണുന്നതിന് മികച്ച് നില്‍ക്കുന്നതാണ് ചിപ്പിക്കൂണ്. രക്തത്തിലെ പഞ്ചസാരയുടെ അളവ് വര്‍ദ്ധിക്കുന്നതിലൂടെ അത് ശരീരത്തില് പല വിധത്തിലുള്ള അസ്വസ്ഥതകള് ഉണ്ടാക്കുന്നുണ്ട്.അതിനെല്ലാം പരിഹാരം കാണുന്നതിന് ചിപ്പിക്കൂണ് മികച്ചതാണ്.\nRead more about: cholesterol fat health കൊളസ്‌ട്രോള് കൊഴുപ്പ് ആരോഗ്യം\nWe have listed some of the health benefits of oyster mushrooms. Read on.\nStory first published: Tuesday, June 25, 2019, 16:59 [IST]\nJun 25, 2019 ലെ വാര്‍ത്തകള്


പയ്യന്നൂരിൽ ലോറിയും കാറും കൂട്ടിയിടിച്ച്4പേർ മരിച്ചു - Kannur Varthakal Online\nപയ്യന്നൂരിൽ ലോറിയും കാറും കൂട്ടിയിടിച്ച്4പേർ മരിച്ചു\nഒക്ടോബർ 17, 2018\nകണ്ണൂര്: പയ്യന്നൂര് എടാട്ട് ടാങ്കര് ലോറി കാറുമായി കൂട്ടിയിടിച്ച് നാലുപേര് മരിച്ചു. തൃശൂര് കൂര്‍ക്കഞ്ചേരി സ്വദേശികളായ ബിന്ദു ലാല് (55), മക്കളായ തരുണ് (16), ദിയ (10), ഐശ്വര്യ(12) എന്നിവരാണ് മരിച്ചത്. പത്മാവതി, അനിത, നിയ, ബിജിത, ഐശ്വര്യ എന്നിവരെ പരിക്കുകളോടെ പരിയാരം മെഡിക്കല് കോളജ് ആശുപത്രിയില് പ്രവേശിപ്പിച്ചു.\nപുലര്‍ച്ചെ നാലരയോടെ കേന്ദ്രീയ വിദ്യാലയ സ്റ്റോപ്പിന് സമീപത്തായിരുന്നു അപകടം. മൂകാംബികയിലേക്കു പോവുകയായിരുന്നു സംഘത്തിന്റെ കാര് മംഗലാപുരത്തുനിന്നു വന്ന ലോറിയുമായി കൂട്ടിയിടിക്കുകയായിരുന്നു. ലോറി ഡ്രൈവറെ പോലീസ് കസ്റ്റഡിയില് എടുത്തു.\nഅപകടസമയത്ത് വാഹനമോടിച്ചത് ബാലഭാസ്‌കര്; ഡ്രൈവറുടെ മൊഴി പുറത്ത്\nവെള്ളൂരിൽ ഗ്യാസ് ടാങ്കർ ലോറി മറിഞ്ഞു: ഗതാഗത തടസ്സം


...പാപ്പരാസി...: " MOTOGP "\nPosted by ...പാപ്പരാസി... at 12:42 PM\nROSSI IN ACTION\nMonday, March 12, 2007 at 12:47:00 PM GMT+3\nനീയില്ലാത്ത ജീവിതം... ങീ ങീ...\nനമ്മള് കപ്പലണ്ടി തിന്നു നടക്കാറുണ്ടായിരുന്ന മത്തിയുണങ്ങാനിട്ട കടപ്പുറം ഇപ്പോള് ഉത്തരാഞ്ചല് സംസ്ഥാനത്താണ് പോലും. എന്തൊരു ജനവഞ്ചന! എങ്കിലും നിന്റെ അപ്പനോട് ഒരു വാക്ക് ചോദിക്കാന് ഞാന് വരും. തരുമോ ഇല്ലയോ എന്ന്. (അപ്പന് മിക്കവാറും രണ്ടെണ്ണം തരും എന്ന് അന്ന് നീ പറഞ്ഞപ്പോള് അനിയത്തിയെ ആണെന്ന് കരുതി ഞാന് അന്ന് സന്തോഷിച്ചു). ഇന്ന് നീ ഖത്തറില് രണ്ടാം സ്ഥാനക്കാരിയായ വിവരമറിഞ്ഞ് ഒരു പാട് സന്തോഷമുണ്ട്.\nMonday, March 12, 2007 at 12:52:00 PM GMT+3\nകമന്റ് മാറി. ഞാന് നമ്മുടെ പഴയ റോസിയാണെന്ന് കരുതി. :-)\nവാലന്റീനോ റോസ്സി അങ്ങനെ ഒരു വട്ടം രണ്ടാമതായത് കൊണ്ടൊന്നും തീരുന്ന പുള്ളിയല്ല. വീണ്ടും വരും റോസി. ഫോട്ടോ നന്നായി. താങ്ക്സ്. :-)\nMonday, March 12, 2007 at 12:56:00 PM GMT+3\nആക്ച്വലി ഇതെന്താ കഥ...എനിക്കൊന്നും മനസിലായില്ല...അല്ല ഏതാ ഈ പുള്ളിക്കാരി ? ഞാനും വിശ്വസിക്കുന്നു അടുത്ത റേസില് റോസിച്ചായന് തന്നെ ചാമ്പ്യനാവുമെന്ന്..ഞാനും ഫാനാ.\nMonday, March 12, 2007 at 2:37:00 PM GMT+3


വമ്പന് മാറ്റവുമായി യൂട്യൂബ്: യൂട്യൂബ് വീഡിയോകള്‍ക്കുള്ള ഡിസ്‌ലൈക്കുകള് മറച്ചുവയ്ക്കാന് യൂ ട്യൂബ് | Kottayam Media\nവമ്പന് മാറ്റവുമായി യൂട്യൂബ്: യൂട്യൂബ് വീഡിയോകള്‍ക്കുള്ള ഡിസ്‌ലൈക്കുകള് മറച്ചുവയ്ക്കാന് യൂ ട്യൂബ്\nയൂ ട്യൂബ് വീഡിയോകള്‍ക്കുള്ള ഡിസ്‌ലൈക്കുകള് മറച്ചുവയ്ക്കാന് യൂ ട്യൂബ്. വീഡിയോകള്‍ക്ക് വരുന്ന ഡിസ്‌ലൈക്ക് വീഡിയോ അപ്‌ലോഡ് ചെയ്തവര്‍ക്ക് മാത്രമാകും ഇനി കാണാന് കഴിയുക. മറ്റുള്ളവര്‍ക്ക് ഡിസ്‌ലൈക്ക് നല്‍കാന് അവസരമുണ്ടെങ്കിലും ആകെ എത്ര ഡിസ് ലൈക്കുകള് ഉണ്ടെന്നത് അടക്കമുള്ള വിവരങ്ങള് കാണാന് കഴിയില്ല. വീഡിയോകള് ഇടുന്നവര്‍ക്ക് മെച്ചപ്പെട്ട അന്തരീക്ഷം ഒരുക്കുകയാണ് ലക്ഷ്യമെന്ന് യൂ ട്യൂബ് അറിയിച്ചു.\nവീഡിയോകള്‍ക്കെതിരെ ഡിസ്‌ലൈക്കുകള് നല്‍കുന്ന ക്യാംപയിനുകള് വ്യാപകമായി നടക്കുന്നുണ്ട്. ഇത് വീഡിയോ ക്രിയേറ്റര്‍മാരെ ബാധിക്കുന്നുണ്ടെന്നാണ് യുട്യൂബിന്റെ കണ്ടെത്തല്. അതേസമയം തന്നെ തെറ്റിദ്ധാരണ പരത്തുന്ന വീഡിയോകള് തെറ്റിദ്ധരിപ്പിക്കുന്ന തലക്കെട്ടുകളോടെ നല്‍കുന്നത് തിരിച്ചറിയാന് ഡിസ്‌ലൈക്കുകള് സഹായിക്കുമെന്ന വാദവും യൂട്യൂബ് അംഗീകരിക്കുന്നുണ്ട്.


മുഖംമിനുക്കി പജേറോ സ്‌പോര്‍ട് എത്തുന്നു - Malayalam DriveSpark\n8 min ago ബിഎസ് VI അവഞ്ചര് 160 സ്ട്രീറ്റിന്റെ വില വീണ്ടും വര്‍ധിപ്പിച്ച് ബജാജ്\nNews ബിജെപി മോഹം നടത്തില്ല; രാജസ്ഥാനിൽ കോൺഗ്രസിന്റെ അറ്റകൈ നീക്കം,എംഎൽഎമാർക്ക് വിപ്പ് നൽകി!\nUpdated: Tuesday, July 30, 2019, 18:59 [IST]\nപജേറോ സ്‌പോര്‍ടിന്റെ പുതിയ പതിപ്പ് പുറത്തിറക്കി മിത്സുബിഷി. പുതിയ പതിപ്പ് എസ്‌യുവി നിലവില് ഇന്ത്യയില് ലഭ്യമല്ലെങ്കിലും ഉടന് ഇന്ത്യന് വിപണിയില് കമ്പനി വാഹനത്തെ എത്തിച്ചേക്കാം. അകത്തും പുറത്തും നിരവധി മാറ്റങ്ങളുമായാണ് പുതിയ പജേറോയുടെ വരവ്.\nനിലവിലുള്ള വാഹനത്തില് നിന്നും തീര്‍ത്തും പുതുമയാര്‍ന്ന ഡിസൈണാണ് വാഹനത്തിന് നല്‍കിയിരിക്കുന്നത്. വാഹനത്തിന്റെ മുന്‍ഭാഗം അടിമുടി മാറിയിരിക്കുന്നു. നീളത്തിലുള്ള മൂന്ന് ക്രോം പതിപ്പച്ച അഴികള് വരുന്ന പുതിയ ഗ്രില്ലാണ് വാഹനത്തിന് നല്‍കിയിരിക്കുന്നത്.\nബമ്പറിന് നടുഭാഗത്തായി വലിയ എയര് ഇന്റേക്ക് നല്‍കിയിരിക്കുന്നു. ഇതിന്റെ ഇരു വശങ്ങളിലും ക്രോം പതിപ്പിച്ചിരിക്കുന്നു. നിലവിലുള്ള മോഡലിനേക്കാള് ഉയരത്തിലാണ് ഫോഗ് ലാമ്പുകള് ഘടിപ്പിച്ചിരിക്കുന്നത്. ഇപ്പോഴത്തെ മോഡലിനേക്കാള് വലിയതുമാണ് ഫോള് ലാമ്പുകള്.\nപിന്‍ഭാഗത്തും പ്രകടമായ മാറ്റങ്ങള് എസ് യുവുയിലുണ്ട്. പുതിയ റിയര് ബമ്പറുകളും ട്വീക്ക്ഡ് ടെയില് ലാമ്പുകള് എന്നിവയും പിന്‍ഭാഗത്തിന് ഭംഗി കൂട്ടുന്നു. ഒപ്പം പുതിയ രൂപത്തിലുള്ള അലോയ് വീലുകളും വാഹനത്തിന്റെ സവിശേഷതയാണ്.\nവാഹനത്തിന്റെ വശങ്ങളില് ഷാര്‍പ്പ് ഷോള്‍ഡര് ലൈനുകളും, വെളിയിലേക്ക് മുഴയ്ച്ചു നില്‍ക്കുന്ന വീല് ആര്‍ച്ചുകളും, ക്രോ നിറത്തിലുള്ള മിററുകളുമോഴിച്ച് വലിയ മാറ്റങ്ങള് ഒന്നുമില്ല. വിന്റോലൈന് പിന്നിലേക്കു വരുമ്പോള് മിത്സുബിഷി വാഹനത്തിന്റെ C -പില്ലറിലേക്ക് കൂര്‍പ്പിച്ചു ചേര്‍ക്കുന്നു. ഇതോടൊപ്പം ചേരുന്ന സില്‍വര് റൂഫ്‌റെയ്‌ലുകള് 2020 മോഡലിന് ഒരു സ്‌പോര്‍ടി ഫീല് നല്‍കുന്നു.\nപൂര്‍ണ്ണമായി കറുത്ത നിറത്തിലാണ് 2020 പജേറോ സ്‌പോര്‍ടിന്റെ അകത്തളം ഒരുക്കിയിരിക്കുന്നത്. സെന്റര് കണ്‍സോള്, സ്റ്റിയറിങ് വീല്, ഡ്രൈവര് സൈഡ് ഡാഷ്‌ബോര്‍ഡ്, ഗിയര് നോബ്, ഡോര് ഹാന്‍ഡില് എന്നിവയുടെ ഭാഗങ്ങളില് സില്‍വര് നിറം നല്കിയിരിക്കുന്നു. പുതിയ പജേറോ സ്‌പോര്‍ടില് 8 ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് സംവിധാനമുണ്ട്.\nടച്ച്‌സ്‌ക്രീന് ഇന്‍ഫൊടെയിന്‍മെന്റ് സിസ്റ്റത്തിന്റെ ഇരുഭാഗങ്ങളിലുമായി എസി വെന്റുകളുമാണ്. ഏഴ് എയർബാഗുകൾ, റിയർ ട്രാഫിക് അലേർട്ട് സിസ്റ്റം, ബ്ലൈൻഡ് സ്പോട്ട് ഡിറ്റക്ഷൻ സിസ്റ്റം, 360 ഡിഗ്രി ക്യാമറ എന്നിവയെല്ലാം ഈ വാഹനത്തിൽ ഉണ്ട്.\n2.4 ലിറ്റർ ഡീസൽ എഞ്ചിൻ 180 bhp കരുത്തും 430 Nm torque ഉം ആണ് മിത്സുബിഷി പജെറോ സ്‌പോർടിന്റെ പുതിയ മോഡലിന്റെ സവിശേഷത. 8 സ്പീഡ് ഓട്ടോമാറ്റിക് ഗിയർബോക്സുമായി എഞ്ചിൻ ഇണചേരുന്നു.\nപുതിയ 2020 മോഡല് പജേറോ സ്‌പോര്‍ട് 90 രാജ്യങ്ങളില് വില്‍പ്പന നടത്താന് കമ്പനി ഒരുങ്ങുമ്പോള് ഇന്ത്യന് വിപണിയില് വാഹനം എത്തിക്കുന്നതിനെക്കുറിച്ചുള്ള കാര്യങ്ങളൊന്നും മിത്സുബിഷി അറിയിച്ചിട്ടില്ല. അഞ്ച് വകഭേദങ്ങളില് ലഭിക്കുന്ന മുന്‍തലമുറ പജേറോ തന്നെയാണ് നിലവിലും ഇന്ത്യന് വിപണിയില് കമ്പനി വില്‍ക്കുന്നത്.\n176 bhp കരുത്തും 350 Nm torque ഉം സൃഷ്ടിക്കുന്ന 2.5 ലിറ്റര് ഡീസല് എഞ്ചിനാണ് നിലവിലെ ഇന്ത്യന് സ്‌പെക്ക് പജേറോ സ്‌പോര്‍ടില് വരുന്നത്.5സ്പീഡ് മാനുവല്,5സ്പീഡ് ഓട്ടോമാറ്റിക്ക് ഗിയര്‍ബോക്‌സുകള് വാഹനത്തില് ലഭ്യമാണ്. വാഹനത്തിന്റെ വില 28.35 ലക്ഷം മുതൽ 30 ലക്ഷം രൂപ വരെയാണ് ഇന്ത്യയിലെ ഷോറൂം വില.\nMitsubishi Pajero Sport Facelift Revealed. Read more Malayalam.


ദൈവം ബലി ചെയ്തു മനുഷ്യനായി - Sathyadeepam\n|^| Home -> Pangthi -> നോമ്പുകാലം -> ദൈവം ബലി ചെയ്തു മനുഷ്യനായി\nവിശുദ്ധ പൗലോസ് ഫിലിപ്പിയക്കാര്‍ക്ക് എഴുതി, “ദൈവം തന്നെത്തന്നെ ശൂന്യനാക്കി ദാസന്‍റെ രൂപം സ്വീകരിച്ചു മനുഷ്യനായി” (ഫിലി. 2:7). ശൂന്യമാക്കുക എന്നതുകൊണ്ട് ഒരു മരണമാണ് അര്‍ത്ഥമാക്കുന്നത്. സകല മഹത്ത്വപ്രതാപങ്ങളും ശക്തിയും ഉപേക്ഷിച്ചു. ഈ ഉപേക്ഷ അഥവാ ശൂന്യമാക്കല് ഒരു ബലിയാണ്. ആഫ്രിക്കന് ദൈവശാസ്ത്രജ്ഞന്മാര് ദൈവം ബലി ചെയ്തു മനുഷ്യനായി എന്നു വ്യാഖ്യാനിക്കുന്നു. ഡൊറോത്തി സൊല്ലെ എഴുതി: “സ്നേഹം കുരിശ് അനിവാര്യമാക്കുന്നില്ല, അതു യഥാര്‍ത്ഥത്തില് കുരിശില് എത്തിച്ചേരുന്നു.” ദൈവം ലോകത്തെ അത്രയധികം സ്നേഹിച്ചതിന്‍റെ ഫലമായി സ്വന്തം പുത്രനെ ലോകത്തിലേക്ക് അയച്ചു. സ്നേഹത്തിന്‍റെ ബലിയിലാണ് അവന്‍റെ അവതാരം.\nസ്രഷ്ടാവ് സൃഷ്ടിയില് ഒളിച്ച മനുഷ്യനെ തൊടുന്നു. ദൈവത്തിന്‍റെ ബലിയിലൂടെ ദൈവം സൃഷ്ടിയിലും പ്രകൃതിയിലും അപ്രത്യക്ഷമായി. അവന് പ്രകൃതിയിലും അതിന്‍റെ പലതിലുമായി അപ്രത്യക്ഷമായി. ദൈവം പ്രപഞ്ചത്തില്, അഥവാ മാംസത്തില് ഒളിച്ചു. അവനെ കാണാനില്ല; കേള്‍ക്കാനില്ല, തൊടാനാകുന്നില്ല, അറിയാനാകുന്നില്ല. സൃഷ്ടിയില് അവന് ഒളിച്ചു ശൂന്യമായപ്പോള് അവന്‍റെ അസാന്നിദ്ധ്യമാണ് അവ വിളിച്ചുപറയുന്നത്. അവയില് അവന് സ്വയം ശൂന്യമായത് അവ പ്രഘോഷിക്കുന്നു. അത് അസ്തിത്വഭാഷയല്ല; അസ്തിത്വമില്ലാത്തതിന്‍റെ ഭാഷയുമല്ല. ദൈവം ഇവിടെയുണ്ട് എന്നും ഇല്ല എന്നും പറയാനാവില്ല. ദൈവത്തിന്‍റെ നിഷേധഭാഷ ദൈവത്തിന്‍റെ അസാന്നിദ്ധ്യത്തെക്കുറിച്ചുള്ള ഭാഷ തന്നെ. ദൈവത്തിന്‍റെ ഇങ്ങനെ അപ്രത്യക്ഷമാകുന്നതിനെ “ദൈവത്തിന്‍റെ ഗൃഹണം” എന്ന് മാര്‍ട്ടിന് ബൂബര് വിശേഷിപ്പിച്ചു. “സ്വര്‍ഗത്തിന്‍റെ വെളിച്ചം ഗൃഹണത്തിലായി, ദൈവത്തിന്‍റെ ഗൃഹണം.” “ഈ ഗൃഹണം മനുഷ്യന്‍റെ വ്യക്തിത്വത്തിലല്ല, അസ്തിത്വത്തിലാണ്. അതു ദൈവത്തിന്‍റെ നിശ്ശബ്ദതയാണ്; ദൈവം തന്‍റെ മുഖം മറയ്ക്കുന്നു.” മിസ്റ്റിക്കായ മയിസ്റ്റര് എക്കാര്‍ട്ട് എഴുതി: “സൃഷ്ടികള് ദൈവം എന്ന് ഉച്ചരിക്കുമ്പോള് ദൈവം ഉണ്ടാകുന്നു. അവിടെ ദൈവം ഉണ്ടാകുന്നു. ഭൂമിയില്, മണ്ണില്, പുഴയില് ദൈവികതയുടെ ഉറവിടത്തില് നിന്നപ്പോള് ആരും എന്നോട് എവിടെ പോകുന്നു, എന്തു ചെയ്യുന്നു എന്നു ചോദിച്ചില്ല. പക്ഷേ, ഞാന് സൃഷ്ടികളില് നിന്നു പുറത്തുപോയപ്പോള് നിലവിളിച്ചു. “ദൈവം” “സഹോദരാ, എക്കാര്‍ട്ട്, എപ്പോഴാണു താങ്കള് വീടു വിട്ടത്” എന്നു ചോദിച്ചാല് അത് അര്‍ത്ഥമാക്കുന്നതു ഞാന് നേരത്തെ അകത്തായിരുന്നു എന്നാണ്.”\nമനുഷ്യന്‍റെ അകത്തു ദൈവമുണ്ട്. മനുഷ്യന് ദൈവത്തില് നിന്നു സ്വതന്ത്രനാകാന് ദൈവത്തെ ഒഴിവാക്കണം, ദൈവത്തെ കൊല്ലണം. അങ്ങനെ വരുമ്പോള് മരിക്കുന്നതു മനുഷ്യന്‍റെ കാവ്യഭാഷയാണ്. അതു പാട്ടാണ്, സങ്കീര്‍ത്തനമാണ്, കവിതയാണ്, കഥയാണ്. അതു ചെകിടു പൊട്ടിക്കുന്ന രാത്രിയുടെ നിശ്ശബ്ദത ഉണ്ടാക്കുന്നു – അര്‍ത്ഥശൂന്യതയുടെ രാത്രി. അതിന്‍റെ വേദന, അവനെ വേട്ടയാടുന്ന യക്ഷികളോ അവനെ കാക്കുന്ന മാലാഖമാരോ ഇല്ലാത്ത ഭാഷയാണ്. സൈറണുകളുടെ ഗാനമോ ലോട്ടസ് ഭോജികളുടെ മദ്യമോ ഇല്ലാത്ത ഭൗമികയാത്രയുടെ വൈരസ്യം. നക്ഷത്രങ്ങളെ നോക്കിപ്പറക്കുന്ന പ്രകാശകണികകളില്ലാത്ത ഭാഷ. കാശിക്കു പോകുന്ന മണ്ണാങ്കട്ടയുടെയും കരിയിലയുടെയും കെട്ടുകഥകളെ ഒഴിവാക്കിയ പാഠപുസ്തകങ്ങളുടെ ലോകം. ദൈവത്തിന്‍റെ അഭാവത്തിന്‍റെ മരണമുണ്ടാക്കുന്ന മുറിവുകളില്ലാത്ത മനുഷ്യര്. “ദൈവമാണെന്‍റെ സഹനം” എന്ന് എക്കാര്‍ട്ട് എഴുതിയത് അതുകൊണ്ടാണ്. ഈ വൃണത്തില്‍നിന്നാണു ഹല്ലേലുയ്യ സ്തോത്രങ്ങളും ആമേന് പറയലും ഉണ്ടാകുന്നത്.\nദൈവത്തിലേക്കു ദൈവം മറഞ്ഞിരിക്കുന്ന സൃഷ്ടികളുടെ വഴിതന്നെ സ്വീകരിക്കണം. അവനെ സ്നേഹിക്കാന് സൃഷ്ടികളെ സ്നേഹിക്കണം. അവനെ മറന്നു സൃഷ്ടികളെ സ്നേഹിക്കണമെന്നല്ല. സൃഷ്ടികളെ സൃഷ്ടികള് എന്ന വിധത്തിലല്ല അവയിലേക്കു നീങ്ങേണ്ടത്. അവയെ സ്വന്തമാക്കാനല്ല, അവയെ കാമിക്കാനല്ല. അതാണ് എക്കാര്‍ട്ട് പറഞ്ഞ അനാസക്തി. അനാസക്തമായി അവയെ സ്നേഹിക്കുമ്പോള് അവയ്ക്ക് ആതിഥ്യം നല്കുമ്പോള് നീ എത്തിച്ചേരുന്നത് അഥവാ അനുഭവിക്കുന്നത് അവരിലൂടെ ദൈവത്തിലാണ്. ദൈവികതയിലേക്കുള്ള യാത്ര അനാസക്തിയുടെയാണ്. അത് എന്നെ ഒഴിവാക്കി ഞാന് നടത്തുന്ന യാത്രയാണ്. ഞാന് എന്നെ ശൂന്യനാക്കി അപരനിലേക്കു ചെന്നെത്തുന്ന യാത്ര. അത് അഹത്തിന്‍റെ മരണത്തില് അപരനെ കണ്ടെത്തുന്നതാണ്. എന്നില് നിന്നുള്ള എന്‍റെ ഓട്ടം എത്തുന്നത് എന്‍റെ ബലിയിലാണ്. ദൈവത്തിന്‍റെ ദൈവികത ബലി ചെയ്തു മനുഷ്യനായെങ്കില്, മനുഷ്യന്‍റെ മനുഷ്യത്വം ബലി ചെയ്ത് അപരനിലൂടെ ദൈവത്തിലേക്ക്. ദൈവത്തിന്‍റെ അസാന്നിദ്ധ്യം സൃഷ്ടിച്ച മനുഷ്യ ബലിയിലൂടെ ദൈവം പ്രകാശിതമാകുന്നു. സൃഷ്ടിദൈവത്തിന്‍റെ കണ്ണാടിയാവാന് തന്‍റെ കണ്ണുകള് കുത്തി പൗലോസിനെപ്പോലെ അന്ധനായി ദൈവത്തിന്‍റെ കണ്ണുകളിലൂടെ കാണാന് തുടങ്ങണം. അപ്പോഴാണ് “കാഴ്ചയില്ലാത്തവര് കാണുകയും കാഴ്ചയുള്ളവര് അന്ധരായിത്തീരുകയും ചെയ്യേണ്ടതിനു ന്യായവിധി” (യോഹ. 9:39) ഈ ലോകത്തില് വന്നെത്തുന്നത്. അപ്പോള് വില്യം ബ്ലേക്കിനെപ്പോലെ വനപുഷ്പത്തില് സ്വര്‍ഗം കാണുന്നു. ചില നിരീശ്വരത്വവും നിഷേധദൈവശാസ്ത്രവും ദൈവത്തിനുവേണ്ടിയുള്ള വലിയ ആഗ്രഹമാണ്, ആ ആഗ്രഹം തന്നെ ഒരു പ്രാര്‍ത്ഥനയുമാണ്. ദൈവത്തില്‍നിന്ന് എന്നെ ഒഴിവാക്കണമെന്നു ദൈവത്തോടു പ്രാര്‍ത്ഥിക്കുന്നവന്‍റെ നിലപാട്.


Neelakkuyil Fame Pregnant Latha Sangaraju Is On A Travel Spree, Her Latest Images Went Viral | നിറവയറില് ക്ഷേത്ര ദര്‍ശനത്തിനെത്തി സീരിയല് നടി ലത സംഗരാജു; ഭര്‍ത്താവിനൊപ്പമുള്ള നടിയുടെ ചിത്രങ്ങള് വൈറല് - Malayalam Filmibeat\nമിനിസ്‌ക്രീന് പ്രേക്ഷകരുടെ ഏറ്റവും പ്രിയപ്പെട്ട നടിയാണ് ലത സംഗരാജു. അന്യഭാഷയില് നിന്നും മലയാളത്തിലേക്ക് എത്തിയ ലത നീലക്കുയില് എന്ന സീരിയലിലെ റാണി എന്ന കഥാപാത്രത്തിലൂടെ ജനപ്രീതി നേടിയെടുത്തു. കൊറോണ കാലത്താണ് ലതയും വിവാഹിതയായി കുടുംബ ജീവിതത്തിലേക്ക് പ്രവേശിച്ചത്. അന്ന് മുതല് തന്റെ വിശേഷങ്ങള് നടി തന്നെ ആരാധകരുമായി പങ്കുവെക്കാറുണ്ട്.\nഭര്‍ത്താവിനൊപ്പമുള്ള ഫോട്ടോസായിരുന്നു ആദ്യം പങ്കുവെച്ചിരുന്നത്. പിന്നാലെ താന് ഗര്‍ഭിണിയാണെന്നും വൈകാതെ കുഞ്ഞതഥി എത്തുമെന്നുള്ള കാര്യവും നടി ആരാധകരെ അറിയിച്ചിരുന്നു. ഇപ്പോഴിതാ ഗര്‍ഭകാലത്തും ചില യാത്രകള് നടത്തിയതിന്റെ ഫോട്ടോസാണ് ഇന്‍സ്റ്റാഗ്രാം പേജിലൂടെ പുറത്ത് വിട്ടിരിക്കുന്നത്. ലതയും ഭര്‍ത്താവും കുടുംബാംഗങ്ങളുമെല്ലാം ചിത്രങ്ങളിലുണ്ട്.\nനടിയും കുടുംബവും പലയിടങ്ങളിലായി ക്ഷേത്ര ദര്‍ശനത്തിന് എത്തിയതാണ്. സമാധാനമുള്ള ഇടങ്ങള് എന്ന ക്യാപ്ഷനില് പങ്കുവെച്ച ഫോട്ടോസെല്ലാം അതിവേഗം വൈറലായി മാറി. ചിത്രങ്ങളില് നിറവയറുമായി നില്‍ക്കുന്ന നടിയെയും കാണാം. എന്നും സമാധാനവും സന്തോഷവും നിറഞ്ഞ ജീവിതം ലഭിക്കട്ടേ എന്ന ആശംസകള് കമന്റിലെഴുതി ആരാധകരും സുഹൃത്തുക്കളുമെല്ലാം പറയുന്നു.\nഏറെ കാലത്തെ സൗഹൃദത്തിനൊടുവില് ജൂണ് പതിനാലിനായിരുന്നു ലതയും സൂര്യനും തമ്മിലുള്ള വിവാഹം. തമിഴ്‌നാട്ടിലെ ഹിന്ദു ആചാരപ്രകാരം ലളിതമായ വിവാഹമായിരുന്നു. വിവാഹത്തോട് അനുബന്ധിച്ച് സീരിയലുകളിലൊന്നും നടി അഭിനയിക്കുന്നില്ലായിരുന്നു. അധികം വൈകാതെ ഗര്‍ഭിണിയായതോടെ വീട്ടില് കഴിയുകയാണ്.\nലോക്ഡൗണ് തുടങ്ങിയതിന് പിന്നാലെ തന്നെ നീലക്കുയില് സീരിയല് അവസാനിച്ചു. എങ്കിലും പ്രേക്ഷകരുടെ പ്രിയപ്പെട്ട റാണിയായി ലത എന്നും നിറഞ്ഞ് നില്‍ക്കുയാണെന്ന് ആരാധകര് പറയുന്നു. പുതിയ ചിത്രങ്ങളില് റാണിയില് നിന്നും ലതയിലേക്കുള്ള മേക്കോവറാണെന്നും ചിലര് സൂചിപ്പിക്കുന്നു.\nRead more about: marriage serial സീരിയല് വിവാഹം\nNeelakkuyil Fame Pregnant Latha Sangaraju Is On A Travel Spree, Her Latest Images Went Viral


India ൽചെലവേറിയ ബാത്ത് സൽട്സ് | PriceDekho.com\nExpensive ബാത്ത് സൽട്സ് ൽ _ചൊഉംത്ര്യ്_നമെ_വില\nExpensive ബാത്ത് സൽട്സ് വില പട്ടിക India ൽ 2020\nവാങ്ങുക ചെലവേറിയ India ൽ ബാത്ത് സൽട്സ് ന് 19 Sep 2020 പോലെ Rs. 968 വരെ വരെയുള്ള. വില പ്രമുഖ എളുപ്പവും പെട്ടെന്നുള്ള ഓൺലൈൻ താരതമ്യം ഓൺലൈൻ സ്റ്റോറുകളിൽ നിന്നും ലഭിക്കും. ഉൽപ്പന്നങ്ങളുടെ ഒരു വിശാല നിര ബ്രൌസ്: വില താരതമ്യം സുഹൃത്തുക്കളുമായി പ്രത്യേകതകൾ അവലോകനങ്ങളും, കാഴ്ച ചിത്രങ്ങളും പങ്ക് വില വായിച്ചു. ഏറ്റവും ജനപ്രീതിയുള്ള ചെലവേറിയ India ൽ ബാത്ത് സ്ലട് സൗൽഫ്ളവർ ലാവെൻഡർ ഒസെൻ മിനറൽ ബാത്ത് സ്ലട് Rs. 337 വിലയുള്ള.\nവില ബാത്ത് സൽട്സ്\n2 രൂപ അധികമായി ലഭിക്കില്ല ബാത്ത് സൽട്സ് ഉണ്ട്. 580. ഉയർന്ന നിരക്കുള്ള ഉൽപ്പന്നം India ൽ Rs. 968 ലഭ്യമായ ത്വം മിന്റ് ക്രിസ്റ്റൽ & നീം ബാത്ത് സ്ലട് ആണ്. ഉപഭോക്താക്കൾ, പ്രീമിയം ഉത്പന്നങ്ങളുടെ നൽകിയ ശ്രേണിയിലെ തിരഞ്ഞെടുക്കാൻ കഴിയും സ്മാർട്ട് തീരുമാനങ്ങൾ വില താരതമ്യം ഓൺലൈൻ വാങ്ങാൻ . വിലകൾ ഓൺലൈൻ ഷോപ്പിംഗ് എന്ന Mumbai, New Delhi, Bangalore, Chennai, Pune, Kolkata, Hyderabad, Jaipur, Chandigarh, Ahmedabad, NCR തുടങ്ങിയ എല്ലാ പ്രധാന നഗരങ്ങളിൽ വരെയുമായിരിക്കും.\nബാത്ത് സൽട്സ് Name\nത്വം മിന്റ് ക്രിസ്റ്റൽ & ന Rs. 968\nഖാദി ഹെർബൽ ബാത്ത് സ്ലട് ന� Rs. 600\nസൗൽഫ്ളവർ ലാവെൻഡർ ഒസെൻ മി� Rs. 337


ഓര്‍ക്കിഡ് കൃഷിയില് ഏകാധിപതിയായി ഡോ.റോബിന് - Krishideepam.in\nകേരളത്തില് ഓര്‍ക്കിഡ് കൃഷിയില് തന്‍റെ ആധിപത്യം ഉറപ്പിക്കുകയാണ് തിരുവനന്ത പുരം കാട്ടാക്കട സ്വദേശിയായ ഡോ. റോബിന്. ഓര്‍ക്കിഡുകളെക്കുറിച്ച് എട്ട് വര്‍ഷത്തെ പഠനത്തിന് ശേഷം കണ്ണൂര് യൂണിവേഴ്സിറ്റിയില് നിന്ന് ഓര്‍ക്കിഡുകളെക്കുറിച്ച് ഡോക്ടറേറ്റ് നേടിയത്. ഇപ്പോള് മുഴുവന് സമയ ഓര്‍ക്കിഡ് കര്‍ഷകനും വ്യാപാരിയുമാണ് ഡോ. റോബിന്. ഓര്‍ക്കിഡിന്‍റെ വിപണന സാധ്യത മനസ്സിലാക്കി കാട്ടാക്കടയിലെ ഒരേക്കര് സ്ഥലത്ത് കഴിഞ്ഞ നാല് വര്‍ഷമായി കൃഷി നല്ലരീതിയില് നടത്തിവരികയാണ്. തായ്വാന്, ഹോളണ്ട് എന്നിവിടങ്ങളില് നിന്ന് ഇറക്കുമതി ചെയ്ത ഓര്‍ക്കിഡ് തൈകള് രാജ്യം മുഴുവന് വില്‍പ്പന നടത്തുന്നത് ഇദ്ദേഹത്തിന്‍റെ നേതൃത്വത്തിലുള്ള തിരുവനന്തപുരത്തെ ഗ്രെയ്സ് ഓര്‍ക്കിഡ്സാണ്.\nപന്ത്രണ്ടായിരം ചതുരശ്ര മീറ്റര് സ്ഥലത്ത് ചുരുങ്ങിയ ചിലവില് പോളി ഹൗസ് നിര്‍മ്മിച്ചാണ് കൃഷി നടത്തുന്നത്. ലാഭകരമായ കൃഷിയും വ്യാപാരവുമാണ് നടക്കുന്നതെന്ന് ഡോ.റോബിന് പറയുന്നു. തിരുവനന്തപുരം ട്രോപ്പിക്കല് ബോട്ടാണിക്കല് ഗാര്‍ഡനില് ഗവേഷണം നടത്തിയാണ് ഡോക്ടറേറ്റ് നേടിയത്. ടിഷ്യൂ കള്‍ച്ചര് തൈ വാങ്ങി വളര്‍ത്തിയും വിദേശങ്ങളില് നിന്ന് ഇറക്കുമതി ചെയ്തുമാണ് രാജ്യം മുഴുവന് വിപണനം നടത്തുന്നത്.\nഓര്‍ക്കിഡ് ഇനങ്ങള് ഒട്ടേറെയുണ്ടെങ്കിലും ഇന്ത്യയുടെ കാലാവസ്ഥയ്ക്ക് അനുയോജ്യ മായ പത്തോളം ഗ്രൂപ്പില്‍പെട്ട ഇനങ്ങ ളാണ് കൃഷിചെയ്ത് വിപണനം നടത്തുന്നത്. ഡെന് ഡ്രോബിയത്തിലെ മുഖ്യ ഇനമായ സിസാര് പിങ്ക്, വൈറ്റ് കേവ് ഓറഞ്ച്, പിങ്ക് വാനില സോണിയ, യെല്ലോ പര്‍പ്പിള് എന്നിവയും മൊക്കാറ യില് വുഡാഞ്ച് റെഡ്, പിങ്ക് സ്പോട്ട്, കാലിക്സോ, ജംബോ, ജൈലാക് വൈറ്റ് എന്നിവയും ഡോ. റോബിന്‍റെ ശേഖരത്തിലുണ്ട്. സപ്നാര, ഹോള്‍ട്ട്മാറ, തഗ്വാര, ലിമാറ, ലിയാര എന്നീ ഇനങ്ങളും ഓര്‍സീഡിയും ഇനങ്ങ ളില് ഗോള്‍ഡന് സണ്‍സെറ്റ്, ലിന്‍റ് മുതലായവയും ഒറ്റത്തണ്ടായി വളരുന്ന ഫലനോപ്സിസില്, അമാബലീസ്, സാന്‍ഡ്രയാന, വയലേഷ്യ, പമീല തുടങ്ങിയ മികച്ച ഇനങ്ങളുമുണ്ട്.\nതൊണ്ട് ചെറുകഷണങ്ങളാക്കി മുറിച്ചതും കരി, ഓട് കഷണം എന്നിവ നന്നായി കഴുകി പ്ലാസ്റ്റിക് ചട്ടികളില് നിറച്ചുമാണ് തൈകള് നടുന്നത്. രാവിലെ 8 മണിക്ക് മുമ്പായും വൈകുന്നേരം 8 മണിക്ക് ശേഷവും രണ്ട് തവണ മഞ്ഞ് തുള്ളികളായി നനയ്ക്കും. തായ്ലന്‍റില് സ്വന്തമായി ഓര്‍ക്കിഡ് സെന്‍ററുള്ള ഡോ. റോബിന് വര്‍ഷത്തില് പലതവണ അവിടെ പോകാറുണ്ട്. ശ്രീലങ്ക, മലേഷ്യ, സിങ്കപ്പൂര് എന്നിവിടങ്ങള് സന്ദര്‍ശിച്ച് പുതിയയിനം ഓര്‍ക്കിഡുകളെ ഇറക്കുമതി ചെയ്യുന്നുണ്ട്. ഇറക്കുമതി ചെയ്യുന്ന ഓര്‍ക്കിഡ് തൈകള് വിമാനത്താവളത്തിലെ പരിശോധനയ്ക്ക് ശേഷം ഒന്നര മാസക്കാലം ക്വാറന്‍റയിന് റൂമില് വെച്ച് വെള്ളായനി കാര്‍ഷിക കോളേജിലെ പരിശോധനയ്ക്ക് ശേഷമേ വില്‍ക്കാറുള്ളൂ.\nവര്‍ണ്ണവൈവിധ്യവും രൂപഭംഗിയുമാണ് ഓര്‍ക്കിഡ് പൂക്കളുടെ ആകര്‍ഷണീയത. ഏറെ നാള് വാടാതിരിക്കുമെന്നതിനാല് പുഷ്പാലങ്കാരത്തിന് കൂടുതലായി ഉപയോഗിക്കുന്നു. പൂക്കള് മുറിച്ചെടുത്ത് ഉപയോഗിക്കുന്നതോ ടൊപ്പം അലങ്കാര സസ്യമെന്ന നിലയില് പൂന്തോട്ടങ്ങളില് ഓര് ക്കിഡുകള് പ്രൗഢിയോടെ നിലനില്‍ക്കുന്നു. പരിപാലനത്തിലെ സവിശേഷതകള് കാരണം വൈദഗ്ധ്യം നേടിയവര് മാത്രമേ ഓര്‍ക്കിഡ് കൃഷിയില് ഏര്‍പ്പെടാറുള്ളൂ. ഡെന്‍ഡ്രോ ബിയം, സിബീഡിയം, ഓണ്‍സിഡിയം തുടങ്ങിയ ഇനങ്ങള് സിമ്പോഡിയ വിഭാഗത്തില് പെടുന്നവയാണ്. റൈസോ എന്ന ഭൂകാണ്ഡങ്ങളില് നിന്നും പാര്‍ശ്വങ്ങളിലേക്ക് വളരുന്നവയാണ് സിമ്പോഡിയല് ഓര്‍ക്കിഡുകള് അഥവാ ശാഖാ ഓര്‍ക്കിഡുകള്. മോണോപോഡിയലുകളാകട്ടെ അഗ്രമുകുളം വളര്‍ന്നുകൊണ്ടേയിരിക്കും. മുകളിലേക്ക് വളരുന്ന തിനാല് പ്രധാന കാണ്ഡത്തില് ഇലകളും വേരുകളും പ്രത്യേക രീതിയില് വിന്യസിച്ചിരിക്കും. ഇലകള് തണ്ടുമായി ചേരുന്ന ഭാഗത്തും മുകുളങ്ങള് വളര്‍ന്ന് പൂങ്കുലകളായി മാറും. സിമ്പോ യിഡുകളേക്കാള് മോണോപോഡിയലുകളാണ് പരിചരിക്കാന് എളുപ്പം. വെള്ള, പിങ്ക്, വയലറ്റ്, മജന്ത, ചുവപ്പ്, നീല, മഞ്ഞ, ഓറഞ്ച്, മെറൂണ് എന്നിങ്ങനെ നിറങ്ങളുടെ വന്‍വൈവിധ്യം തന്നെ മോണോപോഡിയയിലുണ്ട്.\nഓര്‍ക്കിഡ് കൃഷിയാണ് ഡോ.റോബിനെ പ്രശസ്തനാക്കിയതെങ്കിലും ഇപ്പോള് സെക്സി പിങ്ക് എന്ന പൂക്കളുടെ പ്രധാന കര്‍ഷകനായാണ് ഡോ.റോബിന് അറിയപ്പെടുന്നത്. കാഞ്ഞിരപ്പള്ളിയിലെ എട്ടേക്കര് സ്ഥലത്താണ് ഹൈ ബ്രീഡ് ഇനത്തില് പെട്ട സെക്സി പിങ്ക് ഇദ്ദേഹം കൃഷി ചെയ്യുന്നത്. ഹെലിക്കോണിയ കുടുംബത്തില് പെട്ട വരുമാനം ഏറ്റവും കൂടുതല് ലഭിക്കുന്ന പൂക്കളില് പെടുന്ന താണ് സെക്സി പിങ്ക്. സിനിമാ നടി ഐശ്വര്യ റായ് തന്‍റെ കല്യാണത്തിന് കേരളത്തിലെ കൊല്ലത്ത് നിന്നും 35 ലക്ഷം രൂപയുടെ സെക്സി പിങ്ക് പൂക്കള് കൊണ്ടു പോയിരുന്നു. ഇത് മാധ്യമങ്ങളില് നിന്ന് അറിഞ്ഞാണ് ഈ പൂക്കളെക്കുറിച്ച് ഗവേഷണം ആരംഭിച്ചത്. കേരളത്തിന്‍റെ കാലാവസ്ഥയില് സെക്സിപിങ്ക് പൂക്കള് നന്നായി വളരുമെന്ന് കണ്ടതിനാല് കൃഷി ആരംഭിച്ചു. ഡല്‍ഹി, ബാംഗ്ലൂര്, ബോംബെ എന്നിവിടങ്ങളിലെ വന്‍കിട വിവാഹങ്ങള്‍ക്കാണ് അലങ്കാരങ്ങ ള്‍ക്കായി ഈ പൂക്കള് കൊണ്ടു പോകുന്നത്.\nഓര്‍ക്കിഡുകളുടെ മുഖ്യ പരിചാരകനാണെങ്കിലും മറ്റ് കാര്‍ഷിക വിളകളും പൂക്കളും പൂച്ചെടികളും പരിചരിക്കുന്ന കാര്യത്തിലും ഡോ.റോബിന് പിന്നോട്ടല്ല. കോട്ടയത്ത് നാലേക്കര് സ്ഥലത്ത് ബോട്ടാണിക്കല് ഗാര്‍ഡന് പ്രവര്‍ത്തിക്കുന്നുണ്ട്. ഹൈബ്രീഡ് ഇനങ്ങളാണ് കൂടുതലായി കൃഷിക്ക് ഉപയോഗിക്കുന്നതും വില്‍പ്പനയ്ക്കായി തയ്യാറാക്കു ന്നതും.\nഭാര്യ ഹിമ സിറിളും അമ്മ മാര്‍ഗരറ്റും തൊഴിലാളികളും സദാസമയം ഡോ. റോബിനോടൊപ്പം ഓര്‍ക്കിഡ് കൃഷിയില് വ്യാപൃതരാണ്. രണ്ട് കുട്ടികളാണ് ഡോ.റോബിന്. അലക്സ് ജോസഫ് റോബിനും, അന്ന മരിയ റോബിനും.\nഫോണ് : 9495333482


Actor Janardhanan shared memories about death threats received after Malayalam movie acting - Malayalam Filmibeat\n| Published: Monday, December 6, 2021, 16:47 [IST]\nമലയാളം സിനിമയിൽ ഒരുപാട് നടക്കുന്ന ഒരു കാര്യമാണ് കോമഡിയിൽ നിന്നും വില്ലത്തരത്തിലേക്കും വില്ലത്തരത്തിൽ നിന്ന് കോമഡിയിലേക്കും ചാടാനുള്ള നടന്മാരുടെ കഴിവ്. അക്കാര്യത്തിൽ വില്ലനായിരുന്നപ്പോഴും കൊമേഡിയനായിരുന്നപ്പോഴും നൂറിൽ നൂറ് മാർക്കും കാണികൾ നൽകിയ കലാകാരനായിരുന്നു നടൻ ജനാർദ്ദനൻ. സിബിഐ ഡയറികുറിപ്പ്, ആവനാഴി, പഴയ ജയൻ സിനിമകൾ അടക്കം പല സിനിമകളിലും വ്യവസായിയായും വില്ലനായും ബലാത്സംഗ വീരനായും അടക്കം പല വേഷങ്ങളും ചെയ്ത് വന്ന നടനായിരുന്നു ജനാർദ്ദനൻ. സിബിഐ ഡയറികുറിപ്പ് എന്ന സിനിമയിൽ കോട്ടയം ഉച്ചാരണം ഉപയോഗിച്ചുള്ള സംഭാഷണങ്ങൾ ശ്രദ്ധിക്കപ്പെട്ടപ്പോവാണ് സംവിധായകർ കോമേഡിയൻ റോളുകളിലേക്ക് ജനാർദ്ദനനെ വിളിച്ചത്.\nമേലേപ്പറമ്പിൽ ആൺവീടിലൂടെയാണ് അദ്ദേഹം ഹാസ്യത്തിലേക്ക് കാല് വെച്ച് കയറിയത്. മലയാളം സിനിമയിലെ മികച്ച ഹാസ്യതാരങ്ങളിൽ ഒരാളായി മാറാൻ അദ്ദേഹത്തിന് വല്യ കാലതാമസമൊന്നുമുണ്ടായിരുന്നില്ല. പിന്നീട് ദുബായ് അടക്കം ചില സിനിമകളിൽ നല്ല വില്ലൻ വേഷങ്ങൾ ചെയ്യുകയും ചെയ്തു. ജനാർദ്ദനന്റെ ഘനഗാംഭീര്യമുള്ള ശബ്ദം കൊണ്ട് അദ്ദേഹം ചലച്ചിത്ര ലോകത്ത് ശ്രദ്ധേയനാണ്. പല മിമിക്രി താരങ്ങളും അദ്ദേഹത്തിന്റെ ശബ്ദം മിമിക്രി വേദികളിൽ അനുകരിക്കാറുണ്ട്. തുടക്കകാലത്ത് ശബ്ദത്തിൽ വ്യതിയാനങ്ങൾ കൊണ്ടുവന്ന് സംസാരിക്കാൻ പലരും ആവശ്യപ്പെട്ടിരുന്നുവെന്നും അതിന്റെ ഭാഗമായി നടൻ മധുവിന്റെ പക്കൽ ഉപദേശം തേടി പോയിരുന്നുവെന്നും ജനാർദ്ദനൻ ബിഹൈൻവുഡ്സിന് നൽകിയ അഭിമുഖത്തിൽ പറഞ്ഞു.\nമുമ്പ് മലയാള സിനിമയിൽ ജനാർദ്ദനാണ് മിക്ക സിനിമകളുടേയും പൂജ നിർവഹിച്ചിരുന്നത്. ജനാർദ്ദനനെ ക്യാമറയ്ക്ക് മുമ്പിൽ നിർത്തി സിനിമയുടെ ചിത്രീകരണം ആരംഭിച്ചാൽ ആ സിനിമയ സൂപ്പർ ഹിറ്റായിരിക്കുമെന്ന ഒരു വിശ്വാസം മലയാള സിനിമയിൽ നിലിനിന്നിരുന്നതായി പറഞ്ഞ് കേട്ടിട്ടുണ്ടെന്നും അനുഭവമുണ്ടെന്നും അങ്ങനൊരു ഐശ്വര്യമുള്ള ആളാണ് താനെന്ന് തോന്നുണ്ടോ എന്ന് ചോദിച്ചപ്പോൾ ജനാർദ്ദനന്റെ മറുപടി ഇങ്ങനെയായിരുന്നു. 'എന്നെ വെച്ച് ആദ്യ ഷോട്ട് ചിത്രീകരിച്ചാലോ പൂജ ചെയ്യിപ്പിച്ചാലോ വിജയമാകും എന്നുള്ളതിൽ വിശ്വസിക്കുന്നില്ല. പക്ഷെ ആരെങ്കിലും ഉദ്ഘാടനത്തിന് വിളിച്ചാൽ ആത്മർഥമായി മാത്രമെ പ്രാർഥിക്കാറുള്ളൂ. ഞാൻ വിശ്വസിക്കുന്ന ദൈവത്തോട് അത്രമേൽ ചേർന്നിരിക്കുന്ന വ്യക്തിയാണ് ഞാൻ. എന്റെ എല്ലാം കൊടുത്ത് അത്രത്തോളം ആത്മാർഥമായി പ്രാർഥിക്കാൻ മാത്രമെ ഞാൻ പഠിച്ചിട്ടുള്ളൂ' ജനാർദ്ദനൻ പറയുന്നു.\nവില്ലനിൽ നിന്നും മാറി കൊമേഡിയൻ ആകണം എന്നത് പ്ലാൻ ചെയ്ത് സംഭവിച്ചതല്ലെന്നും അപ്രതീക്ഷിതമായി ജീവിതത്തിലേക്ക് കടന്ന് വന്നതാണ് ഇത്തരം കാര്യങ്ങളെല്ലാമെന്നും ജനാർദ്ദനൻ പറയുന്നു. 'സിനിമകൾ ചെയ്യാൻ തീരുമാനിക്കുമ്പോൾ വില്ലനാണോ, കൊമേഡിയനാമോ, ക്യാരക്ടർ റോൾ ആണോ എന്നതൊന്നും എന്നെ അലോസരപ്പെടുത്താറില്ല. നടനായാൽ എല്ലാ റോളും ചെയ്യാൻ പ്രാപ്തിയുണ്ടാകണമെന്നാണ് ഞാൻ വിശ്വസിക്കുന്നത്. അതുകൊണ്ട് ഏത് കഥാപാത്രമായാലും ഞാൻ സന്തോഷത്തോടെ ചെയ്യും' ജനാർദ്ദനൻ കൂട്ടിച്ചേർത്തു. നെയ്യാറ്റിന്‍കര എന്‍എസ്എസ് വേലുത്തമ്പി മെമ്മോറിയല് കോളജില് നിന്നും ബികോം പാസായ ശേഷമാണ് ശ്രീവരാഹം ബാലകൃഷ്ണപിള്ളയെ പരിചയപ്പെടുകയും അദ്ദേഹം വഴി അടൂര് ഗോപാലകൃഷ്ണനുമായി ജനാർദ്ദനൻ അടുക്കുകയും ചെയ്തത്.\nകുടുംബാസൂത്രണത്തെപ്പറ്റി നിര്‍മ്മിച്ച പ്രതിസന്ധി എന്ന ഒരു ഡോക്യൂമെന്ററിയില് നാഷണല് സാമ്പിള് സര്‍വ്വെയിലെ ഉദ്യാഗസ്ഥനായി അഭിനയിച്ചുകൊണ്ടാണ് അദ്ദേഹം ക്യാമറയ്ക്ക് മുന്നില് എത്തുന്നത്. ഇതിനിടയില് പറവൂര് സെന്‍ട്രല് ബാങ്കില് ക്ലാര്‍ക്കായി ജോലി കിട്ടിയെങ്കിലും അതുപേക്ഷിച്ച് പി.എന് മേനോന് സംവിധാനം ചെയ്ത ചെമ്പരത്തിയുടെ പ്രൊഡക്ഷന് എക്സിക്യൂട്ടിവ് ആയി. കുറെ നാള് മലയാളനാട് വാരികയില് സങ്കല്പത്തിലെ ഭര്‍ത്താവ് എന്ന പംക്തി കൈകാര്യം ചെയ്തു. പിന്നീടാണ് കെ.എസ് സേതുമാധവന്റെ ആദ്യത്തെ കഥ എന്ന ചിത്രത്തില് പ്രേംനസീറിനോടൊപ്പം അഭിനയിച്ചത്. തുടർന്ന് നിരവധി സിനിമകളുടെ ഭാഗമായി. മണി എം.കെ നിർമ്മിച്ച് മണി സ്വാമി സംവിധാനം ചെയ്ത് 1978 ൽ പുറത്തിറങ്ങിയ രാജൻ പറഞ്ഞ കഥ എന്ന സിനിമയിൽ അഭിനയിച്ചതിന്റെ പേരിൽ വധ ഭീഷണി നേരിട്ടിരുന്നുവെന്നും ജാനർദ്ദനൻ പറഞ്ഞു. പലരും വന്ന് ചോദ്യം ചെയ്തിരുന്നുവെന്നും അതിൽ നിന്നും തന്നെ രക്ഷപ്പെടുത്തിയ വ്യക്തിക്ക് കിട്ടിയ നിർദേശം ജനാർദ്ദനെനെ കൊന്ന് കളായാനായിരുന്നുവെന്നും ജനാർദ്ദനൻ പറയുന്നു. ചിത്രത്തിൽ കവിയൂർ പൊന്നമ്മ, ജോസ് പ്രകാശ്, ശങ്കരാടി, സുകുമാരൻ എന്നിവരാണ് മറ്റ് പ്രധാന കഥാപാത്രങ്ങളെ അവതരിപ്പിച്ചത്. 450ൽ അധികം സിനിമകളിൽ ജനാർദ്ദനൻ അഭിനയിച്ച് കഴിഞ്ഞു.\nActor Janardhanan shared memories about death threats received after Malayalam movie acting\nStory first published: Monday, December 6, 2021, 16:47 [IST]


ഞാൻ 'മാഡം' ആയതെങ്ങനെയാണെന്നറിയണം; മുന്നോട്ട് പോകുക തന്നെ ചെയ്യും..വിവാദങ്ങളിൽ മനസ്സ് തുറന്ന് നമിത | namitha pramod on madam controversy in dileep case - Malayalam Oneindia\nഞാൻ മാഡം ആയതെങ്ങനെയാണെന്നറിയണം; മുന്നോട്ട് പോകുക തന്നെ ചെയ്യും..വിവാദങ്ങളിൽ മനസ്സ് തുറന്ന് നമിത\nPublished: September 12 2018, 13:05 [IST]\nകൊച്ചിയിൽ നടിയെ ആക്രമിച്ച സംഭവം മലയാള സിനിമയിൽ വലിയ കോളിളക്കങ്ങളാണുണ്ടായത്. സിനിമാ മേഖല തന്നെ രണ്ട് ചേരിയായി തിരിഞ്ഞു. കേസുമായി ബന്ധപ്പെട്ട് ദിലീപ് അറസ്റ്റിലായതോടെ പുതിയ വിവാദങ്ങളും വഴി തുറന്നു. കേസിൽ ഒരു മാഡത്തിന്റെ സാന്നിധ്യം ഉണ്ടെന്നാണ് പൾസർ സുനിയുടെ മൊഴികൾ നൽകിയ സൂചന. മാധ്യമങ്ങളും സമൂഹമാധ്യമങ്ങളും മാഡത്തിന്റെ സ്ഥാനത്ത് പല പ്രമുഖ നടിമാരുടെയും പേരുകളാണ് ഊഹിച്ചെടുത്തത്.\nഇങ്ങനെ ഉയർന്നു കേട്ട പേരാണ് നമിതാ പ്രമോദിന്റെയും. കേസുമായി ബന്ധപ്പെട്ട് മാധ്യമങ്ങൾ തന്നെ വേട്ടയാടി. മാഡം പ്രയോഗം തന്റെ കുടുംബത്തെ വളരെയധികം വിഷമിപ്പിച്ചുവെന്ന് നമിതാ പ്രമോദ് പറഞ്ഞു. ഒരു ദേശീയ മാധ്യമത്തിന് നൽകിയ അഭിമുഖത്തിലായിരുന്നു നമിതയുടെ തുറന്നുപറച്ചിൽ.\nകേസിനെ പിന്നാലെ ചില മാധ്യമങ്ങൾ തന്നെ വേട്ടയാടുകയായിരുന്നു. കേസുമായി ഒരു മാഡത്തിന് ബന്ധമുണ്ടെന്നായിരുന്നു പൾസർ സുനി മൊഴി നൽകിയിരുന്നു. ഒരു മാധ്യമം തന്നെ ഈ മാഡമാക്കി ചിത്രീകരിച്ചുവെന്ന് നമിത പറയുന്നു. ഈ വാർത്തയുടെ സത്യാവസ്ഥ അറിയാൻ മറ്റ് മാധ്യമപ്രവർത്തകരും തന്നെ വിളിക്കുകയും ചെയ്തിരുന്നു.\nആരോപണം ഉയർന്ന സമയത്ത് പ്രിയൻ സാറിന്റെ തമിഴ് സിനിമയിൽ അഭിനയിക്കുകയായിരുന്നു. ആരോപണം തന്നെ മാനസിക ബാധിച്ചില്ല. എന്നാൽ കുടുംബത്തിന്റെ അവസ്ഥ അതല്ലായിരുന്നുവെന്ന് നമിത പറയുന്നു.\nകേസുമായി ബന്ധപ്പെട്ട വിവാദങ്ങളിൽ തന്റെ പേര് വലിച്ചിട്ടപ്പോൾ അമ്മ വല്ലാതെ വിഷമിച്ചു. സ്വന്തം മകളുടെ പേര് ഇത്തരം വിവാദങ്ങളിലേക്ക് വലിച്ചിഴക്കപ്പെടുമ്പോൾ കുടുംബത്തെ എങ്ങനെ ബാധിക്കുമെന്ന് ആരും ഓർത്തില്ല. തന്റെ പ്രായത്തിലുള്ള പെൺകുട്ടികളെകുറിച്ച് വാർത്ത നൽകുമ്പോൾ കുടുംബത്തെക്കുറിച്ച് കൂടി ചിന്തിക്കണമെന്ന് നമിത പറഞ്ഞു.\nസാധാരണ ഇത്തരം ആരോപണങ്ങൾ വരുമ്പോൾ തള്ളിക്കളയുകയാണ് പതിവ്. മറ്റുള്ളവർ വിളിക്കുമ്പോളാണ് വാർത്തയെകുറിച്ച് അറിയുന്നത്. തന്റെ പേര് എങ്ങനെയാണ് ആരോപണങ്ങളിലേക്ക് വലിച്ചിഴക്കപ്പെട്ടതെന്ന് വ്യക്തത വരുത്തും. അത് കഴിഞ്ഞാൽ മറ്റു കാര്യങ്ങളുമായി മുന്നോട്ട് പോകുമെന്നും നമിത വ്യക്തമാക്കി.\nകേസിലെ മാഡം കാവ്യാ മാധവൻ ആണെന്ന തരത്തിലും ആരോപണങ്ങൾ ഉയർന്നിരുന്നു. കാവ്യാ മാധവന്റെ വസ്ത്രവ്യാപാരശാലയിൽ റെയിഡ് നടത്തിയത് ഈ സംശയങ്ങൾ കൂടുതൽ ബലപ്പെടുത്തി. കാവ്യമാധവന്റെ അമ്മയ്ക്ക് നേരെയും ആരോപണങ്ങൾ ഉയർന്നിരുന്നു. ഇതിനൊക്കെ ശേഷമാണ് നമിതാ പ്രമോദിനെതിയും മാഡമായി ചിത്രീകരിച്ചത്.\nമലയാളത്തിലെ യുവനടിയുടെ അക്കൗണ്ടിലേക്ക് കോടികൾ എത്തിയെന്നും ദിലീപ് ഇത് പ്രതിഫലമായി നൽകിയതാണെന്നും വാർത്തകൾ വന്നു. ദിലീപുമായി ഈ നടി നിരവധി ചിത്രങ്ങളിൽ ഒന്നിച്ച് അഭിനയിച്ചിട്ടുണ്ടെന്നും വാർത്തകളിൽ വന്നു. ഒടുവിൽ ഇത് നമിതാ പ്രമോദാണെന്ന് പ്രചരിപ്പിക്കുകയായിരുന്നു.\nനടി ആക്രമിക്കപ്പെട്ട കേസിന് പിന്നിൽ ഒരു മാഡം ഉണ്ടെന്ന് ആദ്യം വെളിപ്പെടുത്തിയത് അഭിഭാഷകനായ ഫെനി ബാലകൃഷ്ണനായിരുന്നു.സോളാർ കേസിൽ സരിതയുടെ അഭിഭാഷകനായിരുന്നു ഫെനി. മാഡം ആരാണെന്ന കാര്യത്തിൽ ഇതുവരെ വ്യക്തതയില്ല. കേസുമായി ബന്ധപ്പെട്ട് ദിലീപ് കൂടി അറസ്റ്റിലായ ശേഷമായിരുന്നു മാഡം എന്ന കഥാപാത്രത്തെകുറിച്ച് പൾസർ സുനി മാധ്യമങ്ങളോട് പറഞ്ഞത്.\nRead more about: സിനിമ ദിലീപ് മോളിവുഡ് ആക്രമണം\nnamitha pramod on madam controversy in dileep case


കണ്ണൂര് സെന്‍ട്രല് ജയിലില് വീണ്ടും മൊബൈലുകള് പിടികൂടി; ഇതുവരെ കണ്ടെത്തിയത് 36 ഫോണുകള്\nKannur, First Published 28, Jun 2019, 2:54 PM IST\nആറാം ബ്ലോക്കില് ബക്കറ്റില് ഒളിപ്പിച്ച നിലയിലായിരുന്നു മൊബൈല് ഫോണുകള്. 36 മൊബൈല് ഫോണുകളാണ് ഇതുവരെ ജയിലില് നിന്നും പിടികൂടിയത്.\nകണ്ണൂര്: കണ്ണൂര് സെന്‍ട്രല് ജെയിലില് വീണ്ടും റെയ്ഡ്. ഇന്ന് നടത്തിയ പരിശോധനയില് രണ്ട് മൊബൈല് ഫോണുകളും ഒരു സോളാര് ചാര്‍ജ്ജറും പിടികൂടി. ആറാം ബ്ലോക്കില് ബക്കറ്റില് ഒളിപ്പിച്ച നിലയിലായിരുന്നു മൊബൈല് ഫോണുകള്. 36 മൊബൈല് ഫോണുകളാണ് ഇതുവരെ ജയിലില് നിന്നും പിടികൂടിയത്.\nകണ്ണൂര് സെന്‍ട്രല് ജയിലില് നിന്നും ഇത് നാലാം തവണയാണ് മൊബൈല് ഫോണും ചാര്‍ജറുകളും പിടികൂടുന്നത്. കഴിഞ്ഞ 11 ദിവസമായി സംസ്ഥാനത്തെ വിവിധ ജയിലുകളളില് പരിശോധന നടക്കുന്നുണ്ട്. ജൂൺ 30 വരെ എല്ലാ ദിവസവും ജയിലുകളില് പരിശോധന നടത്താനാണ് ജയിൽ ഡിജിപി ഋഷിരാജ് സിംഗിന്‍റെ നിർദ്ദേശം.\nജയിൽ ഡിജിപിയുടെ തന്നെ നേതൃത്വത്തിൽ കണ്ണൂര് ജയിലില് നടന്ന റെയ്ഡിൽ നാല് ദിവസം മുമ്പ് സിപിഎം മുൻ ബ്രാഞ്ച് സെക്രട്ടറി ഉൾപ്പെടെയുള്ള തടവുകാരിൽ നിന്ന് ഫോണുകൾ പിടിച്ചെടുത്തിരുന്നു. ഫോൺ ഉപയോഗിച്ച തടവുകാരെ പൂജപ്പുര ജയിലിലേക്ക് മാറ്റിയിരുന്നു.\nLast Updated 28, Jun 2019, 3:04 PM IST


ബിജെപിയില് ചേരുമെന്ന് രാജി വച്ച കര്‍ണാടകയിലെ കോണ്‍ഗ്രസ് എംഎല്‍എ പ്രതാപ് ഗൗഡ പാട്ടീല്\nബിജെപിയില് ചേരുമെന്ന് ...\nകര്‍ണാടകയില് കോണ്‍ഗ്രസ് - ജെഡിഎസ് സഖ്യ സര്‍ക്കാരിന്റെ ഭാവി തുലാസിലാക്കി രാജി വച്ച ഒരു കോണ്‍ഗ്രസ് എംഎല്‍എ താന് ബിജെപിയിലേയ്ക്ക് പോവുകയാണ് എന്ന് വ്യക്തമാക്കി. മാസ്‌കി എംഎല്‍എ പ്രതാപ് ഗൗഡ പാട്ടീലാണ് ബിജെപിയിലേയ്ക്ക് പോകുന്നതായി പറഞ്ഞത്. ബിജെപി ടിക്കറ്റില് ഉപതിരഞ്ഞെടുപ്പില് മത്സരിപ്പിക്കുമെന്നും പ്രതാപ് ഗൌഡ പറഞ്ഞു. ഇതുവരെ രാജി വച്ച മറ്റ് എംഎല്‍എമാരെല്ലാം പറഞ്ഞത് ബിജെപിക്ക് തങ്ങളുടെ രാജിയില് ഒരു ബന്ധവുമില്ല എന്നാണ്. എംഎല്‍എമാരുടെ രാജിയില് തങ്ങള്‍ക്ക് യാതൊരു ബന്ധവുമില്ലെന്നാണ് ബിജെപിയും പറയുന്നത്. അതേസമയം ഒരാള്‍ക്കും തന്നെ പിന്തിരിപ്പിക്കാനാവില്ലെന്നും പ്രതാപ് ഗൗഡ പാട്ടീല് പറഞ്ഞു. രാജി വച്ച എംഎല്‍എമാരെ പിന്തിരിപ്പിക്കാനായി കോണ്‍ഗ്രസ് നേതാക്കള് ശ്രമം തുടരുന്നതിനിടെയാണ് പ്രതാപ് ഗൗഡ പാട്ടീല് ഇക്കാര്യം വ്യക്തമാക്കിയത്.\nയുഎസിലുള്ള മുഖ്യമന്ത്രി എച്ച്ഡി കുമാരസ്വാമി ഇന്ന് ബംഗളൂരുവില് തിരിച്ചെത്തും. വൈകീട്ട് ആറ് മണിക്ക് ജെഡിഎസ് സംസ്ഥാനതല യോഗം വിളിച്ചിട്ടുണ്ട്. ഇതിനിടെ ആറ് എംഎല്‍എമാരുമായി താന് ബന്ധപ്പെടുന്നുണ്ടെന്നും വിശദ വിവരങ്ങള് ഇപ്പോള് പുറത്തുപറയാന് പറ്റിലെന്നും മുന് മുഖ്യമന്ത്രി സിദ്ധരാമയ്യ ബംഗളൂരുവില് പറഞ്ഞു. എല്ലാവരും പാര്‍ട്ടിയോട് കൂറുള്ളവരാണ്. ഇതില് ആര്‍ക്കൊക്കെ എന്നോട് കൂറുണ്ട് എന്നത് ഒരു പ്രശ്‌നമല്ല. പാര്‍ട്ടിയോടാണ് എല്ലാവര്‍ക്കും കൂറ് വേണ്ടത് എന്നും സിദ്ധരാമയ്യ പറഞ്ഞു.\nbjp congress JDS Karnataka Pratap Gowda Patil


ലോക്ഡൗണിന്റെ പേരില് മുസ്‌ലിംകള്‍ക്കു നേരെ അതിക്രമം; കുറ്റക്കാരെ ചുമതലകളില് നിന്നും നീക്കിയതായി ശ്രീലങ്ക\nTue Jun 28 2022 23:38:42 GMT+0530 (India Standard Time)\nBY NAKN22 Jun 2021 9:16 AM GMT\nNAKN22 Jun 2021 9:16 AM GMT\nകൊളംബോ: ലോക്ഡൗണിന്റെ പേരില് മുസ്‌ലിം ഭൂരിപക്ഷ പ്രദേശത്ത് അതിക്രമം നടത്തിയ സൈനികരെ ഉടന് തന്നെ ചുമതലകളില് നിന്നും നീക്കിയതായി ശ്രീലങ്ക. കിഴക്കന് ബത്തിക്കലോവ ജില്ലയിലെ മുസ്‌ലിം ഭൂരിപക്ഷ പട്ടണമായ എറാവൂരിലാണ് ശ്രീലങ്കന് സൈനികര് അതിക്രമം നടത്തിയത്. തോക്കു ചൂണ്ടിയ സൈനികരുടെ മുന്നില് കൈ ഉയര്‍ത്തി മുട്ടില് നില്‍ക്കുന്ന മുസ്‌ലിംകളുടെ ചിത്രം സാമൂഹ്യ മാധ്യമങ്ങളില് പ്രചരിച്ചിരുന്നു.\nഇതോടെയാണ് സൈനിക മേധാവികള് നടപടിയെടുത്തത്. ആദ്യഘട്ടമെന്ന നിലയില് കുറ്റക്കാരായ സൈനികരെ ഔദ്യോഗിക ചുമതലകളില് നിന്നും നീക്കം ചെയ്തു. തടരന്വേഷണം നടക്കുന്നതായും കര്‍ശന നടപടിയെടുക്കുമെന്നും സൈന്യം പ്രസ്താവനയില് പ്രദേശവാസികള്‍ക്ക് ഉറപ്പു നല്‍കി.\nസൈന്യം പിടികൂടി മുട്ടില് നിര്‍ത്തിയതിനൊപ്പം മര്‍ദ്ദിക്കുകയും ചെയ്തതായി പ്രദേശവാസിയായ മുഹമ്മദ് ഇസ്മായില് മര്‍സൂഖ് പറഞ്ഞു. പ്രമേഹ രോഗിയായ അദ്ദേഹം മരുന്നും ഭക്ഷണവും വാങ്ങാന് പുറത്തുപോയപ്പോഴാണ് സൈനികര് പിടികൂടിയത്. കന്നുകാലികളെ എന്ന പോലെ തുടര്‍ച്ചയായി അടിച്ചു കൊണ്ടിരുന്നുവെന്നും അദ്ദേഹം പറഞ്ഞു.


വ്യക്തിപരമായി അഭിപ്രായം പറയാന് പ്രിയങ്ക ചോപ്രയ്ക്ക് അവകാശമുണ്ട്; വിവാദത്തില് പ്രതികരിച്ച് യൂനിസെഫ്\nഗുഡ്‌വില് അംബാസിഡര് ആണെന്ന കാരണത്താല് വ്യക്തിപരമായി അഭിപ്രായം പറയുന്നതില് നിന്നും ബോളിവുഡ് താരം പ്രിയങ്ക ചോപ്രയെ വിലക്കാനാവില്ലെന്ന് യൂണിസെഫ്.\nപ്രിയങ്ക ചോപ്രയ്ക്ക് വ്യക്തിപരമായി അഭിപ്രായം പറയാനുള്ള എല്ലാ അവകാശവും ഉണ്ടെന്നും ഗുഡ്‌വില് അംബാസിഡര് ആയതുകൊണ്ട് അവരെ അതില് നിന്നും തടയാന് സാധിക്കില്ലെന്നുമായിരുന്നു യൂണിസെഫിന്റെ പ്രതികരണം.\nയൂനിസെഫ് ഗുഡ്‌വില് അംബാസിഡര് ആയിരിക്കെ ബാലാകോട്ട് വ്യോമാക്രമണത്തെ പിന്തുണച്ചുകൊണ്ടുള്ള പ്രിയങ്ക ചോപ്രയുടെ ട്വിറ്റര് പോസ്റ്റ് വിവാദമായിരുന്നു.\nപ്രിയങ്ക ചോപ്രയെ ഗുഡ്വില് അംബാസിഡര് സ്ഥാനത്ത് നിന്ന് നീക്കം ചെയ്യണമെന്ന് ആവശ്യപ്പെട്ട് പാക്കിസ്ഥാന് മന്ത്രി യൂനിസെഫിന് കത്തയക്കുകയും ചെയ്തിരുന്നു. ഇതിന് പിന്നാലെയാണ് പ്രതികരണവുമായി യൂനിസെഫ് രംഗത്തെത്തിയത്.യുനിസെഫ് ഗുഡ്വില് അംബാസഡര്‍മാര് അവരുടെ വ്യക്തിപരമായ അഭിപ്രായങ്ങള് പറയുന്നുണ്ട്. അവര്‍ക്ക് താല്‍പ്പര്യമുള്ളതോ ആശങ്കപ്പെടുന്നതോ ആയ പ്രശ്‌നങ്ങളെക്കുറിച്ചാണ് അവര് സംസാരിക്കുന്നത്. അതിന് അവര്‍ക്ക് അവകാശമുണ്ട്.- യു.എന് വക്താവ് പ്രതികരിച്ചു.\nഅവരുടെ വ്യക്തിപരമായ നിലപാടുകളോ പ്രവര്‍ത്തനങ്ങളോ യുനിസെഫിന്റെ കാഴ്ചപ്പാടുകളെ പ്രതിഫലിപ്പിക്കുന്നില്ലെന്നും അദ്ദേഹം കൂട്ടിച്ചേര്‍ത്തു.\nഎന്നാല് അവര് യുനിസെഫിനെ പ്രതിനിധീകരിച്ച് സംസാരിക്കുമ്പോള്, യൂനിസെഫിന്റെ തെളിവുകള് അടിസ്ഥാനമാക്കിയുള്ള നിഷ്പക്ഷ നിലപാടുകള് സ്വീകരിക്കുമെന്ന് തന്നെയാണ് ഞങ്ങള് പ്രതീക്ഷിക്കുന്നതെന്നും അദ്ദേഹം പറഞ്ഞു\nബാലാകോട്ട് ആക്രമണത്തേയും കശ്മീരിലെ ഇന്ത്യന് നിലപാടിനെയും പ്രിയങ്ക ചോപ്ര പരസ്യമായി അംഗീകരിച്ചെന്നും ഗുഡ്വില് അംബാസിഡര് എന്ന നിലയില് യു.എന് ഉയര്‍ത്തിപ്പിടിക്കുന്ന സമാധാനത്തിന്റെയും സൗഹാര്‍ദ്ദത്തിന്റെയും തത്വങ്ങള്‍ക്ക് വിരുദ്ധമാണ് പ്രിയങ്കയുടെ ഈ നിലപാടുകള് എന്നുമുള്ള വിമര്‍ശനങ്ങളായിരുന്നു ഉയര്‍ന്നത്. ഇതിന് പിന്നാലെയാണ് നിലപാട് വ്യക്തമാക്കി യൂനിസെഫ് രംഗത്തെത്തിയത്.\nഅടുത്തിടെ അമേരിക്കയിലെ ലോസ് ആഞ്ചല്‍സില് വച്ച് നടന്ന ബ്യൂട്ടികോണ് ഫെസ്റ്റിവലിനിടെ പ്രിയങ്ക ചോപ്രയ്ക്ക് നേരെ പാക് യുവതി ഉന്നയിച്ച ചോദ്യവും വൈറലായിരുന്നു.\n‘നിങ്ങള് യു.എന്നിന്റെ ഗുഡ്വില് അംബാസഡറാണ്. എന്നാല്, പാകിസ്ഥാനെതിരേയുള്ള ആണവ യുദ്ധത്തെ പ്രോത്സാഹിപ്പിക്കുകയാണ് നിങ്ങള് ചെയ്തത്. ഇത് ശരിയായ വഴിയല്ല. എന്നെപ്പോലെ ധാരാളം പാകിസ്ഥാനികള് നിങ്ങളെ അഭിനേത്രി എന്ന നിലയില് ഇഷ്ടപ്പെടുന്നുണ്ട്’. എന്നായിരുന്നു ഫെബ്രുവരിയില് ഇന്ത്യ നടത്തിയ ബാലാകോട്ട് വ്യോമാക്രമണത്തെ പിന്തുണച്ച് പ്രിയങ്ക പോസ്റ്റ് ചെയ്ത ട്വീറ്റിനെ വിമര്‍ശിച്ചുകൊണ്ട് യുവതി പറഞ്ഞത്.\nഎന്നാല് താന് ഒരിക്കലും യുദ്ധത്തെ പ്രോത്സാഹിപ്പിക്കുന്നില്ലെന്നും താന് ഒരു രാജ്യസ്നേഹിയാണെന്നുമായിരുന്നു ഇതിന് പ്രിയങ്ക നല്‍കിയ മറുപടി.\n‘എനിക്ക് പാകിസ്ഥാനില് നിരവധി സുഹൃത്തുക്കളുണ്ട്. ഞാന് ഒരിക്കലും യുദ്ധത്തെ പ്രോത്സാഹിപ്പിക്കുന്നയാളല്ല. പക്ഷേ രാജ്യസ്‌നേഹിയാണ്. എന്റെ പ്രസ്താവന ആരെയെങ്കിലും വേദനിപ്പിച്ചിട്ടുണ്ടെങ്കില് അവരോട് ക്ഷമ ചോദിക്കുന്നു’- എന്നായിരുന്നു പ്രിയങ്ക പെണ്‍കുട്ടിയോട് പറഞ്ഞത്.


Flipkart Big Billion Days Sales All you need to know: ഓഫറുകളുടെ പൂരം, ബിഗ് ബില്യണ് സെയിലുമായി ഫ്ലിപ്കാര്‍ട്ട്; അറിയേണ്ടതെല്ലാം | Indian Express Malayalam\nflipkart big billion days sales all you need to know\nമോട്ടറോള, ഓപ്പോ, പോക്കോ, റിയല്‍മി, സാംസങ്, വിവോ എന്നീ കമ്പനികളുടെ പുതിയ സ്മാര്‍ട്ട്ഫോണുകള് ബിഗ് ബില്യണ് ഡെയ്സ് സെയിലില് പുറത്തിറക്കുമെന്നും ഫ്ലിപ്കാര്‍ട്ട് അറിയിച്ചു\nSeptember 21, 2021 1:56:42 pm\nലക്നൗ: ഓണ്‍ലൈന് ഷോപ്പിങ് പ്ലാറ്റ്ഫോമായ ഫ്ലിപ്കാർട്ട് ബിഗ് ബില്യണ് ഡെയ്സ് സെയില്‍സുമായി എത്തുന്നു. ഒക്ടോബര് ഏഴ് മുതല് 12-ാം തിയതി വരെയാണ് വില്‍പന. സീസണിലെ ഏറ്റവും മികച്ച ഓഫറുകള് ഉണ്ടായിരിക്കുമെന്നാണ് ഫ്ലിപ്കാര്‍ട്ടിന്റെ വാഗ്ദാനം.\nമോട്ടറോള, ഓപ്പോ, പോക്കോ, റിയല്‍മി, സാംസങ്, വിവോ എന്നീ കമ്പനികളുടെ പുതിയ സ്മാര്‍ട്ട്ഫോണുകള് ബിഗ് ബില്യണ് ഡെയ്സ് സെയിലില് പുറത്തിറക്കുമെന്നും ഫ്ലിപ്കാര്‍ട്ട് അറിയിച്ചു. റിയല്‍മി അവരുടെ നാര്‍സോ 50 സീരീസ് ഈ മാസം 24-ാം തിയതി ലോഞ്ച് ചെയ്യാനിരിക്കുകയാണ്. സാംസങ് എം52 ന്റെ ലോഞ്ചിങ് 28-ാം തിയതിയുമാണ്.\nഇതിനു പുറമെ ഫോണുകളില് വലിയ ഓഫറുകളും ഉണ്ടായിരിക്കും. മോട്ടറോളയുടെ ജി 60 മോഡലിന് 2000 രൂപയാണ് കിഴിവ്. 17,999 രൂപയുടെ സ്മാര്‍ട്ട്ഫോണ് 15,999 രൂപയ്ക്ക് ലഭിക്കും. 108 എംപി ട്രിപ്പിൾ റിയർ ക്യാമറ, ക്വാൽകോം സ്‌നാപ്ഡ്രാഗൺ 732 ജി സോസി പ്രൊസസര്, 6000 എംഎഎച്ച് ബാറ്ററി എന്നിവയാണ് ഫോണിന്റെ പ്രധാന സവിശേഷതകള്.\nപോക്കോ എക്സ്3പ്രോ ബിഗ് ബില്യണ് ഡേയ്സ് സെയിലില് 16,999 രൂപയ്ക്ക് ലഭിക്കും. ഇന്‍ഫിനിക്സ് ഹോട്ട് 10 എസിന്റെ വില 9,499 ആണ്. 6000 എംഎഎച്ച് ബാറ്ററിയാണ് ഫോണിനുള്ളത്. ഇതിന് പുറമെ ഗുഗിള് പിക്സല് 4എ, സാംസങ് ഗ്യാലക്സി എഫ് 62 എന്നീ സ്മാര്‍ട്ട്ഫോണുകള്‍ക്കും വിലക്കുറവുണ്ടായിരിക്കും.\nഅസൂസ് റോഗ്3യുടെ വില 34,999 രൂപയാണ്. ഗെയിമിംഗ് സ്മാർട്ട്‌ഫോണില് 144Hz ഡിസ്പ്ലേ, ക്വാൽകോം സ്‌നാപ്ഡ്രാഗൺ 865+ ചിപ്‌സെറ്റ്, 6000 എംഎഎച്ച് ബാറ്ററി, 6.59 ഇഞ്ച് എഫ്എച്ച്ഡി+അമോഎല്‍ഇഡി പാനൽ എന്നിവ ഉൾക്കൊള്ളുന്നു. ഐ ഫോണിനും വമ്പിച്ച വിലക്കുറവുണ്ടാകുമെന്നും കമ്പനി പറയുന്നു.\nWeb Title: Flipkart big billion days sales all you need to know


പിറന്ന നാട്ടിലെ ആറടി മണ്ണ് നിഷേധിക്കപ്പെട്ട് പ്രവാസികൾ | 25Mar2020\nദുബായ് : ഗൾഫിലെ പ്രവാസികൾക്ക് പിറന്ന മണ്ണിലെ അന്ത്യനിദ്രയാണ് കൊറോണക്കാലം വിലക്കുന്നത്. പ്രവാസലോകത്ത് മരിച്ചവരുടെ ഭൗതികശരീരങ്ങൾ നാട്ടിലേക്ക് കൊണ്ടുപോകാനാവാത്ത അവസ്ഥയാണ് എല്ലായിടത്തും. എല്ലാ വിമാനസർവീസുകളും റദ്ദുചെയ്തതോടെ ഉടലെടുത്ത ഈ പ്രതിസന്ധി പെട്ടെന്ന് അവസാനിക്കട്ടെ എന്ന പ്രാർഥനയിലാണ് പ്രവാസിജനത.\nകൊറോണ വൈറസ് വ്യാപനം തടയാനായി ഇന്ത്യ നടപ്പാക്കിയ പ്രവേശനവിലക്കും യു.എ.ഇ. വിമാനസർവീസുകളെല്ലാം താത്കാലികമായി റദ്ദുചെയ്തതുംകാരണമുള്ള പ്രതിസന്ധിക്കിടയിൽ ഇത്തരത്തിലുമുണ്ട് നിരവധി കണ്ണീർക്കഥകൾ. ഉറ്റവരുടെ മരണമറിഞ്ഞ് അവസാനമായി ഒരു നോക്കുകാണാൻ ഇപ്പോൾ ആർക്കും പോകാനാകുന്നില്ല. പ്രവാസലോകത്ത് മരിച്ചവരുടെ അന്ത്യകർമങ്ങളിൽ പങ്കെടുക്കാൻ ഉറ്റവർക്ക് എത്താനുമാവുന്നില്ല.\nകണ്ണീരടക്കി ഉറ്റവരെ ഈ മണ്ണിൽത്തന്നെ ഉറങ്ങാൻ അനുവദിക്കുകയാണിപ്പോൾ പലരും. എല്ലാ ഗൾഫ് നാടുകളിലെയും സ്ഥിതി ഇതുതന്നെ. അതേസമയം എന്നെങ്കിലും വഴി തുറക്കുമെന്ന പ്രതീക്ഷയിൽ പത്തിലേറെ മൃതദേഹങ്ങളാണ് ബന്ധുക്കൾ ഇപ്പോഴും ആശുപത്രി മോർച്ചറികളിൽ സൂക്ഷിച്ചിരിക്കുന്നത്.\nഒരുദിവസം ശരാശരി അഞ്ച് ഇന്ത്യക്കാർ യു.എ.ഇ.യിൽമാത്രം മരിക്കുന്നുണ്ട്. മലയാളികളുടെ ശരാശരി രണ്ടാണ്. സാധാരണഗതിയിൽ യാത്രാവിമാനങ്ങളിൽത്തന്നെ മൃതദേഹങ്ങളും ഇവിടെനിന്ന് നിത്യേന കൊണ്ടുപോകുമായിരുന്നു. വിമാനങ്ങൾ ഇല്ലാതായതോടെയാണ് ഈ പ്രതിസന്ധി.\nപുതിയ സാഹചര്യത്തിലെ നിബന്ധനകൾകാരണം ചിലർ നാട്ടിലുള്ളവരുടെ അനുമതിയോടെ ഇവിടെത്തന്നെ മൃതദേഹങ്ങൾ സംസ്കരിക്കുകയാണ്. മിക്ക മതവിഭാഗങ്ങൾക്കും ഇവിടെ ശ്മശാനങ്ങളും ഖബർസ്ഥാനുമുണ്ട്. ഹിന്ദുക്കൾക്ക് ഷാർജ സജ്ജയിലും അബുദാബിയിലും ദുബായിലെ ജബൽ അലിയിലുമാണ് പൊതുശ്മശാനം. ദുബായിൽ അൽഖൂസിലാണ് മുസ്ലിങ്ങൾക്കായുള്ള ഖബർസ്ഥാൻ. ഹിന്ദു ശ്മശാനത്തിൽ ഒരു ദിവസം ഒരു മൃതദേഹം മാത്രമേ ഒരിടത്ത് ദഹിപ്പിക്കാൻ അനുവാദമുള്ളൂ. മനമില്ലാമനസ്സോടെ ഇവിടെ നടത്തേണ്ടിവരുന്ന ശവസംസ്കാരങ്ങളിൽ പങ്കെടുക്കാനും വളരെ ചുരുക്കം പേർക്ക് മാത്രമേ കഴിയുകയുമുള്ളൂ.\nകഴിഞ്ഞ ദിവസങ്ങളിൽ അബുദാബിയിൽ മരിച്ച തിരുവല്ല സ്വദേശിയായ യുവാവിനെ അബുദാബിയിലും റാസൽഖൈമയിൽ മരണപ്പെട്ട ഒരു തലശ്ശേരി സ്വദേശിനിയുടെ ശവസംസ്കാരം സജ്ജയിലും നടന്നു. മാവേലിക്കര സ്വദേശിനിയുടെ ശവസംസ്കാരം അടുത്തദിവസം നടക്കും. അടുത്ത ബന്ധുക്കൾക്ക് മാത്രമേ അന്ത്യകർമങ്ങളിൽ പങ്കെടുക്കാനും പറ്റിയുള്ളൂ. ഇവരെ അവസാനമായൊന്ന് കാണാൻ നാട്ടിലുള്ള ഉറ്റവർക്കായതുമില്ല.\nഇതിലേറെ പ്രയാസകരമാണ് നാട്ടിൽ നടക്കുന്ന മരണങ്ങൾ അറിഞ്ഞ് ഒന്നും ചെയ്യാനാവാതെ കണ്ണീരൊഴുക്കി നിൽക്കേണ്ടിവരുന്ന ഉറ്റവരുടെ അവസ്ഥ. എത്രകാലം ഈ വിലക്കുകൾ നീണ്ടുനിൽക്കും എന്ന് നിശ്ചയമില്ലാത്തതിനാൽ നാട്ടിലും ഇവർക്കായി കാത്തുനിൽക്കുന്നില്ല. ഇതേ അനുഭവങ്ങളുടെ കണ്ണീർക്കഥകളാണ് എല്ലാ പ്രവാസികളും പങ്കുവെക്കുന്നത്.\nയുദ്ധകാലത്തുപോലും വിമാനങ്ങൾക്ക് വിലക്കുണ്ടായിരുന്നില്ലെന്നും മൃതദേഹങ്ങളുടെയും മരണത്തിന്റെയുംകാര്യത്തിൽ പ്രവാസത്തിലെ ആദ്യ അനുഭവമാണിതെന്നും ഇത്തരം പ്രവർത്തനങ്ങളിൽ വ്യാപൃതരായ പൊതുപ്രവർത്തകർ പറയുന്നു.


നടിയെ ആക്രമിച്ച കേസില് പ്രതിയായ നടന് ദീലീപ് സുപ്രീംകോടതിയെ സമീപിച്ചു. – Thoolika News\nനടിയെ ആക്രമിച്ച കേസില് പ്രതിയായ നടന് ദീലീപ് സുപ്രീംകോടതിയെ സമീപിച്ചു.\nBency Biju/01 Dec, 18/105/0\nകൊച്ചി: നടിയെ ആക്രമിച്ച കേസില് പ്രതിയായ നടന് ദീലീപ് സുപ്രീംകോടതിയെ സമീപിച്ചു. നടിയെ ആക്രമിക്കുന്നതിന്റെ ദൃശ്യങ്ങള് അടങ്ങിയ മെമ്മറി കാര്‍ഡിന്റെ പകര്‍പ്പ് തനിക്ക് ലഭിക്കണമെന്ന് ആവശ്യപ്പെട്ടാണ് സുപ്രീംകോടതിയെ സമീപിച്ചത്.\nതെളിവ് ലഭിക്കാന് തനിക്ക് അവകാശമുണ്ടെന്ന് ദിലീപ് ഹര്‍ജിയില് പറയുന്നു. നേരത്തെ ഈ ആവശ്യം ഉന്നയിച്ച് ഹൈക്കോടതിയില് നല്‍കിയിരുന്ന കേസ് തള്ളിയിരുന്നു. കുറ്റപത്രം സമര്‍പ്പിച്ച കേസില് വിചാരണ തുടങ്ങാനിരിക്കെയാണ് ദിലീപ് സുപ്രീംകോടതിയെ സമീപിക്കുന്നത്.\nദിലീപിന് വേണ്ടി മുന് അറ്റോര്‍ണി ജനറല് മുകുള് റോത്തഗിയുടെ ജൂനിയര് രഞ്ജീത റോത്തഗി ആണ് ഹര്‍ജി ഫയല് ചെയ്തിരിക്കുന്നത്. കുറ്റപത്രത്തോടെപ്പം നല്‍കിയ മുഴുവന് രേഖകളും തനിക്ക് കൈമാണെമെന്ന് ദിലീപ് നേരത്തെ ഹൈക്കോടതിയില് ആവശ്യപ്പെട്ടിരുന്നു. ഈ രേഖകളുടെ പട്ടികയും കോടതിയില് സമര്‍പ്പിച്ചിരുന്നു. എന്നാല് ദിലീപ് ആവശ്യപ്പെട്ട 35 രേഖകളില്7രേഖകള് കൈമാറാന് കഴിയില്ലെന്ന് പോലീസ് ഹൈക്കോടതിയെ നേരഞ്ഞെ അറിയിച്ചിരുന്നു.\nനേരത്തെ ദിലീപ് ആവശ്യപ്പെട്ട 87 രേഖകള് പ്രോസിക്യൂഷന് കൈമാറിയിരുന്നു. ദൃശ്യങ്ങള് ആവശ്യപ്പെട്ട ദിലീപിന്‍റെ ഹര്‍ജി ഹൈക്കോടതി നേരത്തെ തള്ളുകയും ചെയ്തിരുന്നു.


'കോൺഗ്രസിനായി രക്തം നൽകി....; രാഹുൽ ഗാന്ധിയിൽ വിശ്വാസമില്ല'; അസമിൽ പ്രമുഖ കോൺഗ്രസ് എംഎൽഎ പാർട്ടിവിട്ട് ബിജെപിയിലേക്ക്| assam congress mla rupjyoti Kurmi resigns, says no confidence in rahul gandhi – News18 Malayalam\nകോണ്‍ഗ്രസ് കുടുംബത്തില് ജനിച്ച തനിക്ക് പാര്‍ട്ടി വിടാനുള്ള തീരുമാനമെടുക്കല് ഏറെ ദുഷ്ടകരമായിരുന്നു. കോണ്‍ഗ്രസ് സംസ്‌കാരത്തിലാണു താന് വളര്‍ന്നതെന്നും കുര്‍മി പറഞ്ഞു\nദിസ്പുര്: അസമില് പ്രമുഖ കോണ്‍ഗ്രസ് നേതാവും എംഎല്‍എയുമായ രൂപ്‌ജ്യോതി കുര്‍മി പാര്‍ട്ടി വിട്ടു. ബിജെപിയില് ചേരുമെന്ന് അദ്ദേഹം പ്രഖ്യാപിച്ചു. യുവനേതാക്കളെ കോണ്‍ഗ്രസ് നേതൃത്വം പരിഗണിക്കുന്നില്ലെന്നും രാഹുല് ഗാന്ധിക്ക് കൂടുതല് പ്രാമുഖ്യം നല്‍കുന്നത് പാര്‍ട്ടിയുടെ തകര്‍ച്ചയ്ക്കിടയാക്കുമെന്നും കുര്‍മി പറഞ്ഞു. നാലു തവണ എംഎല്‍എയായിട്ടുള്ള കുര്‍മി നിയമസഭാംഗത്വവും രാജിവച്ചു. പിന്നാലെ കുര്‍മിയെ പുറത്താക്കിയതായി കോണ്‍ഗ്രസ് അറിയിച്ചു. മരിയാനി മണ്ഡലത്തിൽ നിന്നും തുടർച്ചയായി നാലു തവണയാണ് കുര്‍മി വിജയിച്ചത്.\nഉത്തര്‍പ്രദേശില് മുന് കേന്ദ്രമന്ത്രി ജിതിന് പ്രസാദ കോണ്‍ഗ്രസ് വിട്ട് ബിജെപിയിലെത്തിയതിനു പിന്നാലെയാണ് അസമിലും പ്രമുഖ നേതാവ് പാര്‍ട്ടി വിട്ടിരിക്കുന്നത്. അസം നിയമസഭയില് ഇതോടെ കോണ്‍ഗ്രസ് അംഗങ്ങളുടെ എണ്ണം 28 ആയി. ''ഗോത്ര വിഭാഗമായ തേയില തൊഴിലാളികളുടെ വിഭാഗത്തിൽ നിന്നുള്ള കോൺഗ്രസിലെ ഒരേ ഒരു പ്രതിനിധി ഞാനാണ്. എന്റെ പാർട്ടി വിട്ടുപോകൽ പാർട്ടിക്ക് വലിയ നഷ്ടമുണ്ടാക്കും''- അദ്ദേഹം പറഞ്ഞു. ''ഞാൻ കോൺഗ്രസിനായി ഒട്ടേറെ കാര്യങ്ങൾ ചെയ്തു. ചോരപോലും ചീന്തിയിട്ടുണ്ട്. എന്നാൽ ഇതിലൊന്നും പാർട്ടിക്കുള്ളിൽ വിലയില്ല'' - കുർമി കൂട്ടിച്ചേർത്തു.\nകോണ്‍ഗ്രസ് കുടുംബത്തില് ജനിച്ച തനിക്ക് പാര്‍ട്ടി വിടാനുള്ള തീരുമാനമെടുക്കല് ഏറെ ദുഷ്ടകരമായിരുന്നുവെന്നു കുര്‍മി പറഞ്ഞു. കുര്‍മിയുടെ അമ്മ സംസ്ഥാനത്ത് മന്ത്രിയായിരുന്നു. കോണ്‍ഗ്രസ് സംസ്‌കാരത്തിലാണു താന് വളര്‍ന്നതെന്നും കുര്‍മി പറഞ്ഞു. 'പോസ്റ്റര് ഒട്ടിക്കുകയും യോഗങ്ങളില് ചായ നല്‍കുകയും ചെയ്തിട്ടുണ്ട്. ഡല്‍ഹിയിലും അസമിലുമുള്ള ഹൈക്കമാന്‍ഡുകള് ഞങ്ങള് പറയുന്നത് കേള്‍ക്കുന്നില്ല. നിയമസഭാ തെരഞ്ഞെടുപ്പില് എഐയുഡിഎഫുമായി സഖ്യമുണ്ടാക്കരുതെന്ന എന്റെ നിര്‍ദേശം ഹൈക്കമാന്‍ഡ് തള്ളി. അതിന്റെ തിരിച്ചടിയുണ്ടാകുകയും ചെയ്തു. ബിജെപി വീണ്ടും അധികാരത്തിലെത്തി. യുവാക്കള് വളരണമെന്ന് കോണ്‍ഗ്രസ് ആഗ്രഹിക്കുന്നില്ലെന്നാണ് ഞാന് കരുതുന്നത്. എന്നെപ്പോലെ പിന്നാക്ക വിഭാഗത്തില്‍നിന്നുള്ള ഗോത്രവര്‍ഗക്കാരെ വളര്‍ത്താനും കോണ്‍ഗ്രസ് ശ്രമിക്കുന്നില്ല. ആ സാഹചര്യത്തിലാണ് പാര്‍ട്ടി വിടാന് തീരുമാനമെടുത്തത്.'- കുര്‍മി പറഞ്ഞു. ഹിമന്ത ബിശ്വ ശര്‍മ സംസ്ഥാനത്തെ നയിക്കുന്നത് പ്രശംസനീയമായ നിലയിലാണെന്നും കുര്‍മി പറഞ്ഞു.\nAlso Read- 'ഒറ്റച്ചവിട്ടിൽ പിണറായി വിജയന് നിലത്ത്; വളഞ്ഞിട്ടു തല്ലി; ബാലനെ തല്ലിയോടിച്ചു'; ബ്രണ്ണന് കോളജ് അനുഭവവുമായി കെ സുധാകരൻ\nകുര്‍മിയെപ്പോലെയുള്ള നേതാക്കള് ഏതു പാര്‍ട്ടിക്കും പ്രധാനപ്പെട്ട സ്വത്താണെന്ന് ബിജെപി നേതാവും കേന്ദ്രമന്ത്രിയുമായ പീയുഷ് ഹജാരിക പറഞ്ഞു. താനും മുമ്പ് കോണ്‍ഗ്രസിലായിരുന്നുവെന്നും കുര്‍മിയെ അയാളുടെ മണ്ഡലത്തില് ആര്‍ക്കും പരാജയപ്പെടുത്താന് കഴിയില്ലെന്നും പീയുഷ് പറഞ്ഞു.\nEnglish Summary: Four-time MLA Rupjyoti Kurmi from Assam resigned from the Congress on Thursday and is likely to switch over to the BJP on June 24-25. Kurmi was an MLA from Mariani Constituency which he won consecutively for four terms.The senior leader warned thatafew more MLAs are planning to leave the grand old party.\nFirst published: June 18, 2021, 17:11 IST\nAssambjpCongress mla resign


താനും ബ്രഹ്മചാരി, പക്ഷെ യുവതികളെ ഭയമില്ല: സ്വാമി അഗ്നിവേശ് | Swami agnivesh's response on woman entry in sabarimala - Malayalam Oneindia\nതാനും ബ്രഹ്മചാരി, പക്ഷെ യുവതികളെ ഭയമില്ല: സ്വാമി അഗ്നിവേശ്\nUpdated: Sun, Jan 13, 2019, 20:08 [IST]\nകോഴിക്കോട്: ശബരിമലയില് സ്ത്രീ വിവേചനത്തോട് യോജിക്കില്ലെന്നും പുരുഷാധിപത്യപരമായ മതങ്ങളില്‍നിന്ന് പുറത്തു വന്നാലേ സ്ത്രീകള്‍ക്ക് സ്വാതന്ത്ര്യം ലഭിക്കൂവെന്നും ആര്യസമാജം പണ്ഡിതനും സാമൂഹികപ്രവര്‍ത്തകനുമായ സ്വാമി അഗ്‌നിവേശ് പറഞ്ഞു. കേരള സാഹിത്യോത്സവത്തിന്റെ നാലാം പതിപ്പില് ഐ ആം നോട്ട് എ ഹിന്ദു എന്ന വിഷയത്തില് നടന്ന ചര്‍ച്ചയില് നടി പത്മപ്രിയയോട് സംസാരിക്കുകയായിരുന്നു അദ്ദേഹം.\nഓം എന്നു പറഞ്ഞാല് ഹിന്ദുവെന്നും ബിസ്മില്ലാഹി റഹ്മാനിറഹീം എന്നാല് മുസ്‌ലിം എന്നും വൈഗുരു സത്‌നാം എകുംകാര് എന്നാല് സിക്കുവെന്നും വിളിക്കും. എന്നാല് താന് ഇതിലൊന്നും വിശ്വസിക്കുന്നില്ല. മനുഷ്യത്വമാണ് തന്റെ മതം. മതങ്ങള് സൃഷ്ടിക്കപ്പെട്ടതാണ്. അവ യഥാര്‍ത്ഥത്തില് മനുഷ്യരെ അടിമകളാക്കുകയാണ്. തന്നെ സംബന്ധിച്ച് ദൈവം എന്നത് സ്‌നേഹവും അനുകമ്പയുമാണ്.\nതാനൊരു ബ്രഹ്മതചാരിയാണ്. പക്ഷെ പത്തു വയസ്സിനു മുകളിലുള്ള സ്ത്രീകളെ ഭയപ്പെടുന്നില്ല. സമീപ കാലത്ത് തനിക്കെതിരെ ബി ജെ പി നടത്തിയ ആക്രമണങ്ങളെക്കുറിച്ച് ചോദിച്ചപ്പോള് താന് തെറ്റായിരുന്നെങ്കില് അത് തന്നോട് പറയാമായിരുന്നുവെന്ന് അദ്ദേഹം പ്രതികരിച്ചു. ഒരു ബി ജെ പി നേതാവ് പോലും ഈ സംഭവത്തെ അപലപിച്ച് സംസാരിച്ചിട്ടില്ല. മൃഗങ്ങളെ കൊന്നൊടുക്കുന്നതില് തനിക്ക് യോജിപ്പില്ലെന്നും എന്നാല് ഗോമാംസം കൈവശം വച്ചതിന് നിഷ്‌കളങ്കരായ മനുഷ്യരെ കൊന്നുതള്ളുന്നതിനെ ശക്തമായി എതിര്‍ക്കുന്നുവെന്നും ചോദ്യത്തിനുത്തരമായി അദ്ദേഹം പറഞ്ഞു. കേരളത്തില് സംഘടിപ്പിച്ച വനിതാമതിലിനെ അദ്ദേഹം പ്രശംസിച്ചു.\nkozhikkode woman sabarimala woman entry കോഴിക്കോട് സ്ത്രീ ശബരിമല ക്ഷേത്രം temple\nSwami agnivesh's response on woman entry in sabarimala


മിതാലി രാജിനെ ചൊല്ലി തമ്മിലടി; 'ഹർമൻ പ്രീത് നുണപറയുന്ന ക്യാപ്റ്റൻ': വിവാദച്ചൂട് | Mithali Raj | Harmanpreet Kaur | India\nമിതാലി രാജിനെ ചൊല്ലി തമ്മിലടി; 'ഹർമൻ പ്രീത് നുണപറയുന്ന ക്യാപ്റ്റൻ': വിവാദച്ചൂട്\nസ്വന്തം ലേഖകൻ November 24, 2018 05:01 PM IST\nട്വൻടി 20 വനിതാ ലോകകപ്പ് സെമിഫൈനലിൽ ഇംഗ്ലണ്ടിനോട് തോറ്റതോടെ ഇന്ത്യൻ ടീമിൽ പൊട്ടിത്തെറി. ഫോമിലായിരുന്നിട്ടും പരിക്കുകളില്ലാതിരുന്നിട്ടും ബോധപൂർവ്വം മിതാലി രാജിനെ തഴഞ്ഞതാണ് പൊട്ടിത്തെറിയ്ക്ക് വഴിവച്ചത്. മിതാലിയ കളിപ്പിക്കാതിരുന്നത് ടീം തീരുമാനമാണെന്നും കുറ്റബോധമില്ലെന്നും ക്യാപ്റ്റൻ ഹർമൻ പ്രീത് കൗർ മാധ്യമങ്ങളോട് പറഞ്ഞത് വിവാദങ്ങൾക്ക് തിരികൊളുത്തുകയും ചെയ്തു. ഇടനെ മിതാലിയുടെ മാനേജർ അനീഷാ ഗുപ്ത ഹർമൻ പ്രീതിനെതിരെ രൂക്ഷവിമർശനവുമായി സമൂഹമാധ്യമങ്ങഉളിൽ രംഗത്തു വരികയും ചെയ്തു.\nമിതാലിയും ഹർമൻ പ്രീതും തമ്മിലുളള പടലപിണക്കം ടീം സെലക്ഷനിൽ വ്യക്തമായിരുന്നു താനും. ന്യൂസീലന്‍ഡിനെതിരെ ബാറ്റിങ് ഓര്‍ഡറില് വളരെ താഴേക്ക് മാറ്റിയത് വിമർശനങ്ങൾക്കു വഴിവച്ചിരുന്നു. മത്സരത്തിൽ താരത്തിന് ബാറ്റ് ചെയ്യാൻ അവസരം ലഭിച്ചില്ല. പാക്കിസ്ഥാനെതിരെ 56 റൺസടിച്ച് മിതാലി വിജയം ഉറപ്പിച്ചു. അയർലൻഡിനെതിരെയും 51 റൺസെടുത്ത് വിജയം ഉറപ്പിച്ച താരത്തിനെ ഓസ്ട്രേലിയ്ക്കെതിരെ വിശ്രമം എന്ന പേരിൽ ഒഴിവാക്കി. സെമിഫൈനലിൽ കളിപ്പിച്ചതുമില്ല.\nടീമിനു വേണ്ടിയാണ് മിതാലിയെ കളിപ്പിക്കേണ്ടെന്ന തീരുമാനമെടുത്തത്. ടീം ഒറ്റക്കെട്ടായെടുത്ത തീരുമാനമായിരുന്നു അത്. ചിലപ്പോള് അത് ശരിയാകും ചിലപ്പോള് പാളിപ്പോകാമെന്നും ഹര്‍മന്‍പ്രീത് കൗര് പറഞ്ഞു. അതുകൊണ്ടു തന്നെ മിതാലിയെ ഒഴിവാക്കാനുള്ള തീരുമാനത്തില് ദുഃഖമില്ലെന്നും അവര് വ്യക്തമാക്കി.മത്സരത്തില് ആദ്യം ബാറ്റുചെയ്ത ഇന്ത്യ 19.3 ഓവറില് 112 റണ്‍സിന് പുറത്തായപ്പോള് ഇംഗ്ലണ്ട് വനിതകള് 17.1 ഓവറില് ലക്ഷ്യം മറികടന്നു. 17 പന്ത് ബാക്കിനില്‍ക്കെ രണ്ട് വിക്കറ്റ് മാത്രം നഷ്ടപ്പെടുത്തി ഇംഗ്ലണ്ട് വിജയതീരത്തെത്തുകയായിരുന്നു. കഴിഞ്ഞ ഏകദിന ലോകകപ്പിലും ഇംഗ്ലണ്ടിനോട് പരാജയപ്പെട്ടാണ് ഇന്ത്യക്ക് കിരീടം നഷ്ടമായി.


ഹൈപ്പോഡോണ്‍ഷ്യ; വായ്ക്കുള്ളിലെ ഭീകര രോഗാവസ്ഥ – Prathipaksham\nഹൈപ്പോഡോണ്‍ഷ്യ; വായ്ക്കുള്ളിലെ ഭീകര രോഗാവസ്ഥ\nOctober 19, 2018. 10:49 am\nവായ് നിറയെ പല്ല് വരുന്ന അവസ്ഥയെക്കുറിച്ച് ഒരിക്കലെങ്കിലും ചിന്തിച്ചിട്ടുണ്ടോ? ഭക്ഷണം കഴിക്കാനോ നേരാംവണ്ണം സംസാരിക്കാനോ സാധിക്കാത്ത അവസ്ഥയെക്കുറിച്ച്. ഇത്തരത്തില് വായ് നിറയെ പല്ലുള്ള അവസ്ഥയെ വൈദ്യശാസ്ത്രത്തില് ഹൈപ്പോഡോണ്‍ഷ്യ എന്നാണ് വിളിക്കുന്നത്.\nസാധാരണ മനുഷ്യര്‍ക്ക് മുപ്പത്തിരണ്ട് പല്ലുകളാണുള്ളത്. ഒന്നോ രണ്ടോ ഇടംപല്ലുകള് എണ്ണത്തില് കൂടുതലായി വന്നാലും അതൊരു ആരോഗ്യപ്രശ്നമായി വരുന്നില്ല. എന്നാല് ഹൈപ്പോഡോണ്‍ഷ്യ ആരോഗ്യത്തെ പ്രതികൂലമായി ബാധിക്കുന്ന ഒരു അവസ്ഥയാണ്.3മുതല് നാലു വയസ്സിനിടയ്ക്കാണ് പ്രാഥമികദന്തങ്ങളുടെ കിളിര്‍ക്കല് പൂര്‍ണ്ണമാകുന്നത്. പ്രാഥമികദന്തങ്ങള് 20 എണ്ണമാണുള്ളത്. നടുവിലെ ഉളിപ്പല്ല്, അരികിലെ ഉളിപ്പല്ല്, ഒന്നാം അണപ്പല്ല്, കോമ്ബല്ല്, രണ്ടാം അണപ്പല്ല് എന്ന ക്രമത്തില് കീഴ്താടിയിലെ ജോഡികള് മേല്‍താടിയിലെ ജോഡികള്‍ക്ക് മുന്‍പെ പ്രത്യക്ഷപ്പെടുന്നു.\nപ്രാഥമിക ദന്തങ്ങള് ഒരു നിശ്ചിത സമയത്തിനുള്ളില് നഷ്ടപ്പെടുകയും തല്‍സ്ഥാനത്ത് പുതിയ പല്ലുകള് മുളച്ചുവരികയും ചെയ്യും. പ്രാഥമികദന്തങ്ങള് നഷ്ടപ്പെട്ടു തുടങ്ങുന്നതിനു മുന്‍പ് ആറാമത്തെ വയസ്സില് സ്ഥിരദന്തത്തിലെ ഒന്നാം അണപ്പല്ല് മുളയ്ക്കുന്നു. ചില കുട്ടികള്‍ക്ക് ജനിക്കുമ്‌ബോഴേ പല്ലു കാണാറുണ്ട്. പ്രീനേറ്റല് ദന്തം എന്നാണിതിനെ വിളിക്കുന്നത്. ചിലകുട്ടികള്‍ക്ക് പല്ല് വരാന്2വയസ്സുവരെ താമസം ഉണ്ടാകാറുണ്ട്. ആറു മുതല് പതിനാലു വയസ്സിനുള്ളില് പാല്‍പ്പല്ലുകള് കൊഴിഞ്ഞു പോകുന്നു. ആറുവയസ്സു മുതല് മുളച്ചു തുടങ്ങുന്നവയാണ് സ്ഥിരദന്തങ്ങള്. ഇത്രയുമാണ് പല്ലിനെക്കുറിച്ചുള്ള അടിസ്ഥാന വസ്തുതകള്.\nഹൈപ്പോഡോണ്‍ഷ്യ എന്ന ദന്താവസ്ഥയില് സാധാരണ ദന്തനിരകളുടെ ഉള്ളില്, നാവിനടിയില് നിറയെ പല്ലുകള് മുളച്ചുവരുന്ന അവസ്ഥയാണ്. ഭക്ഷണം കഴിക്കുക എന്നതാണ് പല്ലുകള് കൊണ്ട് ഏറ്റവും പ്രധാനപ്പെട്ട ഉപയോഗം. എന്നാല് സ്ഫുടമായി സംസാരിക്കാനും പല്ലിന്റെ പിന്തുണയും സഹായവും അത്യാവശ്യമാണ്. ഹൈപ്പോഡോണ്‍ഷ്യയില് പല്ലുകള് എവിടെ വേണമെങ്കിലും പ്രത്യക്ഷപ്പെടാം. അതായത് തൊണ്ടയുടെ സമീപത്തുവരെ പല്ലുണ്ടാകാന് സാധ്യതയുണ്ടെന്ന് സാരം. അധികമായി പ്രത്യക്ഷപ്പെടുന്ന പല്ലുകളെ സൂപ്പര് ന്യൂമററി പല്ലുകള് എന്ന് പറയുന്നു.\nഅപൂര്‍വ്വമായി മാത്രമേ ഇത്തരം പല്ലുകള് പ്രത്യക്ഷപ്പെടാറുള്ളൂ എന്ന് ആരോഗ്യവിദഗ്ദ്ധര് അഭിപ്രായപ്പെടുന്നു. മുപ്പതോളം പല്ലുകള് അധികമായി ഉണ്ടായിട്ടുള്ളതായി കണ്ടിട്ടുണ്ട്. ജനിതകമായ പ്രശ്നമാണ് ഇതിന് കാരണം. ”ദന്തങ്ങള് ഉണ്ടാകുന്ന ഓര്‍ഗനുകളില് അമിതമായി വിഭജിക്കുന്നതാണ് ഇത്തരത്തില് പല്ലുകള് ഉണ്ടാകാന് കാരണം. സര്‍ജറിയിലൂടെ ഇത് പൂര്‍ണ്ണമായി പിഴുതുമാറ്റാന് സാധിക്കും. എന്നാല് അപൂര്‍വ്വമായി മാത്രമേ ഇത്തരം അവസ്ഥകള് സംഭവിക്കൂ.” ഡോ. റഫീക് പറയുന്നു. ഹൈപ്പോഡോണ്‍ഷ്യയുടെ യഥാര്‍ത്ഥ കാരണം ഇതുവരെ വ്യക്തമായിട്ടില്ല. ജനിതകഘടനയില് സംഭവിക്കുന്ന വ്യതിയാനമാകാം, അല്ലെങ്കില് പല്ലുണ്ടാകുന്ന സമയത്ത് ദന്തവ്യവസ്ഥയിലുണ്ടാകുന്ന പ്രശ്നങ്ങളും കാരണമാകാം എന്ന് അനുമാനിക്കപ്പെടുന്നു.\nസാധാരണഗതിയില് പല്ലുകള് നീക്കം ചെയ്താണ് ഈ പ്രശ്നം പരിഹരിക്കുന്നത്. ഇങ്ങനെ പരിഹരിക്കുന്ന സമയത്ത് നിലനില്‍ക്കേണ്ട പല്ലുകള്‍ക്ക് പ്രശ്നമുണ്ടാകാന് സാധ്യതയുണ്ട്. നീക്കം ചെയ്തില്ലെങ്കില് ശ്വാസതടസ്സവും മറ്റ് ആരോഗ്യപ്രശ്നങ്ങളും ഉണ്ടാകാന് സാധ്യതയുണ്ട്. 2:1 എന്ന അനുപാതത്തിലാണ് സ്ത്രീ പുരുഷന്‍മാരില് ഹൈപ്പോഡെണ്‍ഷ്യ കാണപ്പെടുന്നത്. അതായത് ഒരു ശതമാനത്തിനും നാല് ശതമാനത്തിനും ഇടയില്. ഭൂരിപക്ഷം കേസുകളിലും ഒന്നോ രണ്ടോ പല്ലുകള് മാത്രമാണ് കാണപ്പെടുന്നത്.\nTagged inaterrtor, Hypothonycia, in mouth, sick\nPrevലോകത്തിലെ ഏറ്റവും വലിയ പുസ്തക വില്‍പ്പനമേള ദുബായില് തുടങ്ങി\nNextശബരിമല സ്ത്രീ പ്രവേശനം: സുപ്രീം കോടതി വിധിയെ ധിക്കരിച്ച് കേരള സര്‍ക്കാര്


വനിതാ ട്വന്റി-20: പാകിസ്താനെതിരെ ഇന്ത്യൻ പെണ്‍പട ഇന്നിറങ്ങും\nNovember 11, 2018 1:39 pm NRI Desk Sports\nവനിതാ ട്വന്റി-ട്വന്റി ലോകകപ്പില് ഇന്ത്യ ഇന്ന് പാകിസ്താനെ നേരിടും. ഉദ്ഘാടന മത്സരത്തില് ന്യൂസിലാന്‍ഡിനെതിരെ തകര്‍പ്പന് ജയം നേടിയതിന്റെ ആത്മവിശ്വാസത്തിലാണ് ഇന്ത്യൻ വനിതകൾ ഇറങ്ങുന്നത്. കഴിഞ്ഞ മത്സരത്തില് സെഞ്ചുറി നേടിയ ക്യാപ്റ്റന് ഹര്‍മന് പ്രീത് കൗറിന്റെ മികച്ച ഫോമിലാണ് ഇന്ത്യയുടെ പ്രതീക്ഷ.\nപാകിസ്താന് ആദ്യ മത്സരത്തില് ആസ്ത്രേലിയയോട് 52 റൺസിന് തോറ്റിരുന്നു. സെഞ്ച്വറി നേടിയ ക്യാപ്റ്റൻ ഹർമൻ പ്രീത് കൗറിന്‍റെയും അർധസെഞ്ച്വറി നേടിയ ജമീമ റോഡ്രിഗസിന്‍റെയും ബാറ്റിംഗ് കരുത്താണ് ആദ്യ മത്സരത്തിൽ ഇന്ത്യക്ക് തുണയായത്. രാത്രി 8.30നാണ് മത്സരം.\nTags: icc women world cup, india vs pakisthan


ksrtc conductor try to suicide | 'നിയമനം പിഎസ്‌സി വഴി.. ചെയ്ത ജോലിക്ക് ശമ്പളമില്ല.. കടക്കെണിയാൽ മരണം മാത്രം മുന്നിൽ..'; ഔദാര്യം പോലെ കിട്ടിയ പകുതി ശമ്പളവും വായ്പാ കുടിശിക ഇനത്തിൽ ബാങ്ക് ഈടാക്കി; 450 രൂപയെങ്കിലും കിട്ടുമല്ലോ എന്നു കരുതി എക്‌സ്ട്രാ ഡ്യൂട്ടിക്കെത്തിയെങ്കിലും ജോലിയില്ല; നിത്യവൃത്തിക്ക് പോലും വകയില്ലാതെ ആത്മഹത്യക്ക് ശ്രമിച്ചത് പാപ്പനംകോട് ഡിപ്പോയിലെ കണ്ടക്ടർ വിനോദ് കുമാർ; കെഎസ്ആർടിസിയിൽ ലാഭമുണ്ടാക്കാൻ കുറുക്കുവഴി തേടുന്ന അധികാരികളും വഴിയിൽ ബ്രേക്ക് ഡൗണായി പോകുന്ന ജീവിതങ്ങളും തുടർക്കഥ - MarunadanMalayalee.com\nNovember 14, 201909:10 PM IST Permalink\nതിരുവനന്തപുരം: ശമ്പളം മുടങ്ങിയതിനെ തുടർന്ന് സാമ്പത്തിക പ്രതിസന്ധിയിലായ കെഎസ്ആർടിസി കണ്ടക്ടർ ആത്മഹത്യക്ക് ശ്രമിച്ചു. പാപ്പനംകോട് ഡിപ്പോയിലെ കണ്ടക്ടർ നരുവാംമൂട് നടുക്കാട് സ്വദേശി ആർ വിനോദ്കുമാറാണ് പാപ്പനെകോട് ഡിപ്പോയിലെ ബസിനുള്ളിൽ ആത്മഹത്യക്ക് ശ്രമിച്ചത്. സമൂഹമാധ്യമങ്ങളിൽ ആത്മഹത്യാ വിവരം കുറിച്ച ശേഷമായിരുന്നു വിനോദ് കുമാർ വിഷം കഴിച്ചത്.\nബാങ്ക് ലോൺ ഉള്ള വ്യക്തിയാണ് വിനോദ് കുമാർ. ശമ്പളം ബാങ്കിലെത്തുന്നതോടെ ബാങ്കുകാർ കുടിശികയുള്ള വായ്പാ തുക പിടിക്കും. പകുതി ശമ്പളം മാത്രമാണ് ഇപ്പോൾ കെഎസ്ആർടിസി നൽകിയത്. അത് മുഴുവൻ ബാങ്കുകാർ ലോൺ കുടിശിക ഇനത്തിൽ പിടിച്ചതോടെ നിത്യവൃത്തിക്ക് പോലും വകയില്ലാതെയായി. പലചരക്കു കടയിലെ പറ്റുകാശ് പോലും തീർക്കാൻ മാർഗമില്ലാതായതോടെ കഴിഞ്ഞ ദിവസത്തെ ഡബിൾ ഡ്യൂട്ടി കഴിഞ്ഞ് ഇന്ന് എക്‌സ്ട്രാ ഡ്യൂട്ടി ചെയ്യാനായിരുന്നു വിനോദ് കുമാർ ഡിപ്പോയിലെത്തിയത്. ഇന്ന് ഒരു ഡ്യൂട്ടി കിട്ടിയാൽ 450 രൂപ കയ്യിൽ കിട്ടും. അതുകൊണ്ട് അത്യാവശ്യ സാധനങ്ങൾ വാങ്ങാം എന്ന് ആ പാവം മനുഷ്യൻ കരുതി. എന്നാൽ, കാലാകാലങ്ങളായി വരുത്തുന്ന ഭരണപരിഷ്‌കാരത്തിന്റെ ഭാഗമായി ഷെഡ്യൂളുകൾ വെട്ടിക്കുറച്ചതോടെ ഇന്ന് എക്‌സ്ട്രാ ഡ്യൂട്ടി ചെയ്യാൻ അവസരം ലഭിച്ചില്ല.\nനിത്യവൃത്തിക്കുള്ള തുക പോലും കയ്യിലില്ലാതെ വന്നതോടെ വിനോദ് കുമാർ മരണത്തിലൂടെ എല്ലാ കടങ്ങളും ബാധ്യതകളും തീർക്കാൻ തീരുമാനിക്കുകയായിരുന്നു. തന്റെ ഫേസ്‌ബുക്കിലും താൻ അംഗമായുള്ള വാട്‌സാപ്പ് ഗ്രൂപ്പുകളിലും വിനോദ് കുമാർ തന്റെ സുഹൃത്തുക്കൾക്കും പ്രിയപ്പെട്ടവർക്കും യാത്രാമൊഴി കുറിച്ചു. താൻ ഈ ലോകത്തോട് വിടപറയുന്നു എന്ന് കുറിച്ച ശേഷം എല്ലാ വാട്‌സാപ്പ് ഗ്രൂപ്പുകളിൽ നിന്നും വിനോദ് കുമാർ ലെഫ്റ്റായി. സുഹൃത്തുക്കളും സഹപ്രവർത്തകരും ചേർന്ന് നടത്തിയ അന്വേഷണത്തിലാണ് ബസിനുള്ളിൽ അവശനിലയിലായ വിനോദ് കുമാറിനെ കണ്ടെത്തിയത്. രണ്ട് കവർ എലിവിഷം കഴിച്ച ശേഷം വെള്ളം കുടിക്കുകയായിരുന്നു. ഉടൻ തന്നെ ജനറൽ ആശുപത്രിയിൽ എത്തിച്ചെങ്കിലും മെഡിക്കൽ കോളജിലേക്ക് റഫർ ചെയ്യുകയായിരുന്നു. 48 മണിക്കൂർ കൂടി കഴിഞ്ഞാലേ അപകട നില തരണം ചെയ്തു എന്നുറപ്പിക്കാനാകു എന്നാണ് ഡോക്ടർമാർ പറയുന്നത്.\nഭാര്യയും പന്ത്രണ്ടും പത്തും വയസ്സുള്ള രണ്ട് മക്കളും അടങ്ങുന്നതാണ് വിനോദ് കുമാറിന്റെ കുടുംബം. 12,000 രൂപയോളം ഒരു മാസം ലോൺ അടയ്ക്കാൻ മാത്രം വേണം. പിന്നീട് പുറമേയുള്ള മറ്റ് കടങ്ങളും. സാമ്പത്തിക പ്രതിസന്ധി പറഞ്ഞ് ഈ മാസം പകുതി ശ്മ്പളം മാത്രമാണ് കെഎസ്ആർടിസി നൽകിയത്. ഇത് മുഴുവനും വായ്പാ കുടിശികയായി ബാങ്കുകാർ ഈടാക്കുക കൂടി ചെയ്തതോടെ ഈ മാസം നിത്യവൃത്തിക്ക് പോലും വകയില്ലാത്ത അവസ്ഥയായി. 450 രൂപയെങ്കിലും കിട്ടും എന്ന് കരുതി ഇന്ന് ഡ്യൂട്ടിക്കെത്തിയെങ്കിലും നിരാശനാകേണ്ടി വന്നതോടെയായിരുന്നു ആത്മഹത്യക്ക് മുതിർന്നത്. ' നിയമനം പിഎസ്‌സി വഴി.. ചെയ്ത ജോലിക്ക് ശമ്പളമില്ല.. കടക്കെണിയാൽ.. മരണം മാത്രം മുന്നിൽ..' എന്നാണ് വിഷം കഴിക്കുന്നതിന് തൊട്ട് മുമ്പ് വിനോദ് കുമാർ തന്റെ ഫേസ്‌ബുക്കിൽ കുറിച്ചത്.\nലാഭത്തിന്റെ കണക്കു പസ്തകം തുറന്നതോടെ കാണാതെ പോകുന്ന ജീവിതങ്ങൾ\nസാമ്പത്തിക ശാസ്ത്രത്തിലെ ലാഭകണക്കുകൾക്ക് ബാലൻസ്ഷീറ്റ് തയ്യാറാക്കാൻ കഴിയാത്ത ത്യാഗത്തിന്റെയും സഹനത്തിന്റെയും കാരുണ്യത്തിന്റെയും ചരിത്രമാണ് കെഎസ്ആർടിസിക്കുള്ളത്. 1936ൽ ശ്രീമൂലം പ്രജാസഭയിൽ പാസാക്കിയ പ്രമേയത്തിന്റെ അടിസ്ഥാനത്തിൽ പയനിയർ മുതലാളിയിൽ നിന്നും പിടിച്ചെടുത്ത 13 ബസുകളിലൂടെയാണ് കെഎസ്ആർടിസിയുടെ ചരിത്രം ആരംഭിക്കുന്നത്. 1938ൽ തിരുവിതാംകൂർ സ്റ്റേറ്റ് ട്രാൻസ്പോർട്ടിന്റെ ആദ്യ സർവ്വീസ് രാജകുടുംബാംഗങ്ങളുമായി കവടിയാർ കൊട്ടാരമുറ്റത്തുനിന്നും ശ്രീ പത്മനാഭ സ്വാമി ക്ഷേത്രത്തിലേക്ക്. ബ്രിട്ടനിൽ നിന്നുമെത്തിയ ബാൾട്ടർ സായിപ്പായിരുന്നു ആദ്യ എംഡി. അന്ന് തൊട്ട് ഇന്നുവരെയുള്ള ട്രാൻസ്പോർട്ട് ചരിത്രത്തിൽ കേവലം രണ്ടുകൊല്ലം മാത്രമാണ് ലാഭം രേഖപ്പെടുത്തിയിട്ടുള്ളത്.\nതൊഴിലാളികൾ അതിക്രൂരമായ പീഡനങ്ങൾ ഏറ്റുവാങ്ങിയ കാലമായിരുന്നു അത്. ചെറിയ പിഴവുകൾക്കോ വൈകലുകൾക്കോ പോലും ക്രൂരപീഡനങ്ങൾ തൊഴിലാളികൾ ഏറ്റുവാങ്ങി. അങ്ങനെയാണ് കെഎസ്ആർടിസിയിൽ ആദ്യ യൂണിയൻ ഉദയം കൊള്ളുന്നത്. നോൺ പെൻഷനബിൾ ട്രാൻസ്പോർട്ട് യൂണിയൻ എന്ന പേരിൽ ഒരു സംഘടന രൂപം കൊണ്ടു. മുത്തുകറുപ്പ പിള്ളയായിരുന്നു ആദ്യ പ്രസിഡന്റ്. അത്യുജ്ജ്വലങ്ങളായ പോരാട്ടങ്ങൾക്കാണ് പിന്നീട് നാട് സാക്ഷ്യം വഹിച്ചത്. എൻ സി ശേഖറും പട്ടം താണുപിള്ളയും പിന്നീട് സംഘടനയുടെ സാരഥികളായി. പിന്നീട് തിരുവിതാംകൂർ പ്രധാനമന്ത്രിയായ പട്ടം യൂണിയന്റെ സമരങ്ങളെ അടിച്ചമർത്തുവാൻ ശ്രമിച്ചതും ചരിത്രമാണ്.\n1952 ൽ ടി വി തോമസ് യൂണിയന്റെ പ്രസിഡന്റും കെ വി സുരേന്ദ്രനാഥ് ജനറൽ സെക്രട്ടറിയുമാകുന്നതോടെ സംഘടനയുടെ സമരവീര്യം പതിന്മടങ്ങ് വർദ്ധിച്ചു. 1954 ൽ കേരള ചരിത്രത്തിൽ രക്തശോഭയോടെ തെളിഞ്ഞു നിൽക്കുന്ന ട്രാൻസ്പോർട്ട് സമരത്തിന് നാട് സാക്ഷ്യം വഹിച്ചു. പെൻഷൻ, ബോണസ്, ഗ്രാറ്റുവിറ്റി എന്നിവ ആവശ്യപ്പെട്ട് തൊഴിലാളികൾ ആരംഭിച്ച സമരത്തിൽ വെളിയം ഭാർഗ്ഗവൻ, ഇ പത്മനാഭൻ, അനിരുദ്ധൻ, ഫക്കീർഖാൻ തുടങ്ങി അനവധി നേതാക്കൾ അറസ്റ്റിലായി. സമരത്തിൽ പങ്കെടുത്തിന് തൊഴിലാളികളായ സത്യരാജപണിക്കരെയും പി കെ രാമനെയും ജോലിയിൽ നിന്നും പിരിച്ചുവിട്ടു. പിന്നീട് 1957ൽ ആദ്യ ജനാധിത്യ സർക്കാർ അധികാരത്തിലെത്തിയപ്പോഴാണ് അവരെ തിരിച്ചെടുത്തത്. 1962ൽ യൂണിയൻ സംസ്ഥാന സെക്രട്ടറിയായിരിക്കെ കുമാരപിള്ള കമ്മീഷന് മുന്നിൽ തൊഴിലാളികളുടെ ആവശ്യങ്ങൾ അവതരിപ്പിക്കവെ കുഴഞ്ഞുവീണ് മരിക്കുകയായിരുന്നു പി കെ രാമൻ.\nഅതിനു ശേഷവും നിരന്തര പോരാട്ടങ്ങളിലൂടെയും കാലാകാലങ്ങളിൽ അധികാരത്തിലെത്തുന്ന സർക്കാരുകൾ അനുവദിച്ചു നൽകിയ ആനുകൂല്യത്തിലൂടെയുമാണ് ട്രാൻസ്പോർട്ട് ജീവനക്കാർക്കും സമൂഹത്തിൽ മാന്യമായി ജീവിക്കുവാനുള്ള അവസ്ഥയുണ്ടായത്. ഇന്ന് സംസ്ഥാനത്തിന്റെ നട്ടെല്ലായ പൊതുഗതാഗത സംവിധാനമാണ് കെ എസ് ആർടിസി. സാധാരണക്കാരായ നിരവധി പേർ ആശ്രയിക്കുന്ന കെഎസ്ആർടിസിക്ക് ഇന്ന് 6,238 ബസുകളുണ്ട്. ഇതിൽ ശരാശരി 5395 ബസുകൾ ദിവസവും സർവ്വീസ് നടത്തുന്നുണ്ട്. 32,000 ലധികം സ്ഥിരം ജീവനക്കാരാണ് കോർപ്പറേഷനിലുള്ളത്.\nമാറിമാറി വരുന്ന സർക്കാരുകൾ കെഎസ്ആർടിസിയെ രക്ഷപെടുത്താനും തൊഴിലാളികളെ ഗുണപ്പെടുത്താനുമായി അനവധി പദ്ധതികളും ഭരണപരിഷ്‌കാരങ്ങളുമാണ് നടപ്പിലാക്കാറുള്ളത്. എന്നാൽ, അത്ഭുതകരമായ കാര്യം ഏത് മുന്നണി അധികാരത്തിലിരുന്നാലും ഗുണപ്പെടുന്നതും രക്ഷപെടുന്നതും വകുപ്പ് ഭരിക്കുന്ന മന്ത്രിയും പാർട്ടിയുമാണ്. ഒരു ബസുമായി നിരത്തിലിറങ്ങുന്ന സ്വകാര്യ ബസ് മുതലാളിമാർ ലാഭം ഉണ്ടാക്കുകയും ബിസിനസ് വളർത്തുകയും ചെയ്യുന്ന കേരളത്തിലാണ് പല റൂട്ടുകളും കുത്തകയായി വെച്ചിരിക്കുന്ന കെഎസ്ആർടിസിയിൽ നിത്യവൃത്തിക്ക് പോലും വകയില്ലാതെ ജീവനക്കാർ വലയുന്നത്.\nകെഎസ്ആർടിയിൽ ക്രൂ ചെയ്ഞ്ചിങ് സംവിധാനം നാളെ മുതൽ


26 January, 2020 08:28:02 PM\nദിസ്പൂര്: റിപ്പബ്ലിക് ദിനത്തില് അസമില് നടന്ന സ്‌ഫോടന പരമ്പരയുടെ ഉത്തരവാദിത്വം നിരോധിത തീവ്രവാദ സംഘടനയായ യുണൈറ്റഡ് ലിബറേഷന് ഫ്രണ്ട് ഓഫ് അസാം (ഉള്‍ഫ) ഏറ്റെടുത്തു. റിപ്പബ്ലിക് ദിനാഘോഷം ബഹിഷ്‌കരിക്കാന് ആവശ്യപ്പെട്ട് സംഘടന ഞായറാഴ്ച പൊതു പണിമുടക്കിന് ആഹ്വാനം ചെയ്തിരുന്നു. ഇതിന് പിന്നാലെയാണ് ഇന്ന് സ്‌ഫോടനം നടത്തിയത്.പ്രഥമദൃഷ്ട്യാ സംഭവം ഉള്‍ഫ-ഐയിലേക്കാണ് വിരല് ചൂണ്ടുന്നതെന്ന് ആസ്സാം സംസ്ഥാന പൊലീസ് മേധാവി നേരത്തെ വ്യക്തമാക്കിയിരുന്നു. സ്ഫോടനങ്ങളില് ആര്‍ക്കും പരിക്കേറ്റിരുന്നില്ല.\nവ്യത്യസ്ത ഇടങ്ങളിലായി നടന്ന സ്ഫോടനങ്ങളെ ആസ്സാം മുഖ്യമന്ത്രി സര്‍ബാനന്ദ സോനോവാള് ശക്തമായ ഭാഷയില് അപലപിച്ചിരുന്നു. പവിത്രമായ ഒരു ദിനത്തില് ഭീകരാന്തരീക്ഷം സൃഷ്ടിക്കാനുള്ള തീവ്രവാദികളുടെ ശ്രമം ഭീരുത്വം നിറഞ്ഞ നടപടിയാണെന്ന് അദ്ദേഹം വിശേഷിപ്പിച്ചിരുന്നു. ഭീകരരുടെ ആശയങ്ങളെ ജനം തള്ളിക്കളഞ്ഞതിന്റെ നിരാശയാണ് അവരെ ഇത്തരം കൃത്യങ്ങള്‍ക്ക് പ്രേരിപ്പിച്ചതെന്നും അദ്ദേഹം ആരോപിച്ചിരുന്നു.\nകുറ്റവാളികള്‍ക്ക് കര്‍ശനമായ ശിക്ഷ സര്‍ക്കാര് ഉറപ്പ് വരുത്തുമെന്നും ആസ്സാം മുഖ്യമന്ത്രി വ്യക്തമാക്കി.അഞ്ച് സ്ഥലങ്ങളിലാണ് ഉള്‍ഫ സ്‌ഫോടനം നടത്തിയത്. ദീബ്രുഗഡില് രണ്ടിടത്ത് ഐഇഡി ഉപയോഗിച്ചുള്ള സ്‌ഫോടനമാണ് നടത്തത്. സൊനാരി, ധുലിയാഞ്ചന്, ദുംദുമ എന്നിവിടങ്ങളില് ഗ്രനേഡുകളാണ് പൊട്ടിത്തെറിച്ചത്. സംഭവത്തില് ആര്‍ക്കും പരിക്കേറ്റിട്ടില്ല.